சிறார்களின்எதிர்காலம்


சிறுவர், சிறுமியரின் எதிர்காலத்தைப் பாழாக்கும் எந்த வொரு செயலையும் அனுமதித்தலாகாது. சிறார்களை வேலைக்கமர்த்தல், இம்சைப்படுத்தல், துஷ்பிரயோ கம் ஆகியவை அவர்களது எதிர்காலத்தைப் பாழாக்குகின் றன. வயது வந்தோரால் இழைக்கப்படுகின்ற இத்தகைய கொடுமைகள் காரணமாக எதிர்கால சந்ததி வீணாகப் பாழாக்கப்படுகிறது.
இளவயது சூழ்நிலையே எதிர்காலத்தைத் தீர்மானிக்கிறது. சிறா ர்களை வேலைக்கமர்த்தல், இம்சைப்படுத்தல் ஆகியவற்று க்கு அடிப்படைக் காரணியாக குடும்ப வறுமை விளங்கு கிறது. எதிர்கால ஆபத்திலிருந்து சிறார்களைப் பாதுகாக்க வேண்டுமானால் அவர்களை வேலைக்கமர்த்துவதை முத லில் தடுக்க வேண்டியுள்ளது.
இவ்விடயத்தில் விசேட திட்டமொன்றை முன்னெடுக்கவுள்ள தாக சிறுவர் நன்னடத்தை மற்றும் பாதுகாப்புத் திணைக்க ளம் தெரிவித்துள்ளது. சிறுவர்கள் வேலைக்கமர்த்தப்படுவ தைத் தடுப்பதற்காக அறிவூட்டும் வேலைத்திட்டத்தை மேற் படி திணைக்களம் முன்னெடுக்கவுள்ளது.
சிறுவர், சிறுமியரை வேலைக்கமர்த்தும் பரிதாபம் மலையகப் பெருந்தோட்டங்களிலேயே கூடுதலாக இடம்பெறுகிறது. கொழும்பு உட்பட நாட்டின் நகர்ப் பகுதிகளில் உள்ள செல்வந்த வீடுகளில் வேலைக்கமர்த்தப்பட்டுள்ள பெண்க ளில் பெரும்பாலானோர் மலையகத் தோட்டங்களைச் சேர் ந்தவர்களாவர். இவர்கள் இளவயதினர்.
எமது நாட்டின் சட்டத்தின்படி பதினான்கு வயதுக்குக் குறை வான சிறார்களை வேலைக்கு அமர்த்துவது குற்றமாகும். அவ் வாறு வேலைக்கமர்த்துவோருக்கு எதிராக சட்டநடவடி க்கை மேற்கொள்ள முடியும்.
இருந்த போதிலும் சிறார்களை வேலைக்கமர்த்தும் நடவடி க்கை இன்னுமே நின்றபாடாக இல்லை. பாடசாலையில் கல்வி கற்க வேண்டிய மலையக சிறுவர், சிறுமியர் அங்கி ருந்து தூர இடங்களுக்கு வீட்டு வேலைக்காக கொண்டு செல்லப்பட்டுக் கொண்டேயிருக்கின்றனர்.
தாய், தந்தையரின் சம்மதமின்றி இக்கொடுமை நடப்பதற்கு இடமில்லை. தங்களது பிள்ளைகளை உணவு, உடை கொடுத்துப் பராமரிப்பதற்கு இயலாமலும் சிறு தொகை வரு மானத்தை எதிர்பார்த்தும் இப்பெற்றோர் பிள்ளைகளை வீட்டு வேலைக்காக அனுப்பி வைக்கின்றனர்.
சிறுபிள்ளைகள் பெற்றோரின் அன்பிலும் அரவணைப்பிலும் வளர வேண்டியவர்கள்.... அவர்கள் வேறுவழியின்றி வேத னையின் மத்தியிலேயே தங்களது வீட்டாரை விட்டுப் பிரி ந்து தூர இடங்களுக்கு வேலைக்குச் செல்கின்றனர். இது எத்தனை பரிதாபமென்பதை மலையகத்திலுள்ள சம்பந்தப் பட்ட பெற்றோர் உணர வேண்டும்.
செல்வந்த வீட்டுப் பிள்ளைகள் பெற்றோரின் அரவணைப்பில் சுகபோகத்துடன் வாழும் போது வீட்டு வேலைக்காக அம ர்த்தப்படும் பிள்ளைகள் தங்களது பெற்றோரையும் உடன் பிறப்புகளையும் நினைத்து ஏக்கத்துடன் பொழுதைக் கழி ப்பது சகிக்க முடியாத கொடுமை.
இது ஒருபுறமிருக்க, செல்வந்த வீடுகளில் வேலைக்கமர்த்தப்ப டும் சிறுவர், சிறுமியர் கடுமையாக வேலைவாங்கப்படுவதா கவும் இம்சைக்கு உள்ளாக்கப்படுவதாகவும் அவ்வப்போது புகார்கள் வெளிவருகின்றன. இத்தகைய சிறார்களின் இள மைப்பருவம் பரிதாபத்துக்குள்ளாக்கப்படுவது ஒருபுறமிரு க்க, எதிர்காலம் கேள்விக்குறியாக்கப்படும் கொடுமையும் இடம்பெறுகின்றது.
இது போன்ற சமூக அநீதிகளுக்கு முடிவு காணும் வகையில் மலையகப் பெருந்தோட்டங்களில் விழிப்புணர்வு நடவடிக் கைகள் தீவிரமடைய வேண்டுமென வலியுறுத்த விரும்புகி றோம். இவ்விடயத்தில் பெற்றோர் மத்தியில் முழுமையாக விழிப்புணர்வு இருந்தாலேயே மலையக சிறுவர், சிறுமி யரை இப்பரிதாபத்திலிருந்து மீட்டெடுக்க முடியும். தங்க ளது பிள்ளைகளை தங்களுடன் வைத்துப் பராமரிக்கும் கடமையும் பொறுப்பும் பெற்றோருக்கு உண்டு. அக்கடமை யிலிருந்து பெற்றோர் விலகிவிட முடியாது.
