பிரதம நீதியரசர் குறித்து கருத்துக்கூற விரும்பவில்லை: ஜோன் செனவிரட்ன


பிரதம நீதியரசருக்கு எதிரான குற்றவியல் பிரேரணை குறித்து நான் கருத்துக்கூற விரும்பவில்லை. அந்த விடயத்தில் நான் மௌனப்போக்கையே கடைப்பிடித்துவருகின்றேன் அதற்காக நான் ஆளும் கட்சியின் இந்த நகர்வுக்கு எதிர்ப்பதாக அர்த்தமில்லை என்று பொதுநிர்வாக மற்றும் உள்நாட்டலுவல்கள் அமைச்சர் ஜோன் செனவிரட்ன தெரிவித்தார்.
பிரதம நீதியரசர் ஒருவருக்கு எதிராக குற்றவியல் பிரேரணையை கொண்டுவருவதற்கு அரசியலமைப்பில் ஏற்பாடுகள் உள்ளன. அத்துடன் குற்றவியல் பிரேரணையில் நான் கையெழுத்திட்டேனா? இல்லையா? என என்னிடம் கேட்க வேண்டாம் என்றும் அவர் குறிப்பிட்டார்.
அரசாங்க தகவல் திணைக்களத்தில் இன்று நடைபெற்ற விசேட செய்தியாளர் மாநாட்டில் கலந்துக் கொண்டு கருத்து வெளியிடுகையிலேயே அவர் மேற்கண்டவாறு தெரிவித்தார்.

