தொழில் அமைச்சராக ஜனாதிபதி 1996 இல் பதவி வகித்தபோது ஆரம்பிக்கப்பட்ட புலமைப்பரிசில் திட்டம்

ஜனாதிபதி மஹிந்த ராஜபக்ஷ அவர்கள் 1996 ஆம் ஆண் டிலே தொழில் அமைச்சராக இருந்தபோது ஆரம்பித்த வெளிநாடுக ளில் தொழில்புரிவோரின் குழந்தைக ளுக்கான புலமைப் பரிசில் வழங்கும் நிகழ்ச்சித் திட்டத்திற்கு 15 ஆண்டுகள் பூர்த்தியாகியுள்ளது. அதனை முன்னிட்டு கடந்த 03ஆம் திகதி அலரி மாளிகையில் வெளிநாடுகளில் தொழில்புரிவோரது குழந்தைகளுக்கு புலமை பரிசில் வழங்கும் நிகழ்வொன்று ஜனாதிபதி மஹிந்த ராஜபக்ஷ அவர்களின் தலைமையில் ஏற்பாடு செய்யப்பட் டிருந்தது.
1970 ஆம் ஆண்டிலே ஆரம் பிக்கப்பட்ட வெளிநாட்டு வேலை வாய்ப்புக்களுக்கு இந்நாட்டுப் பணிப் பெண்கள் உள்ளிட்ட ஊழியர்களை அனுப்பும் பணியானது அதைத் தொடர்ந்து வந்த இரண்டு தசாப்தங்களில் மேலும் வளர்ச்சியடைந்தது. இன்று நாட்டின் மொத்த ஊழியப் படையில் 23 வீதத்தினர் வெளிநாட்டு வேலை வாய்ப்பில் ஈடுபட்டுள்ளமை குறிப்பிடத்தக்கதாகும்.
இந்நிலையானது மேலும் வளர்ச்சியடைந்து 2009 ஆம் ஆண்டாகும் போது இந்நாட்டிற்கு அந்நிய செலாவணியை ஈட்டித்தரும் பிரதான இயந்திரமாக மாறியுள்ளது.
வெளிநாடுகளில் வேலைவாய்ப்புப் புரிவோர் 2009 ஆம் ஆண்டிலே இலங்கையின் பிரதான நிதி மூலமாக மாறியுள்ளனர்.
அதன் பிரகாரம் 2009 ஆம் ஆண்டிலே பல்வேறு நாடுகளிலும் தொழில் புரிவோரால் இலங்கைக்கு மாற்றப்பட்ட மொத்த தொகை 3,330 மில்லியன் அமெரிக்க டொலராகும். இத் தகவலை மத்திய வங்கி அறிக்கை வெளியிட்டுள்ளது.
இந்நிலையில் வெளிநாடுகளில் தொழில்புரிவோரது பிரச்சினைகள் மற்றும் அவர்களது குடும்பங்களில் காணப்படும் பிரச்சினைகள் என்பவற்றிற்கு தீர்வினை பெற்றுக் கொடுக்கும் நோக்கில் 1985 ஆம் ஆண்டின் 21 ஆம் இலக்க சட்டத்தின் கீழ் வெளிநாட்டு வேலைவாய்ப்புப் பணியகம் நிறுவப்பட்டது.
எனினும் வெளிநாட்டு வேலைவாய்ப்புப் பணியகத்தின் ஆரம்பத்தின் பின்னர் அதன் செயற்பாடுகளில் பாரிய திருப்புமுனை 1994 ஆம் ஆண்டிலேயே ஏற்பட்டது. அதாவது 1994 ஆம் ஆண்டிலே தொழில் மற்றும் தொழிற் பயிற்சி அமைச்சராக நியமிக்கப்பட்ட தற்போதைய ஜனாதிபதி மஹிந்த ராஜபக்ஷ அவர்களின் கீழ் வெளிநாட்டு வேலைவாய்ப்புப் பணியகம் கொண்டுவரப்பட்டது. 
எனவே மஹிந்த ராஜபக்ஷ அவர்களின் காலத்திலேயே வெளிநாடுகளில் தொழில் புரிவோரது நலன்கருதி பல திட்டங்கள் ஆரம்பிக்கப்பட்டன. அவை யாவன, வீடொன்றிற்கான கனவு, குழந்தைகளுக்கான சிறந்த கல்வி, சிறந்த வாழ்க்கை முறை என்பனவாகும். அவற்றிலே வெளிநாடுகளில் தொழில் புரிவோரது குழந்தைகளுக்கு புலமைப் பரிசில் வழங்கும் திட்டம் முக்கிய இடம் வகிக்கின்றது.
இந்த வகையில் வெளிநாடுகளில் தொழில் புரிவோரது குழந்தைகள் கல்வியிலிருந்து தூரமாவதை தடுத்து அவர்களை பாடசாலை கல்வியின் பக்கம் உற்சாகத்துடன் ஈடுபடச் செய்யும் வகையில் வெளிநாட்டு வேலைவாய்ப்புப் பணியகம் மேற்கொண்ட நிகழ்ச்சித் திட்டங்களில் கல்விப் புலமைப் பரிசில் நிகழ்ச்சித் திட்டம் முக்கியமானதாகும்.
1996 ஆம் ஆண்டிலே வெளிநாடுகளில் தொழில்புரிவோரது குழந்தைகளில் 5 ஆம் ஆண்டு புலமைப் பரிசில் பரீட்சையில் சித்தியடைந்த 157 மாணவர்களுக்கு புலமைப் பரிசில் வழங்கி ஆரம்பித்து வைக்கப்பட்ட இத்திட்டமானது இன்று பாரிய செயற்திட்டமொன்றாக வயர்ச்சியடைந்துள்ளது. க. பொ. த. (சா/த), க. பொ. த. (உ/த) மற்றும் பல்கலைக்கழக அனுமதி பெற்றோர் வரை இத்திட்டத்தின் கீழ் கடந்த 15 ஆண்டு காலப் பகுதியில் வெளிநாடுகளில் தொழில் புரிவோரது குழந்தைகளுக்கு கல்விப் புலமைப் பரிசிலாக 400 மில்லியன் ரூபா பெற்றுக் கொடுக்கப்பட்டுள்ளது. இதனடிப்படையில் இன்று இலங்கை வெளிநாட்டு வேலை வாய்ப்புப் பணியகமானது தமது கடமையினை உரிய முறையில் சமூகப் பொறுப்புடன் நிறைவேற்றியுள்ளமை தொடர்பாக திருப்தியடையலாம். (ஏ - k)
