கூடங்குளத்தில் முழுவீச்சில் இறுதிக்கட்ட பணிகள்அதிகாரி தகவல்

சென்னை, மே. 13
கூடங்குளம் அணுமின் நிலையத்தில் இறுதிக்கட்டப் பணிகள் முழுவீச்சில் நடைபெற்று வருவதாக வளாக அதிகாரி தெரிவித்தார்.
நெல்லை மாவட்டம் கூடங்குளத்தில் ரஷிய நாட்டின் உதவியுடன் தலா 1,000 மெகாவாட் உற்பத்தித் திறன் கொண்ட இரு அணு உலைகள் அமைக்கப்பட்டு உள்ளன. இதற்கு எதிர்ப்பு தெரிவித்து அந்தப் பகுதியில் போராட்டம் நடைபெற்று வந்ததால், அணுமின் நிலைய பணிகள் பாதிக்கப்பட்டன.
அந்தப் போராட்டம் முடிவுக்கு வந்ததைத் தொடர்ந்து அணுமின் நிலையத்தில் மின்சார உற்பத்தியைத் தொடங்குவதற்கான இறுதிக்கட்டப் பணிகள் மும்முரமாக நடைபெற்று வருகின்றன. முதல் அணு உலையில் பணிகள் அனைத்தும் முடிந்து விரைவில் உற்பத்தி தொடங்க இருக்கிறது. இவ்வாறு அந்த அதிகாரி தெரிவித்தார்.
