தனியார் வைத்தியசாலைகளின்சீர்கேடுகளை களைந்தெறிதல் அவசியம்


காளான்களைப் போன்று நாடெங்கிலும் இன்று தோன்றிவரும் தனியார் வைத்தியசாலைகள் மக்களிடமிருந்து, லட்சோபலட் சப் பணத்தை குறையாடுவதுடன் நின்று விடாமல், அங்கு பணிபுரியும் சரியான படிப்பறிவும், வைத்திய அறிவும் அற்ற வைத்தி யர்கள் அளிக்கும் சிகிச்சையினால் தங்கள் நோய்களை குணமாக்கிக் கொள்ள முடியாத கஷ்ட நிலைக்கு தள்ளப்பட்டுள்ளார்கள்.
இவ்விதம் பெருமளவு பணத்தை செலவிட்டும், நோயை குணமாக்கிக் கொள்ள முடியாத இந்த அப்பாவிகள் இறுதியில் வேறு வழியின்றி அரசாங்க ஆஸ்பத்திரிகளில் வந்து சேர்ந்து சிகிச்சைகளை பெற்று தங் கள் உயிர்களை காப்பாற்றிக் கொள்ளும் முயற்சிகளில் ஈடுபடுகிறார் கள் என்ற பல உண்மையான தகவல்கள் இன்று ஊடகங்களின் மூலம் வெளிவந்த வண்ணம் இருக்கின்றன.
இந்த அவலநிலை குறித்து, ஆராய்ந்து தமக்கு உடனடியாக அறிக்கை ஒன்றை சமர்ப்பிக்குமாறு சுகாதார அமைச்சர் மைத்திரிபால சிறிசேன, சுகாதார பணிப்பாளர் நாயகம் டாக்டர் அஜித் மென்டீஸ் தலைமையி லான ஒரு குழுவை நியமித்திருக்கிறார். தனியார் ஆஸ்பத்திரிகளில் பணிபுரியும் வெளிநாட்டு டாக்டர்களின் கல்வித் தகைமை அவர்க ளின் அனுபவ அறிவு ஆகியவை குறித்து, தமக்கு விரிவான அறி க்கை ஒன்றை கூடிய விரைவில் கையளிக்க வேண்டும் என்று அமை ச்சர் இக்குழுவிடம் கேட்டுக் கொண்டுள்ளார்.
இந்த வெளிநாட்டு சத்திர சிகிச்சை நிபுணர்கள் நோயை சரியான முறை யில் இனம் காணமுடியாது, நோயாளிகளுக்கு தவறான சிகிச்சையை அளிப்பது மட்டுமன்றி, நோய் என்ன என்பதை அடையாளம் காண முடியாது இருந்தும், லட்சக் கணக்கான பணத்தை அறவிடும் நோக் கத்துடன் சில வெளிநாட்டு சத்திரசிகிச்சை வைத்திய நிபுணர்கள் நேயா ளிகளுக்கு செய்த சத்திர சிகிச்சைகளும் நோயாளிகளுக்கு பாரதூர மான விளைவுகள் ஏற்படுத்தி இருப்பதாகவும், அவர்கள் இறுதியில் தேசிய வைத்தியசாலைக்கும், ஏனைய அரசாங்க வைத்தியசாலைக ளையும் தஞ்சமடைந்து, இந்த அனுபவமற்ற வெளிநாட்டு சத்திரசிகிச்சை நிபுணர் செய்த தவறான சிகிச்சைகளினால் ஏற்பட்ட பக்க விளைவுகளை, இப்போது குணமாக்கி வருவது பற்றிய பலதரப்பட்ட முறைப்பாடுகள் சுகாதார அமைச்சுக்கு கிடைத்ததை அடுத்து, அமை ச்சர் மைத்திரிபால சிறிசேன இதுபற்றி விசாரணை நடத்துமாறு இந்த குழுவை நியமித்திருக்கிறார்.
இலங்கையில் எவ்வளவோ தனியார் வைத்தியசாலைகள் இருந்தாலும், அவை ஒன்றும் அரசாங்க வைத்தியசாலைகளுக்கு நிகரானவை அல்ல. அரசாங்க வைத்தியசாலைகளில் இடநெருக்கடி, படுக்கை வசதியி ன்மை, மருந்து பற்றாக்குறைகள் போன்ற வசதியீனங்கள் இருந்தாலும், அங்கு அளிக்கப்படும் சிகிச்சை உலகத்தரமானது.
கையில் பணமற்ற பரம ஏழைகள் முதல் செல்வந்தர்கள் வரை அனை வருக்கும் அரச வைத்தியசாலைகளில் சரிசமமான முறையில் வைத் திய சிகிச்சை அளிக்கப்படுகிறது.
சில சந்தர்ப்பங்களில் ஒரு நாளில் ஒரு குறிப்பிட்ட சத்திரசிகிச்சைகளை மாத்திரமே செய்யக்கூடிய வசதிகள் அரச வைத்தியசாலைகளில் இரு ந்தாலும், அந்த சத்திரசிகிச்சைகள் நேர்த்தியாக மிகவும் அவதானமாக செய்யப்படுவதனால், நோயாளிகள் பூரண குணமடைகிறார்கள்.
ஆயினும், நோயாளிகள் சத்திரசிகிச்சை செய்வதற்காக சில நாட்கள் அரச வைத்தியசாலைகளில் காத்திருக்கத்தான் வேண்டும். அரச வைத்திய சாலைகளில் இந்த சிகிச்சைகளுக்கு ஒரு சதமேனும் நோயாளிகளிட மிருந்து கட்டணமாக பெறப்படுவதில்லை. அத்துடன், அவர்களுக்கு அங்கு இலவசமாக மூன்று வேளை உணவும், மருந்துகளும், ஊசி மருந்துகளும் கொடுக்கப்படுகின்றன. ஆபத்தான நிலையில் உள்ள நோயாளிகளுக்கு உடடினயாக சத்திர சிகிச்சையளிப்பதற்கும் அரச வைத்தியசாலைகள் மறுப்பதுமில்லை.
இவ்விதம் சிறந்த சேவையை அளிக்கும் அரச வைத்தியசாலைகள் இரு ந்தும், நம்நாட்டு மக்களில் பலர் கையில் பணவசதியுடன் இருந்தால், அரச வைத்தியசாலைகள் பற்றி சற்றேனும் சிந்திக்காமல், தனியார் வைத் தியசாலைகளில் சேர்ந்து, சத்திரசிகிச்சை உட்பட பலதரப்பட்ட நோய்க ளுக்கு சிகிச்சை பெற்று, குணமாகி வீடு திரும்புவதும் உண்டு.
பணவசதியற்றவர்கள் தங்கள் சொத்து மற்றும் நகைகள் போன்ற உடமை களை விற்று அல்லது வட்டிக்கு பணம் வாங்கி, தனியார் வைத்தியசா லைகளில் சிகிச்சை பெற்று பல இலட்ச ரூபாவை விரயம் செய்வதும் உண்டு. இத்தகைய சிகிச்சைகள் நாட்டிலுள்ள நல்ல தரமான தனியார் வைத்தியசாலைகளில் அளிக்கப்படுவதை நாம் மறுக்கவில்லை.
சில தனியார் வைத்தியசாலைகள் நோயாளி பணவசதியுடையவர் என்று தெரிந்து கொண்டால், அவரிடமிருந்து பணத்தை பறிப்பதற்காக அவ ருக்கு இல்லாத நோய்களுக்கான சத்திர சிகிச்சைகளையும் செய்து, லட்சக் கணக்கில் கட்டணத்தை அந்நோயாளிகளிடமிருந்து அறவிடு வதும் உண்டு.
தனியார் வைத்தியசாலைகள் இயங்குவதை நாம் எதிர்க்கவில்லை. தனி யார் வைத்தியசாலைகளில் உள்ள சில சீர்கேடுகளையே இதன் மூலம் எடுத்துக் காட்ட விரும்புகிறோம். தனியார் வைத்தியசாலைகளின் நிர் வாகத்தினர் உலகில் அங்கீகரிக்கப்பட்ட வைத்திய கல்லூரிகளில் வைத் திய பட்டம் பெற்ற பின்னர் சில வருட அனுபவம் பெற்ற வெளிநா ட்டு வைத்தியர்களை சல்லடை போட்டு அவர்கள் தகுதியானர்கள் என் பது உறுதிப்படுத்தப்பட்டால் மாத்திரமே சேவையில் சேர்த்துக் கொள்ள வேண்டும்.
இந்த தர நிர்ணயத்தை தனியார் வைத்தியசாலைகள் கடைப்பிடித்தால், இப் படியான வைத்திய சீர்கேடுகள் ஏற்படுவதை இலகுவில் தவிர்த்துக் கொள்ள முடியும்.
