வெற்றிக்கான வழி செயல், சிந்தனை, திட்டமிடல்


இடத்தை மாற்று வெற்றி நிச்சயம். இது என்ன புது செய்தியாக இருக்கிறதே என்று பலர் நினைக்கலாம். எங்கே இடத்தை மாற்ற வேண்டும். பெரும்பாலானவர்களுக்கு இடமே இல்லையே! இடத்தை மாற்றா விட்டால் வெற்றிகிடைக்காதா? வீட்டை மாற்றுவதா? வீட்டில் உள்ள பொருட்க ளின் இடத்தை மாற்றுவதா? பள்ளி, கல்லூரிகளை மாற்றுவதா? அமர்ந்துள்ள இடத்தை மாற்றுவதா? பணிபுரியும் இடத்தை, நிறுவனத்தை மாற்றுவதா? அமர்ந்துள்ள திசையை மாற்றுவதா? இதுபோன்ற பல கேள்விகளைப் பலர் கேட்டார்கள்.
இடம்: பொதுவாக இடம் என்றால் PLACE என்ற ஆங்கிலச் சொல்லின் விளக்கமே அனைவருக்கும் தெரியும். வாஸ்து என்று ஒரு பக்கம் கட்டிய வீட்டில் அங்கங்கு இடித்து, சரி செய்து எதையோ மாட்டி வைக்கிறார்கள். ஜாதகம் என்று ஒரு பக்கம் பரிகார பூஜை என மக்கள் ஓடிக்கொண்டிருக் கிறார்கள். பெயர் மாற்றினால் வெற்றி நிச்சயம் என்ற விளம்பரம் பார்த்து சிலர் வேகமாக வெற்றி பெற முயல்கி றார்கள்.
வெற்றியை எப்படியாவது எந்த வழியிலாவது அடைந்தே தீருவது என்று ஒரு சாரார் முயற்சி செய்யும் போது வேறு சிலர் வாய்ப்பில்லை என எண்ணிக்கொண்டிருப்பவர்கள் நமக்கு வெற்றியே கிடைக்காதா என ஆழ் மனதில் ஏங்கிக்கொண்டுள்ளனர். 
ஓட்டப் பந்தயத்தில் இத்தனையாவது வரிசையில் ஓடினால் வெற்றி, ஒரு குறிப்பிட்ட திசை பார்த்து பேசினால் வெற்றி என்பது போன்ற கருத்துகள் வரலாம். ஆனால் உண்மையில் இடத் துக்கும் வெற்றிக்கும் தொடர்பில்லை என்பது தான் மொத்த முடிவு. வெற்றி வகைகள்: 
நாம் விரும்பும் வெற்றி நாம் எல்லோருமே பெற வேண்டியது. இதை WIN-WIN-FORMULA என்றும் கூறுவார்கள். பிறரை வெற்றியடையச் செய்து அவர்கள் மகிழ்வதைப் பார்த்து, நாமும் வெற்றி பெற்றாற் போல் மகிழ்வது தான் இந்த வெற்றி, எல்லோருக்கும் வெற்றி, இதற்கு நாம் செய்ய வேண்டியது சுலபமான வேலைதான். அடங்கியிருப் பது. 
பிறர் மனம் புண்படாமல் பேசுவது? சுயபச்சாதாபம் தவிர்ப்பது, எண்ணத்தி லும் பேச்சிலும் செயல்களிலும் தெளி வாக இருப்பது. இதை நம்மால் செய்ய முடியாதா? நிச்சயமாக நம் எல்லோரா லும் செய்ய முடியும். இன்று வன்முறை நாளும் நடந்துகொண்டிருக்கும்போது, எல்லோரும், அடங்கித்தான் இருக்கி றோம். 
சமீபத்தில் காஷ்மீர் பயணம் சென்றிருந்தேன். பஸ் கண்ணாடியை கல்வீசி உடைத்தனர். எனது இருக்கை க்கு அருகில் முன்புறம் ஜன்னல் கண் ணாடி உடைந்தது. 
பின் இருக்கையில் அமர்ந்திருந்த பெரியவர். நொடிப் பொழுதில் இருக்கையில் இருந்து கீழே இறங்கி பாதுகாப்பாக அமர்ந்து கொண்டார். இடத்தை மாற்றியதால் அவரைப் பொறுத்தவரை பாதிப்பில்லை என்ற நிம்மதி. 
பிறர் மனம் புண்படா மல் பேசுவது என்பது எல்லோருக்குமே தெரியும். இருந்தாலும் ஏதாவது ஒரு காரணத்தை நமக்கு சாதகமாய் பிடித் துக்கொண்டு, பிறரை வருத்தம் கொள்ளு மாறு பேசுவதில் நாம் கில்லாடிகள். சுயபச்சாதாபம் என்பது எல்லோருமே தெரிந்தோ, தெரியாமலோ செய்வதுதான். 
மற்றவர்களுடன் ஒப்பிட வேண்டியது. ‘என்னைவிட மோசமானவர்கள் எல்லாம் எங்கோ உயரத்தில் இருக்க நான் இந்த அவல நிலையில் இருக்கி றேனே’ என்று வருத்தப்பட்டு வாய்ப் புக்களை இழந்து வருந்திக் கொண்டே வாழ்வது. எண்ணம், பேச்சு, செயலில் மாற்றம் இதை நம் தேவைக் கேற்றால் போல் செய்யும் தகுதியும் திறமையும் நம் எல்லோரிடமுமே ஏராளமாக உள்ளது.
தனிமரம் தோப்பாகாது: என்னதான் வசதி இருந்தாலும் தனி மனிதனாய் வாழமுடியாது, மற்றவர்களோடு, உறவி னர்களோடு, நண்பர்களோடு சமுதாயத் தோடு இணைந்து தான் வாழவேண்டும். எனவே உறவு முறைகள் என்பதை நம் வாழ்க்கையிலிருந்து பிரிக்கவே முடியாது. இந்த உறவுகள் பிறை போன் றவை. 
அதாவது நம் மனநிலையைப் பொறுத்து வளரும் அல்லது தேயும், இந்த உறவுகளைச் சரியான முறையில் பராமரிக்க நாம் செய்ய வேண்டியது உறவை நட்பாக மாற்றுவதே!
MAINTAIN, LIFE IN RELATIONSHIP உறவுகளில் வாழ்க்கையைப் பராமரி/ வாழ்ந்து பார் வெற்றிகரமான உறவு புரிந்துகொள்வதிலா உள்ளது. 
என்றால் இல்லை! தவறாகப் புரிந்துகொள்வதைத் தவிர்ப்பதில் தான் உள்ளது. இந்த அடிப்படை விதியை அறிந்துகொண்டால், வெற்றி நம் அனைவருக்குமே சொந்த மாகிவிடும்.
சில இடங்களில் கண்களை மூடிவிட் டால் சுலபமாக வெற்றி பெற்றுவிடலாம். ஆனால் நம்மால் அது முடியாதே எனப் பலரும் கூறுகின்றனர்.
மற்றவர்களது குறைகளைக் காணு மிடத்து கண்களை மூடிக்கொள்வதும், கண் திறந்தவுடனே, அது போன்ற குறைகள் நம்மிடம் உள்ளதா எனப் பார்ப்பதும் முதல் மாற்றமாகும்.
பிரச்சினைகள்:
பிரச்சினை இல்லாமல் ஒருவருமே இல்லை. அவரவர் தகுதிக்கேற்ப பல விதமான பிரச்சினைகளுடன் வாழ்ந்து கொண்டிருக்கிறோம். 
இப்பிரச்சினை களை இனம் கண்டுகொண்டால் வெற்றி நிச்சயம், எப்படி?
இரண்டு வகை 
முதல் வகை:
நமது கட்டுப்பாட்டுக்கு அப்பாற்பட் டவை, உதாரணம்- கல்வி கட்டண உயர்வு பிரச்சினை, நதிகள் இணைப்பு பிரச்சினை போன்றவை.
இரண்டாம் வகை:
நம் கட்டுப்பாட்டில் உள்ளவை.
நம்முடன் வாழும் மக்களை மூன்று வகையாகப் பிரிக்கலாம். 1. பிரச்சினை களுடன் வாழ்பவர்கள் 2. பிரச்சினை களை உண்டாக்குபவர்கள் 3. பிரச்சி னைகளைத் தீர்ப்பவர்கள்
இந்த மூன்றில் நீங்கள் எந்த நிலை யில் குடும்பத்தில் மற்றவர்கள் எந்த நிலையில் உள்ளார்கள் என்று கண்டு பிடியுங்கள். பெரும்பாலும் பிரச்சினை களை உண்டாக்காமலிருப்பது. பிறகு பிரச்சினைகளை ஏற்றுக்கொள்வது. 
இறுதியில் அவைகளைத் தீர்ப்பது என்பது வெற்றி தரும் செயல்களாகும். செய்யக்கூடாதவை, வெற்றி பெறுவத ற்கு சிலவற்றை மறுந்தும் செய்துவிடக் கூடாது. அவற்றில் முதலில் வருவது 1. கோபத்தில் முடிவெடுப்பது 2. மகிழ்ச் சியாக இருக்கும்போது வாக்களிப்பது (PROMISE) 
நமது வாழ்க்கையில் நாம் எல்லோ ருமே ஏதாவதொரு இலக்கை நோக்கி செயல்பட்டுக்கொண்டிருக்கிறோம். பெரும்பாலான நேரங்களில் ஏதாவ தொரு காரணத்தால் ஏதோ செய்து விடுவோம். இது செயல் (ACTION)அதன் விளைவுகள் நாம் எதிர்பார்ப்பதற்கு மாறாகவோ, வேறு விதமாகவோ, வரலாம். அப்போது நினைத்துப் பார்ப் போம். ‘அடடா! அப்பவும் மனதுக்குள் சிறு சந்தேகம் வந்தது. அதைக் கண்டு கொள்ளாமல் செய்தால் முடிவு வேறு மாதிரியாகிவிட்டது.’ என நினைப்போம். 
இது சிந்தனை (THINK)முடிவில் இந்த அனுபவத்தை அடிப்படையாகக் கொண்டு இனிமேல் எந்தக்காரியம் செய்தாலும் சரியாகத் திட்டமிட்டே செயல்பட வேண்டும் என்ற முடிவுக்கு வருவோம். இது திட்டமிடல் (PLAN) இப்போது நமது வழி செயல் சிந்தனை திட்டமிடல்.
