பதினெட்டாவதுஅரசியலமைப்புத் திருத்தம்


தினெட்டாவது அரசியலமைப்புத் திருத்த மசோதா இன்று பாராளுமன்றத்தில் விவாதத்துக்கு எடுக் கப்படவுள்ளது. இன்றைய தினமே வாக்கெடுப்பும் நடைபெறும். அரசாங்க தரப்பில் போதுமான பெரும்பான்மை இருப்பதனாலும் ஐக்கிய தேசியக் கட்சி உறுப்பினர்கள் சிலர் ஆதரவாக வாக்களிக்க இருப்பதாலும் அரசியலமைப்புத் திருத்த மசோதா மூன்றிலிரண்டு பெரும்பான்மையுடன் நிறைவேறுவது முடிந்த முடிவாகிவிட்டது.
இந்த மசோதாவின் நிறைவேற்றத்தின் பின் ஜனநாயக ஆட்சிக்கு இடமிருக்காது என்று எதிரணியினர் பிரசாரம் செய்கின்றனர். இப்பிரசாரத்தில் எள்ளள வேனும் உண்மை இல்லை. இரண்டு பிரதான நோக் கங்களை நிறைவேற்றுவதற்காகவே பதினெட்டாவது அரசியலமைப்புத் திருத்தம் கொண்டுவரப்படுகின்றது. ஜனாதிபதியொருவர் இரண்டு தடவைகளுக்கு மேல் பதவி வகிக்க முடியாது என்ற கட்டுப்பாட்டை நீக்குவது ஒரு நோக்கம். பதினேழாவது அரசியல மைப்புத் திருத்தத்திலுள்ள குறைபாடுகளை அகற்றும் வகையில் புதிய ஆலோசனைகளை முன்வைப்பது மற்றைய நோக்கம்.
தங்களின் ஆட்சியாளராக யாரை மக்கள் விரும்புகின் றார்களோ அவரையே தெரிவு செய்வதற்கு அவர்களுக்குள்ள உரிமை அடிப்படையானது. அதுவே மக்களின் சுயாதிபத்தியம். இரண்டு தடவை கள் ஜனாதிபதியாகப் பதவி வகித்த ஒருவரை மூன் றாவது தடவையும் தெரிவு செய்யத் தொண்ணூறு வீதம் மக்கள் விரும்பினாலும் அரசியலமைப்பின் கட்டுப்பாடு அதற்குத் தடையாக இருக்கின்றது. மக்களின் சுயாதிபத்தியத்துக்குத் தடையான இக் கட்டுப்பாடு ஜனநாயக விரோதமானது. அரசியலமை ப்பின் இந்த ஜனநாயக விரோதத் தன்மையைப் பதினெ ட்டாவது அரசியலமைப்புத் திருத்தம் நீக்குகின்றது.
ஒருவர் எத்தனை தடவைகள் பதவி வகிக்க வேண்டும் என்பதை மக்கள் தீர்மானிப்பது தான் உண்மையான ஜனநாயகம். தேர்தலின் போது மக்கள் தங்கள் தீர்மா னத்தை வெளிப்படுத்துவார்கள். மக்களுக்குள்ள அந்த உரிமையைக் கட்டுப்பாடு என்ற பெயரில் அரசியலமைப்பு பறித்தெடுப்பது ஜனநாயக விரோத மானது.
பதினேழாவது அரசியலமைப்புத் திருத்தம் சுதந்திர ஆணைக்குழுக்களை அமைப்பதற்காக நிறைவேற்றப் பட்ட போதிலும் அதன் செயற்பாடு அந்த நோக் கத்தை நிறைவேற்றுவதாக இருக்கவில்லை. இத் திருத்தத்தின் கீழான அரசியலமைப்புச் சபை யாருக்கும் பதில் கூறக் கடமைப்பட்டிருக்கவில்லை. மேலும் இச்சபையின் உறுப்பினர்களில் ஒருவர் நியமிக்கப்படாதிருந்தாலும் சபை செயற்பட முடி யாது. இதன்படி அரசியலமைப்புச் சபைக்கு உறுப் பினரை நியமிப்பதற்கு அதிகாரம் பெற்ற அரசியல் கட்சி சபையின் செயற்பாட்டை முடக்க முடியும். பதினெட்டாவது திருத்தத்தின் கீழ் முன்வைக்கப்படும் ஆலோசனை இக்குறைபாட்டை நீக்குகின்றது.
அரசியலமைப்புச் சபைக்குப் பதிலாகப் பதினெட்டாவது திருத்தத்தின் கீழ் பாராளுமன்றச் சபை நடை முறைக்கு வருகின்றது. இது மக்களால் தெரிவு செய்யப் பட்ட பாராளுமன்ற உறுப்பினர்களை அங்கத்தவர்க ளாகக் கொண்டிருப்பதால் கூடுதலான ஜனநாயகத் தன்மை கொண்டது.
சுருக்கமாகக் கூறுவதானால் பதினெட்டாவது அரசியலமை ப்புத் திருத்தம் மக்களின் ஜனநாயக உரிமைகளை வலுப்படுத்துகின்றதேயொழிய எந்த உரிமையையும் இல்லாதொழிக்கவில்லை. இத்திருத்தத்துக்குக் காட்டப்படும் எதிர்ப்புகள் சுய அரசியல் நோக்கம் கொண்டவையே.
