நன்மையின் வடிவில் தீமைகள் ; தூய ஆவியினால் பகுத்தறிவோம்!

மை எப்போதும் நன்மையின் வடிவில் தான் வரும். அதனால்தான் இறைவாக்கினர் ஏசாயா இவ்வாறு கூறுகின்றார். (“தீமையை நன்மை என்றும் நன்மையைத் தீமை என்றும் சொல்லி, இருளை ஒளியாக்கி ஒளியை இரு ளாக்கி கசப்பை இனிப்பாக்கி இனிப்பைக் கசப்பாக்குகிறவர்களுக்கு ஐயோ கேடு!
தங்கள் பார்வையில் ஞானிகள் என்றும் தங்கள் கணிப்பில் கூர்மதி வாய்ந்தவர்கள் என்றும் தங்களையே கருதுபவர்க ளுக்கு ஐயோ கேடு.” (ஏசாயா 5:20 - 21)
கேபிள் டி.வி.யும் கம்ப்யூட்டரும் இன்டர் நெட்டும் நல்லவைதான். ஆனால் அதன் நன்மையில் தீமை ஒளிந்தி ருக்கிறதே. எனினும் அதைப் பகுத்தறியும் தூய ஆவியை ஆண்டவர் மனிதருக்குத் தந்துள்ளார்.
கேபிள் டி.வி. எடுப்பதா, வேண்டாமா என்பதைக் குறித்து ஒரு வீட்டில் வாக்கு வாதம் ஏற்பட்டது. ஆன்மீக சேனல்க ளும், டிஸ்கவரி நெஷனல் ஜியோகிராபி போன்ற அறிவூட்டும் சேனல்களும் பயனுள்ளதாக இருக்கும் என்று கணவன் கூற மனைவி கேபிள் டி.வி. வேண்டவே வேண்டாம் என்றாள். இருவரும் தர்க்கப் பட்டார்கள்.
நான் அவர்களுக்காகச் செபித்தேன். பின்னர் பைபிளைத் திறந்த போது தொடக்க நூல் 3:6 கிடைத்தது. “அந்த மரம் உண்பதற்குச் சுவை யானதாகவும் கண்களுக்குக் களிப்பூட்டுவ தாகவும் அறிவு பெறுவதற்கு விரும்பத்தக்கதா கவும் இருந்ததைக் கண்டு, பெண் அதன் பழத்தைப் பறிந்து உண்டாள். அதைத் தன்னுட னிருந்த தன் கணவனுக்கும் கொடுத்தாள்”.
சுவையாக இருந்ததால் களிப்பூட்டுவதாக இருந் ததால், அறிவு கிடைப்பதாக இருந்ததால் செய்த காரியம். ஆக வேண்டியது இறைவனைப் போல். ஆனால் ஆனது அலகையைப் போல். அன்று வரை அன்பை மட்டுமே அறிந்திருந்த அவர்கள் கோபத்தையும், வெறுப்பையும், பகையையும் அறிந்து கொண்டார்கள். அவர்கள் வெட்கப் பட்டார்கள், அஞ்சி நடுங்கினார்கள்.
அறிவூட்டும் சேனல் உள்ளது என்பது உண்மை தான். ஆனால் படுமோசமான சேனல் களும் உள்ளனவே! அதைப் பகுத்தறிந்தால் கேபிள் டி.வி. நல்லது தான். பகுத்தறியாவி ட்டால்?
கல்லூரியில் படிக்கும் மகள் இரவு வெகு நேரம் படித்து முடித்தபின் சிறிது நேரம் டி.வி. பார்த்தாள். இரவு 12 மணி. தாய் எழுந்து இவள் ஏன் இன்னும் படுக்கவில்லை என்று பார்த்த போது மகள் டி.வி.யில் இரசித்துக் கொண்டிருந்த காட்சி... சில சேனல்கள் மிக மிக மட்டமானவை. 
ஒருமுறை பார்த்தாலே போதும், பாவ சங்கீர் த்தனம் செய்ய வேண்டும். ஒருமுறை பார்த்தால் அது மீண்டும் மீண்டும் பார்க்கத் தூண்டும், அடி மையாக்கும். பிள்ளைகள் பார்க்க நேர்ந்தால்......?
இயேசுவின் சோதனைகளை எடுத்துக் கொள்வோம். அவை நன்மை போன்றே தோற்றமளிக்கின்றன. பசியாய் இருப்பவர்களுக்கு உணவளிப்பதும், மறைவாக்கை எடுத்து ரைப்பதும் நல்லது தானே? இறைமகன் மனிதருக்கு ஆட்சி யுரிமை அளித்துள்ளார். (தொநூ 1:28). பாவ சுகங்களுக்காக அதை மனிதன் அலகையிடம் அடகு வைத்தான். அவ்வாறு கிடைத்த ஆட்சியுரிமையை இயேசு தன்னை வணங்கினால் கொடுப்பதாக அலகை சொன்னது. அதாவது இறைமகன் அலகையை வணங்க வேண்டும். நடக்கிற காரியமா அது? இயேசு மறைவாக்கைச் சொல்லி அலகையை அதட்டினார். இதுதான் நமக்கு எடுத்துக்காட்டு. இறைவனைப் போல் ஆவது என்பது நல்ல காரியம்தான். அலகையும் இயேசுவும் அதைத் தான் வலியுறுத்துகின்றனர். 
ஆனால் அலகை இறைவனின் கட்டளைகளை மீறி இறைவனைப் போல் ஆகச் சொல்லும் போது இயேசு இறைவனின் கட்டளைகளுக்குக் கீழ்ப்படிந்து இறைவனைப்போல் ஆகச் சொல் கிறார்.
இறைவன் படைத்தவை அனைத்தும் நல்லதுதான் என்று நாம் தொடக்க நூலில் வாசிக்கின்றோம். ஆம்! ஆண்டவர் நல்லவர், அதனால் அவர் நல்லதைப் படைக்கின்றார். ஆனால் ஒவ்வொரு பொருளுக்கும் பல உபயோகங்கள் உள்ளன. கத்தியால் காய்கறிகளை வெட்டலாம், மனித¨ னயும் வெட்டலாம். 
கத்தியால் அறுவைச் சிகிச்சையும் செய்ய லாம், கொலை யும் செய்யலாம். பாம்பு தந்த பழத்தைத் தின்ற போது முதல் மனிதர் தீமை என்னவென்று முதன் முதலாக அறிந்தனர். ஆனால் அதற்குப் பிறகு அவர்களது இதயச் சிந்தனை தீமையை த்தான் உருவாக்கிற்று (தொநூ 8:21). நன்மை செய்வதாக நினைத்து தீமை செய்யவைக்கும். அதற்கான காரணமும் இருக்கும். காரணங்கள் நேரான காரணங்கள் அல்ல! பாம்பைப் போன்ற வளைந்த வழியில் செல்லும் காரணங்கள்! பாம் பிடம் நஞ்சுள்ளது. நஞ்சு தெய்வீக வாழ் வைத் தகர்க்கலாம். அழிக்கலாம். அவ் வாறு அது ஆன் மாவை அழிக்கும் பாவமாக மாறும்.
அதனால் அந்தப் பெண் சொன்னது சரிதான் என்று என க்குத் தோன்றியது. 
கேபிள் டி.வி.யால் கிடைக்கும் நன்மை யைவிட தீமைகள் தான் பலமடங்கு அதி கம். திருத்தூதர், “எல்லா வகையான தீமைகளையும் விட்டு விலகுங்கள்” என்று வலியுறுத்துகின்றார். (1 தெச 5:22). நன்மையின் வேடத்தில் தோன்றும் தீமை ஆபத்தானது. அதனால்தான் திருத்தூதர், 
“நான் விரும்பும் நன்மையைச் செய்வதில்லை; விரும்பாத தீமையையே செய்கிறேன்” என்கிறார் (உரோ 7:19). அதன் காரணம் மனிதனில் குடி கொண்டிருக்கும் தீய நாட்டம் தான், பாவம் தான். திருத்தூதர் மேலும் தொடர்ந்து கூறுகிறார்: அலகை வஞ்சனையின் பிறப்பிடம். 
அவன் தீமையைத் தந்து அது இறைவ னிடமிருந்து வருவதாகக் கூறுகிறான். நன்மை யைத் தடுத்து இறைவன் தரவில்லை என்கிறான். அவ்வாறு அவன் இறைவனிடம் நம்பிக்கை குன்றச் செய்கிறான். மனத்தைக் குழப்பி மனிதனைத் தன் வலையில் சிக்கவைக்கிறான்.
நீங்கள் இறைவன் அளவற்ற நன்மை கொண்டவர் என்றும், அவர் இரக்கம் மிக்கவர் என்றும் உணர்ந்து கொள்ளுங்கள். இறைவனை அன்பு செய்பவர்களுக்கு, அவரது திட்டத் திற்கேற்ப நடப்பவர்களுக்கு எல்லாம் நன்மை யாகவே அமையும் (உரோ 8:28).

