ஏர் இந்தியாவின்ட்ரீம்லைனர் விமானம் இன்று சென்னை வருகிறது


ஏர் இந்தியா நிறுவனம் அமெரிக்காவில் இருந்து வாங்கியுள்ள உலகிலேயே அதிநவீன சொகுசு விமானமான ட்ரீம்லைனா முதல் பயணமாக இன்று (புதன்கிழமை) சென்னை வருகிறது. இந்த விமானத்தை வரவேற்க விமான நிலையத்தில் சிறப்பு ஏற்பாடுகள் செய்யப்பட்டு உள்ளன. மத்திய அரசு நிறுவனமான ஏர் இந்தியா நிறுவனம் உள்நாட்டிலும், வெளிநாடுகளிலும் விமான போக்குவரத்து சேவையை அளித்து வருகிறது. இந்த நிறுவனம், அமெரிக்காவில் இருந்து ரூ. 112 கோடி செலவில் ட்ரீம்லைனர் என்ற போயிங் 787 விமானத்தை வாங்கி உள்ளது. சர்வதேச விமானங்களில் உள்ள அனைத்து வசதிகளும் இதில் இருக்கும். இதில் 18 எக்சிகியூட்டிவ் இருக்கைகளும், 238 எக்கானமி இருக்கைகளும் உள்ளன. எரிபொருள் சிக்கனம் வாய்ந்த ட்ரீம்லைனர் விமானம் நிதி நெருக்கடியில் சிக்கிக்கொண்டிருக்கும் ஏர் இந்தியாவுக்கு பெரும் வரப்பிரசாதமாக இருக்கும்.
இது டில்லி - சென்னை, சென்னை - டில்லி, டில்லி - பெங்களூர் என 3 வழித்தடங்களில் தினசரி இயக்கப்பட உள்ளது. விரைவில் மேலும் 6 வழித்தடங் களிலும், குளிர்காலத்தில் வெளிநாடு களுக்கும் இதன் சேவையை நீடிக்க ஏர் இந்தியா திட்ட மிட்டுள்ளது. இந்த நிலையில் ட்ரீம்லை னர் தனது முதல் சேவையை இன்று (புதன் கிழமை) தொடங்குகிறது. டில்லியில் இருந்து புறப்படும் இந்த விமானம் இன்று சென்னைக்கு வருகிறது.
