தமிழகத்தில் முதல் தடவையாகஆசிரியர் தகுதி தேர்வு


ஆசிரியர் பணிக்கான தகுதித் தேர்வு முதல் முறையாக தமிழகத்தில் இன்று நடக்கிறது. இந்த தேர்வில் 6 இலட்சத்து 50 ஆயிரம் பேர் எழுதுகின்றனர். அதற்கான அனைத்து ஏற்பாடுகளும் தயார் நிலையம் உள்ளது. இது குறித்து ஆசிரியர் தேர்வு வாரிய தலைவர் சுர்ஜித் கே. சவுத்ரி கூறியதாவது:
இந்த தேர்வு எழுத தமிழகம் முழுவதும் 6 இலட்சத்து 56 ஆயிரத்து 88 பேர் விண்ணப்பித்துள் ளனர். அத்துடன் மாற்றுத் திறனாளிகள் 3556 பேரும் விண்ணப்பித்துள் ளனர். தேர்வு எழுத விண்ணப்பித்த வர் களில் பலரின் விண்ணப்பங்களில் குறைபாடுகள் இருந்தன. 
அதனால் அவர்கள் மே 25 ஆம் திகதிக்குள் அந்த குறைகளை திருத்திக் கொள்ள வாய்ப்பு அளிக்கப்பட்டது. அதனால் அவர்களுக்கு அனுமதிப் பத்திரம் வழங்குவதில் சிக்கல் ஏற்பட்டது.
1027 தேர்வு மையங்கள் அமைக்கப்பட்டு கேள்வித்தாள், விடைத்தாள் 8 இலட்சம் அச்சிடப்பட்டுள்ளன. அவை நேற்று முன்தினம் அனைத்து மையங்களுக்கும் அனுப்பி வைக்கப்பட்டுள்ளன. அனுமதிப்பத்திரம் கிடைக்காதவர்கள் உரிய ஆவணங்களை காட்டி தேர்வு எழுத ஏற்பாடு செய்யப்பட்டுள்ளது. 55 ஆயிரத்து 339 பணியாளர்கள் இந்த தேர்வுப் பணியில் ஈடுபடுத்தப்படுகின்றனர்.
தேர்வு இரண்டு பிரிவுகளாக நடைபெறவுள்ளது. முதலாம் தேர்வு காலையிலும் இரண்டாம் தேர்வு மதியமும் நடக்கிறது. கேள்விகள் மொத்தம் 150 இடம்பெறும். ஒன்றரை மணி நேரம் தேர்வு நடக்கும். காலையில் தேர்வு எழுத வருவோர் 10 மணிக்கே தேர்வு அறைக்குள் சென்றுவிட வேண்டும்.மதியம் தேர்வு எழுதுவோர் 2 மணிக்கே தேர்வு அறைக்குள் செல்ல வேண்டும்.
