இலங்கையின் இன்றைய தேவைசிவிலியன் ஜனாதிபதி



ஜனாதிபதித் தேர்தலுக்கு வேட்புமனு இன்னும் தாக் கல் செய்யப்படாத போதிலும் வேட்பாளர்களின் பிர சாரம் ஆரம்பித்துவிட்டது. எத்தனை வேட்பாளர் கள் களத்தில் இறங்கினாலும் இருவர் மாத்திரம் பிரதான வேட்பாளர்கள்.
ஒருவர் ஜனாதிபதி மஹிந்த ராஜபக்ஷ. மற்றவர் சரத் பொன்சேகா. இந்த இருவரில் யாரை ஜனா திபதியாகத் தெரிவு செய்ய வேண்டும் என்பதையிட்டு மக்கள் சரியான முடிவை எடுக்க வேண்டும்.
தேர்தலில் போட்டியிடும் இரண்டு பிரதான வேட்பாளர்க ளும் எவ்வாறு களத்துக்கு வந்தார்கள் என்பதில் கவ னம் செலுத்த வேண்டியது மிகவும் முக்கியமானது. இன் றைய அரசியலமைப்பின் கீழ் நாட்டின் ஜனாதிபதிப் பதவி அதி முக்கியத்துவம் வாய்ந்தது. 
இப் பதவிக்காக ஒருவரைத் தெரிவு செய்யும் போது உணர்ச்சியூட்டும் பிரசாரங்களாலும் வேறு காரணிகளாலும் வழிநடத்தப் படாமல் நிதானமாகச் சிந்தித்து முடிவு செய்ய வேண் டியது அவசியம்.
ஜனாதிபதி மஹிந்த ராஜபக்ஷ ஒரு அரசியல் பாரம் பரியத்தைக் கொண்டவர். முப்பது வருடங்களுக்கு மேற் பட்ட அரசியல் அனுபவம் உடையவர். ஜனாதிபதியா கப் பதவி வகிக்கும் காலத்தில் நாட்டின் முக்கியமான பல பிரச்சினைகளுக்குத் தீர்வு கண்டதோடு முன்னொரு போதும் இல்லாத அளவுக்கு அபிவிருத்தி நடவடிக்கை களை முன்னெடுத்தவர்.
மற்றைய வேட்பாளரான சரத் பொன்சேகா அரசியலுக்குப் புதியவர். அரசியலுக்குப் புதியவர் என்பது பாதகமான அம்சம் எனக் கூறுவதற்கில்லை. ஆனால் இவர் தேர்தல் களத்துக்கு வந்த பின்னணி கவனமான பரிசீலனைக் குரியது.
இராணுவத் தளபதியாக இருந்த சரத் பொன்சேகா கூட்டுப் படைப் பிரதானியாக நியமிக்கப்பட்டார். இராணுவத் தளபதியாகத் தொடர்ந்து பதவி வகிக்க அனுமதிக்கப் படவில்லை என்பதும் கூட்டுப்படைப் பிரதானி என்ற வகையில் முப்படைகளுக்கும் ஆணையிடும் அதிகாரம் தரப்படவில்லை என்பதும் இவர் பதவியிலிருந்து ஓய்வு பெறுவதற்கான பிரதான காரணங்கள். 
பதவி விலகுவ தற்கு அனுமதிக்குமாறு ஜனாதிபதிக்கு இவர் அனுப்பிய கடிதம் ஊடகங்களில் வெளியாகியிருந்தது. இக் கடிதத் தைக்கவனமாக வாசித்தால், அதிகாரம் வழங்கப்படாததே பதவி விலகலுக்குக் காரணம் என்பதை விளங்கிக் கொள்ளலாம். 
இராணுவத் தளபதியாகத் தொடர்ந்து பதவி வகிப்பதற்கு அனுமதிக்கப்பட்டிருந்தால் அல்லது கூட்டுப்படைப் பிரதானி என்ற வகையில் முப்படை களுக்கும் ஆணையிடும் அதிகாரம் வழங்கப்பட்டிரு ந்தால் சரத் பொன்சேகா பதவி விலகியிருக்கமாட்டார். 
முன்னரைப் போலவே தொடர்ந்து அரசாங்கத்தையும் ஜனாதிபதியையும் புகழ்ந்து பேசியிருப்பார். எதிர்பார்த்த அதிகாரம் கிடைக்காததால் பதவி விலகி எதிரணி வேட்பாளராக முன்வந்திருக்கின்றார். 
இராணுவ அதி காரம் கிடைக்கவில்லை என்ற மனக்குறையுடன் பதவி விலகிய இராணுவ அதிகாரி சிவிலியன் உயர் பதவி க்குப் பொருத்தமானவரா என்பது மக்களின் முன்னு ள்ள பிரதான கேள்வி.
இலங்கை ஒரு பல்லினநாடு. இந்த நாட்டின் ஜனாதிபதியா கப் பதவி வகிப்பவர் எல்லா இனங்களினதும் தனித்து வத்தையும் நலன்களையும் நிராகரிப்பவராக இருக்கக் கூடாது. 
இலங்கை ஒரு சிங்கள, பெளத்த நாடு என்றும் மற்றைய இனங்கள் சிங்களவர்களின் விருந்தாளிகளாகவே நடந்துகொள்ள வேண்டும் என்றும் சரத் பொன்சேகா கூறியிருப்பது இவரது சிங்களக் கடுங்கோட்பாட்டு நிலைப்பாட்டையே வெளிப்படுத்துகின்றது.
இராணுவ அதிகாரங்களில் நாட்டமற்றவரும் சகல இனங் களையும் மதிப்பவருமான சிவிலியன் ஜனாதிபதியே இலங்கையின் இன்றைய தேவை.
