அதிக நன்மை தரும் சிறிய அமல் சூறா இ/லாஸ்


,ந்த சூறாவுக்கு அதிக பெயர்கள் உள்ளன. அவற்றில் சில. சூறதுத் தெளஹீத், சூறதுல் இஹ்லாஸ், சூறுதுன்னஜாத், சூறதுல் விலாயா, சூறதுல் மஹிரிபா, சூறுதுல் ஜமால், சூறதுல் முஅவ்விதா, சூறதுஸ்ஸமத், சூறதுல் மானிஆ, சூறதுல் பறாஆ என்பனவும் இன்னும் பலதுமாக இருபது பெயர்கள் இடம்பெறுகின்றன. 
இந்த சூறாவை ஓதுவதால் ஏற்படும் நன்மைகள் பற்றி ஹதீதுகளை மையமாக வைத்து விரிவுரையாளர்கள் விளக்கமளித்துள்ளார்கள். அவற்றை இங்கு அறியலாம்.
இரவில் படுக்கைக்குச் சென்று வலது புறமாக உறங்கி இந்த சூறாவை 100 முறை ஓதினால் அல்லாஹ் மறுமையில் அந்த அடியானை நோக்கி வலது புறமாக சுவர்க்கம் செல் எனக் கட்டளை இடுவான்.
நாளொன்றுக்கு 50 முறை இந்த சூறாவை ஓதினால் 50 வருட சிறு பாவங்கள் மன்னிக்கப்படும். நாளாந்தம் 10 முறை இதை ஓதி வந்தால் சுவர்க்கத்தில் ஒரு மாளிகை கிட்டும். 20 முறை ஓதிவந்தால் இரு மாளிகையும், 30 முறை ஓதிவந்தால் மூன்று மாளிகைகளும் கிட்டும். மரண வேளையில் இதை ஓதி மரணித்தவருக்கு கப்றுடைய கஷ்டங்கள் அணுகமாட்டாது.
மட்டுமல்ல அமரர்கள் இவரை மறுமையில் சுவர்க்கத்திற்கு அழைத்துச் செல்வார்கள். வீட்டில் நுழையும் போது இதை ஓதினால் வீட்டிலோ பக்கத்து வீட்டிலோ ஏழ்மை ஏற்படமாட்டாது. 
இவ்வாறு எத்தனை முறை இதை ஓதுவதின் பொருட்டு அதற்கேற்ப சுவர்க்க வாழ்வில் பலதரப்பட்ட நன்மை ஓதியவர்களுக்கு கிடைக்கும். மேலும் 1000 முறை இதை ஓதினால் ஓதுபவருடைய சுவர்க்கத்தின் இடம் காண்பிக்கப்படும். 
ஒருவர் வீட்டில் நுழையும் வேளை, வீட்டிலுள்ளோருக்கு சலாம் கூறி அல்லது நபி மீது ஸலவாத்துரைத்து இதை ஓதுவதால் அவருக்கு அளப்பரிய உணவு கிடைக்க வழிதோன்றும். 
இது தெளஹீதுடைய வசனங்கள் கொண்டது. விக்கிரக வணக்கம் பற்றி தடைவிதிக்கக் கூடியது. காபிர்கள் அல்லாஹ்வைப் பற்றி வர்ணிக்குமாறு கேட்ட போது அல்லாஹ் நபியவர்களுக்கு இந்த சூறாவை அருளினான் என்பது குறிப்பிடத்தக்கதாகும். இதை ஓதிவருவோமாக!
எம்.ஏ.எம். ஆப்தீன் ஆலிம்
அக்கரைப்பற்று
