எதிர்கால சந்ததியினருக்காக உணவுஉற்பத்தியை பெருக்குவது அவசியம்


ஒரு நாட்டிற்கு தேசிய பாதுகாப்பு எந்தளவிற்கு அவசியமோ அதே அளவிற்கு நாட்டு மக்களுக்கு தேவையான அளவு உணவை உற்பத்தி செய்து களஞ்சியப்படுத்தி வைத்தலும் அவசியமாகும். இந்த இலக்குடன் ஜனாதிபதியின் மஹிந்த சிந் தனை எண்ணக்கருவுக்கு அமைய இன்று நாட்டில் ஒரு விவசா யப் புரட்சி தோன்றியுள்ளது.
இயற்கை வளத்தைக் கொண்ட நல்ல மண் வளம், விவசாயத்திற்கு சாதகமான காலநிலை மற்றும் நீர்ப்பாசன வசதிகள் எங்கள் நாட் டில் இருக்கின்ற காரணத்தினால் இலங்கையில் என்றுமே உணவு க்கு தட்டுப்பாடு ஏற்படாதென்று கமநல சேவை அமைச்சின் செய லாளர் கே.ஈ. கருணாதிலக்க கூறியுள்ளார்.
கொழும்பில் நடைபெற்ற 10 வது கிழக்கு மற்றும் தூரகிழக்காசிய நாடு களின் மண்வள சம்மேளனம் மற்றும் மண் வள விஞ்ஞான சங் கத்தின் மகாநாட்டில் உரையாற்றிய இவர் இந்தக் கருத்தை வெளி யிட்டார். இந்த மகாநாட்டின் தொனிப்பொருளாக விளங்குவது மண் வளம் நம் நாட்டுக்கு கிடைப்பதற்கரிய இயற்கை வளம் என் பதாகும்.
இலங்கை மட்டுமல்ல தெற்காசிய பிராந்தியத்தில் உள்ள சகல நாடுக ளும் இன்று விவசாயத்திற்கு முன்னுரிமை அளித்து தத்தமது நாடு கள் இயற்கை வளங்களை பேணிப் பாதுகாத்து அதன் மூலம் நன் மையடையும் விவசாயத் திட்டங்களை நடைமுறைப்படுத்தி வருகி ன்றன.
பொருளாதார வளர்ச்சி எந்தளவு முக்கியத்துவம் பெறுகிறதோ அதை விட விவசாயத்துறையின் வளர்ச்சியும் முக்கியத்துவம் பெறுகின் றது. இன்று உலக நாடுகள் விவசாயத்திற்கு அளித்து வரும் ஆர் வம் இதற்கு சான்று பகர்கின்றது. 
எங்கள் நாட்டில் உள்ள விவசாய நிலங்களை பேணிப் பாதுகாத்து அவற்றிற்கு தேவையான இய ற்கை உரத்தையும், நீர்ப்பாசன வசதிகளையும் செய்து கொடுப்ப தன் மூலம் நெற்பயிர்ச்செய்கை உட்பட ஏனைய உணவுத் தானி யங்களின் உற்பத்தியையும் பெருக்க முடியும்.
இவ்விதம் விவசாயத்துறையை அபிவிருத்தி செய்வதற்கு கமநல சேவைத் திணைக்களம் இப்போது விஞ்ஞான ரீதியில் மண் வள ஆய்வுகளை நடத்துவதுடன், தொழில்நுட்ப ரீதியில் மண் வள த்தை அபிவிருத்தி செய்வதற்கான புத்தமைவு கொள்கைகளையும் கடைப்பிடித்து வருகின்றது.
இவ்வித முயற்சிகளை மேற்கொண் டால்தான் இன்னும் 50 ஆண்டுகளில் இலங்கையில் ஏற்படக்கூடிய சனத்தொகை பெருக்கத்திற்கு ஏற்ப, மக்களுக்கு தேவையான அளவு உணவை உற்பத்தி செய்யலாம் என்று அரசாங்கம் நம்புகிறது.
சமீபத்தில் விஞ்ஞானிகள் நடத்திய ஒரு ஆய்வில், அடுத்த 40 - 50 ஆண்டுகளில் எவருமே எதிர்பார்க்காத வகையில் காலநிலை மாற் றங்கள் ஏற்படுவதற்கான வாய்ப்புகள் இருப்பதாகவும், வடஇந்தியா போன்ற இலங்கைக்கு மிகவும் அருகில் உள்ள அயல் நாடுகளில் பனிப் படலங்கள் உருவாகும் சாத்தியம் இருக்கின்றது என்றும் கூறு கிறார்கள். 
இத்தகைய நிலை இந்தியாவில் தோன்றினால் அதன் தாக்கம் இலங்கையையும் பாதிக்கும் என்பதால், இலங்கையில் நாம் எங்கள் எதிர்கால சந்ததியினருக்கு உணவுத் தட்டுப்பாடு ஏற் படாத வகையில் நிலையான உணவு உற்பத்தியை பெற்றுக் கொடு ப்பதற்கு வகை செய்ய வேண்டுமென்ற நிலைப்பாட்டில் அரசாங் கம் விவசாயத்துறையின் வளர்ச்சிக்கு வழிவகுத்துள்ளது.
நாம் இன்று கடைப்பிடித்து வரும் கமநல சேவையை அபிவிருத்தி செய்யும் திட்டங்கள் அடுத்த பல ஆண்டுகளுக்கு அதே வழியில் கடைப்பிடிக்கப்பட்டால் நாடு விவசாயத்துறையில் நல்ல வளர்ச் சியை அடைந்து, முன்பு பண்டையர் காலத்தில் இருந்தது போன்று இலங்கை ஆசியாவின் நெற்களஞ்சியமாக மாறிவிடுவதை எந்த வொரு சக்தியாலும் தடுத்துவிட முடியாது.
விவசாயத்துறையை முன்னேற்றும் உன்னத எண்ணத்துடன் அரசாங் கம் இப்போது வெற்றிகரமான முறையில் மனைப் பொருளாதார திட்டத்தை நாட்டின் நாலா பக்கங்களிலும் விஸ்தரித்து 10 லட்சம் வீட்டுத் தோட்டங்களை ஏற்கனவே ஆரம்பித்துள்ளது. இந்த வீட் டுத் தோட்டங்களில் நெற்சாகுபடி செய்யப்படாவிட்டாலும், ஏனைய உப உணவுப் பொருட்களான சோளம், கரும்பு போன்றவற்றுடன் காய்கறிகள் செய்கை பண்ணப்படுகின்றன.
இவற்றின் மூலம் ஒரு வீட்டுத் தோட்டத்தைக் கொண்டுள்ள குடும்பம் தன்னுடைய நாளாந்த தேவைக்குரிய காய்கறிகளையும், உப உண வுப் பொருட்களையும் சந்தையில் வாங்குவதற்கான அவசியம் ஏற்படாது. அத்துடன் தங்களின் நாளாந்த காய்கறி உற்பத்தியின் ஒரு பகுதியை சந்தைப்படுத்தி ஓரளவு வருமானத்தை நாளாந்தம் பெற்றுக்கொள்ள முடியும்.
கால்நடை அபிவிருத்திதுறை அமைச்சர் ஆறுமுகன் தொண்டமான் இவற்றுடன் பாற் பண்ணைகளையும், நாட்டின் நாலா பக்கங்களில் ஆரம்பித்து வருகிறார். அவற்றுக்கு தேவையான கறவை மாடுக ளும் வெளிநாடுகளில் இருந்து இப்போது தருவிக்கப்படுகின்றன.
இவ்விதம் நாட்டில் இன்று தோன்றியிருக்கும் அபிவிருத்தி யுகத்தி னால் நாடு உணவு உற்பத்தியின் சகல துறைகளும் சிறப்புற்று விளங்கி, மக்களின் வாழ்க்கைத் தரத்தை உயர்த்துவதற்கு பேருத வியாக அமைவது திண்ணம்.
