சமூகத்தின் ஆதரவு இருந்தால் தற்கொலைபுரிபவர்களின் எண்ணிக்கை குறைந்துவிடும்


30 ஆண்டுகால பயங்கரவாத யுத்தத்தின் போது எங்கள் நாட்டின் தமிழ், முஸ்லிம் மற்றும் சிங்கள அப்பாவிப் பொதுமக்கள் பல்லாயிரக்கணக்கில் மரணித்தார்கள். 
ஜனாதிபதி மஹிந்த ராஜ பக்ஷ அவர்கள் தனது ஆளுமைத்திறன் மூலம் வெளிநாட்டு அழுத்தங்களை உதாசீனம் செய்து மனிதாபிமான முறையில் எல்.ரி.ரி.ஈ. பயங்கரவாதிகளுக்கு எதிரான யுத்தத்தை நடத்தி, இறுதி யில் 2009 ஆம் ஆண்டு மே 18 ஆம் திகதியன்று பயங்கரவாதத் துக்கு நிரந்தரமாக முற்றுப்புள்ளி வைத்து நாட்டில் மீண்டும் சமாதா னத்தையும் அமைதியையும் மக்களிடையே ஒற்றுமையையும் நல் லிணக்கத்தையும் ஏற்படுத்தினார்.
இன்று நாட்டு மக்கள் நிம்மதியாக தங்கள் வாழ்க்கையை நடத்திக் கொண்டிருக்கின்ற போதிலும் அவர்களில் பலர் பல்வேறு பிரச்சினை கள் காரணமாக மன அழுத்தங்களினால் துன்ப துயரத்தில் மூழ்கி நடைப்பிணங்களாக வாழ்ந்து கொண்டிருக்கின்றார்கள் என்று உள வியல் நோய்கள் தொடர்புடைய வைத்திய நிபுணர் ஒருவர் கவலை தெரிவித்தார்.
சுனாமி அனர்த்தத்தினால் தங்கள் உற்றார், உறவினர்களையும் சொத்துக் களையும் இழந்தவர்களில் பெரும்பாலானோர் கடந்த கால துயர த்தை மறந்து இன்று மகிழ்ச்சியோடு வாழ்ந்து கொண்டிருக்கிறார் கள். இவர்களில் ஒரு பகுதியினர் இன்னமும் சுனாமியினால் ஏற் பட்ட வேதனைகளை மறக்க முடியாது மன அழுத்தத்தினால் பாதிக்கப்பட்டு விரக்தியடைந்த நிலையில் இருந்து வருகின்றார்கள்.
பிள்ளைகளையும் கணவன்மாரையும் இழந்த கைம்பெண்களும், பிள்ளை களையும் இல்லத்தரசியையும் இழந்த கணவன்மாரும் சுனாமியினால் மட்டுமன்றி 30 ஆண்டுகால யுத்தத்தினால் ஏற்பட்ட உயிரிழப்பு, பொருள் இழப்பு காரணமாகவும் துயரத்தில் ஆழ்ந்து மன அழுத் தங்களினால் பாதிப்புக்குள்ளாகி இருக்கின்றார்கள்.
பொதுவாக இத்தகைய துன்பங்களை அனுபவித்தவர்களுக்கு உளநல வியல் தொடர்பான ஆலோசனைகளை வழமையாக அனுபவம் மிக்கவர்களின் மூலம் பெற்றுக்கொடுப்பதன் மூலம் இந்த மன அழுத்தங்கள் படிப்படியாக குறைந்துவிடுவதுண்டு. 
இந்தப் பணியை சில சர்வதேச அரச சார்பற்ற அமைப்புக்களும் சிறப்பாகச் செய்கின்ற போதிலும் மன அழுத்தங்களினால் பாதிப்புக்கு உள்ளானவர்களின் வருமானம் தொட்புடைய பிரச்சினைகளை அவர்களால் தீர்த்து வைக்க முடியாதிருக்கின்றது என்றும் அதுவும் எவ்வளவுதான் மன அழுத்தங்களுக்கு ஆலோசனைகள் கூறினாலும் அவர்களைப் பூரண மாக குணப்படுத்துவதற்கு முட்டுக்கட்டையாக இருக்கின்றது என்று உளநலவியல் வைத்தியர் ஒருவர் தெரிவித்தார்.
மன அழுத்தங்களை சமூகத்தில் வாழ்பவர்களிடம் இருந்து முற்றாக இல்லாமல் செய்ய வேண்டுமானால் முதலில் அவர்களின் நாளாந்த வாழ்க்கையை நிம்மதியாக ஓட்டிச் செல்வதற்கான வாழ்வாதாரங் களைப் பெற்றுக்கொடுக்க வேண்டும். இத்துடன் சமூகத்தில் உள்ள வர்கள் தங்களுடன் வாழ்ந்து கொண்டிருக்கும் மன அழுத்தத்தினால் பாதிக்கப்பட்டவர்களைப் பார்த்து கேலி, கிண்டல் செய்வதைவிடுத்து, அவர்களுடன் அன்பாகப் பழகி அவர்களின் நம்பிக்கையை வென்று மன அழுத்தத்தினால் பாதிக்கப்பட்டவர்களுக்கு உற்சாகம் ஊட்டி அவர்களையும் சமூகத்தில் மதிக்கப்படும் பிரஜைகளாக ஏற்றுக்கொள்ளும் மனப் பக்குவத்தைக் கொண்டிருக்க வேண்டும்.
வடக்கு, கிழக்கு மாகாணங்களில் இந்த முயற்சியில் சமூகங்கள் ஈடு பட்டதனால் மன அழுத்தத்தினால் பாதிப்புக்குள்ளானவர்கள் இன்று பூரண குணமாகியும் இருக்கின்றார்கள். இந்த இரு மாகாணங்களிலும் சுனாமியினாலும் யுத்தத்தினாலும் சுமார் 96 ஆயிரம் பெண்கள் விதவைகள் ஆகி துன்பத்தில் மூழ்கி இருந்தார்கள். இப்போது அர சாங்கமும் அரச சார்பற்ற அமைப்புக்களும் மேற்கொண்டுவரும் வாழ்வாதார முயற்சிகள் இந்த கைம்பெண்களின் வாழ்க்கையில் புதிய நம்பிக்கை ஒளியை ஏற்படுத்தியுள்ளது.
இவ்விதம் மன அழுத்தங்களினால் பாதிக்கப்படுபவர்களில் பெரும்பாலா னோருக்கு சமூகத்தில் இருந்து எவ்வித உதவியும் கிடைக்காதிருப் பதனால் அவர்கள் வேறு வழியின்றி அவர்கள் தங்கள் பிரச்சினை களுக்கு நிரந்தரத் தீர்வை காண்பதற்காக தற்கொலை செய்து கொள்கின்றார்கள். இலங்கையில் பல பாகங்களிலும் கடந்த 6 மாத காலப் பகுதியில் 1,778 பேர் தற்கொலை செய்துகொண்டுள்ளார்கள். 
இவ்விதம் தற்கொலை புரிந்தவர்களில் ஆண்களின் எண்ணிக்கை 1,381 பெண்களின் எண்ணிக்கை 397 ஆகும்.இவ்விதம் இறந்தவர் களில் பெரும்பாலானோர் 45 வயதிற்கும் 55 வயதிற்கும் உட்பட்ட வர்கள் என்று சமீபத்தில் நடத்திய ஆய்வுகள் மூலம் தெரியவந்தது.
கணவனுக்கும் மனைவிக்கும் இடையில் ஏற்படும் கருத்து மோதல், கணவனின் கள்ளக்காதல் அம்பலமாகியதால் மனமுடைந்து போகும் மனைவிமார், குடும்பத்தின் பொருளாதாரப் பிரச்சினைகள், விட லைப் பருவத்தைச் சேர்ந்த ஆண், பெண்களின் காதல் தோல்வி, வேலையின்மையினால் ஏற்படும் மன அழுத்தம், சொத்துக்களை இழத்தல், சூதாட்டத்தில் பணத்தை இழத்தல், பரீட்சையில் தோல்வி யடைதல் போன்ற இலகுவில் தீர்த்து வைக்கக்கூடிய பிரச்சினை களினால்தான் பெரும்பாலானோர் தங்கள் விலை மதிப்பற்ற உயிரை மாய்த்துக் கொள்கிறார்கள்.
இவ்விதம் பிரச்சினைகளுக்கு உள்ளாகும் ஆண் மற்றும் பெண்களுக்கு அவர்களின் குடும்பத்தவர்கள் புரிந்துணர்வுடன் அவர்கள் பிழை யைச் செய்திருந்தாலும் மனமுவந்து மன்னித்து அவர்களுக்கு தொடர்ந்தும் பிரச்சினைகள் ஏற்படாத வகையில் நடந்து கொண் டால் நிச்சயம் நாட்டில் நாளாந்தம் நடைபெறும் தற்கொலைச் சம்பவங்களை கணிசமான அளவுக்கு குறைத்துவிடலாம்.
உதாரணமாக பெற்றோர் தங்கள் பிள்ளைகளின் கல்விக்காக பெருமளவு பணத்தை ரியூசன் வகுப்புக்களிலும் ஏனைய வசதிகளைச் செய்து கொடுப்பதற்காகவும் செலவிட்டு பிள்ளைகள் பரீட்சையில் சித்திய டைய வேண்டும் என்ற நம்பிக்கையோடு இருப்பார்கள். பரீட்சை யில் பிள்ளைகள் எதிர்பாராத வகையில் தோல்வியடைந்தால் அவர்களைத் திட்டித் தீர்க்கும் பெற்றோர்களும் இருக்கின்றார்கள். 
இந்த விடயத்தில் பெற்றோர் மனிதாபிமானமாக பிள்ளைகளின் உணர்வுகளைப் புரிந்துகொண்டு அவர்களை ஏசிப் பேசித் தண்டிக் காமல் அன்புடன் அடுத்த பரீட்சைக்கு கவனமாகப் படியுங்கள் என்று பூரண ஆதரவை அளிக்க வேண்டும். அவ்விதம் செய்தால் நிச்சயம் பரீட்சையில் தோல்வியடைந்த மாணவ மாணவிகள் தற் கொலை செய்யும் எண்ணிக்கை கணிசமான அளவு குறைந்துவிடும்.
