வேட்டையாடப்படும் வெளிநாட்டு பறவைகள் 
வனத்துறை பாதுகாப்பில் தொய்வு


இராமநாதபுரத்தில் இரை தேடி வரும் வெளிநாட்டு பறவைகளை பாதுகாக்கும் பணி தொய்வு காரணமாக வேட்டையாடப்படும் கும்பல் பறவைகளை துப்பாக்கியால் சுட்டுக் கொன்று வருகின்றனர். 
அவுஸ்திரேலியா, ஆபிரிக்கா உள்ளிட்ட வெளிநாட்டை சேர்ந்த பல வகையான பறவைகள் இனப் பெருக்கத்துக்காகவும், இரை தேடியும் இராமநாதபுரம் மாவட்ட கண்மாய்களுக்கு அதிகளவு வருவதுண்டு. 
இதற்காக மாவட்டத்தில் பெரிய கண்மாய், சித்திரங்குடி கண்மாய், மேலசெல்வனூர், தனுஷ்கோடி உள்ளிட்ட பகுதிகளில் பறவைகள் வருவது குறித்தும், வேட்டையாடக் கூடாது எனவும் மன்னார் வளைகுடா அறக்கட்டளை சார்பில் எச்சரிக்கை பலகைகள் வைக்கப்பட்டு ள்ளன. 
தற்போது இராமநாதபுரம் சக்கரக்கோட்டை கண்மாய் பகுதியிலும் வெளிநாட்டு பறவைகள் வரத்து அதிகரிததுள்ளது. ஆபிரிக்காவிலிருந்து வரும் கூழைக்கிடா பறவைகளை குறிவைக்கும் கும்பல் அதை துப்பாக்கியால் சுட்டு வேட்டையாடுகின்றது. 
இதனல் இங்கு வெளிநாட்டு பறவைகள் வருகை வெகுவாக குறையும் நிலை ஏற்பட்டுள்ளது.
ஏற்கனவே இராமநாதபுரம் பகுதி கண்மாய்களில் மீன்களில் விஷத்தை வைத்து பறவைகளை வேட்டையாடிய நிலையில், இறந்த பறவைகள் பல தண்ணீரில் மிதந்தன. 
இது தொடர்பாக வனத் துறையினர் விசாரணை நடத்தி, இதற்கு முடிவு தெரியாத நிலையில் தற்போது மீண்டும் வெளிநாட்டு பறவைகளை குறிவைத்து வேட்டையாடுவது தொடர்வதால் சமூக ஆர்வலர்கள் அதிருப்தியில் உள்ளனர். 
இதற்கு பிறகாவது பாதுகாக்கும் பணியை துரிதப்படுத்த வேண்டும்.
