மத உணர்வை புண்படுத்தினால் கடும் நடவடிக்கை


அமெரிக்காவை சேர்ந்த ஒருவர், நபிகள் நாயகத்தை இழிவுபடுத்தும் வகையில் திரைப்படம் தயாரித்துள்ளார். இதற்கு இந்தியா உட்பட உலகம் முழுவதும் கடும் எதிர்ப்பு எழுந்தது லிபியாவில் நடத்தப்பட்ட தாக்குதலில் அமெரிக்க தூதர் கொல்லப்பட்டார்.
இந்நிலையில் டில்லியில் பேட்டியளித்த வெளியுறவு அமைச்சக செய்தி தொடர்பாளர் சையது அக்பருதீன் கூறுகையில்; மத நம்பிக்கைகள் மற்றும் உணர்வுகளை இழிவுபடுத்தும் எல்லா நடவடிக்கைகளையும் இந்தியா கடுமையாக கண்டிக்கிறது.
நமது கவலையை தெரிவிப்பதற்காக அமெரிக்க அதிகாரிகளை இந்திய வெளியுறவு அமைச்சகம் தொடர்புகொண்டு வருகிறது. இந்திய சட்டத்துக்கு உட்பட்டு கூகுள் இந்தியா இணையதளத்தில் சம்பந்தப்பட்ட படம் தடை செய்யப்பட்டுள்ளது என்றார்.
