அரசாங்க நிறுவனங்களின் ஈ - சேவைகளை பெற்றுக்கொள்வதில் மக்களிடையே அதிக ஆர்வம்

அரசாங்க வலையமைப்பு, கிராமத்திற்குத் தகவல் தொடர்பாடல் தொழில்நுட்பம், சுதேச மொழியாக்கம், தனியார்த்துறை விருத்தி, ஈ-சமூகத்திட்டம்என்பன உள்ளடங்கிய பாரிய அபிவிருத்தித் திட்டங்களின் தொகுதியாகவே ஈ-ஸ்ரீலங்கா அமைகின்றது. இத்திட்டம் அமுல்படுத்தப்பட்ட பின்னர் மக்கள் நலன் பேணும் பொதுச் சேவைகள் பெரும்பாலும் இலகுபடுத்தப் பட்டுள்ளன. நிர்வாகம், பொதுச்சேவை, உள்ளூராட்சி மற்றும் ஆட்சியியல் என்பனவற்றில் இத்தகைய பல மாற்றங்கள் ஏற்பட்டுள்ளன.
குறிப்பிட்ட இடத்தில் தேங்கி நிற்கும் தகவல்களையும் கிராமிய மக்களுக்கு இலகுவில் பெற்றுக்கொள்ள தகவல்களை மக்களிடம் கொண்டு சேர்க்கும் பணியினை இத்திட்டம் செய்து வருகின்றது. வலுவான இலங்கையைக் கட்டியெழுப்புவது இதன் நோக்கமாகும். இலங்கைத் தகவல் தொடர்பாடல் தொழில்நுட்ப முகவர் நிலையம் இத்திட்டத்தினை அமுல்படுத்தி வருகின்றது.
ஈ-ஸ்ரீலங்கா திட்டத்தின் அமுலாக் கத்தின் விளைவாக பதினாறாயிரத் துக்கு (16,000) அதிகமானோர் தற் போது ஈ- சேவைகளைப் பெற்றுக் கொள்வதற்காக www.srila nka.lk என்ற இணையத்தளத்தில் பதிவு செய்துள்ளனர். இது நாட்டில் தகவல் தொடர்பாடல் தொழில் நுட்பத் துறையிலும் அதனை மையமாகக் கொண்டு சொகுசு சேவைகளைப் பெறுவதிலும் மக்கள் அதிகம் நாட்டம் காட்டுவதை எடுத்துக்காட்டுவதாக இலங்கைத் தகவல் தொடர்பாடல் தொழில்நுட்ப முகவர் நிலையம் கூறுகின்றது.
கடந்த மாதத்தில் மாத்திரம் ஈ - சேவைகளின் பயன்பாடு 25 வீதத்தால் உயர்ந்திருப்பதோடு புதிய சேவைகளும் இணையத் தளத்தை மையமாகக் கொண்டு பரிமாறப்படுவதாகவும் இலங்கை தகவல் தொடர்பாடல் தொழில்நுட்ப முகவர் நிலையம் கூறுகின்றது. அரசாங்க நிறுவனங்கள் ஈ-சேவைகளில் காட்டி வரும் ஆர்வம் மக்கள் இலகுவான சேவையைப் பெற்றுக்கொள்ளும் வாய்ப்பினைக் கொடுக்கின்றது.
தற்போது மக்களுக்கு மிக அவ சியமான பணிகளை ஆற்றும் 14 அரசாங்க நிறுவனங்களிலிருந்து ஏறத் தாழ 25 ஈ- சேவைகளைப் பெற்றுக் கொள்ளும் வாய்ப்பு ஏற்படுத்தப் பட்டுள்ளது. இவற்றுடன், மிகக் குறுகிய காலத்தில் இன்னும் 12 ஈ- சேவைகள் அறிமுகப்படுத்தப் படவுள்ளன. இச்சேவைகள் மேலதிகப் போக்குவரத்துச் செலவிலிருந்து மக்களுக்கு விடுதலையளித்துள்ளன. அத்தோடு தூர இடங்களுக்குச் சென்று காலத்தை வீணடிக்கும் நிலை படிப்படியாக மாறி வருகின்றது. மிகவும் திருப்தியான முறையில் சொந்தத் தேவைகளை தாம் வாழும் இடத்திலிருந்தபடியே பெற்றுக்கொள் ளும் வாய்ப்பு ஏற்பட்டுள்ளது.
தகவல் தொழில்நுட்பத்தை கிராமத்திற்கு கொண்டு செல்லும் மஹிந்த சிந்தனை யின் தூரநோக்கினை இன்னும் சாத் தியப்படுத்தும் சூழ்நிலை இலங்கையில் உருவாகியிருப்பதையே இது எடுத் துக்காட்டுகின்றது. தகவல் தொழில் நுட்பத்தின் துணையுடன் மக்களுக்கு பூரண செளகரியத்துடன் கூடிய பொதுச் சேவையினை பெற்றுக்கொடுக்க சகல முயற்சிகளையும் எடுப்பதாக மஹிந்த சிந்தனை உறுதியளித்திருக் கின்றது.
அநேகமான ஈ-சேவைகள் குறுந் தகவல்கள் மற்றும் இணையத்தளப் பரிமாற்றம் என்பனவற்றின் வாயிலாக இடம்பெறுகின்றன. இவற்றைப் பெற்றுக்கொள்வதற்கு www.srilanka.lk எனும் இணையத்தளத்தின் வாயிலாக பதிவுகளை மேற்கொள்ளலாம். பதி வுகளுக்காக கட்டணம் அறவிடப் படமாட்டாது. இச்சேவைகளைப் பெற்றுக்கொள்வதில் ஏதாவது பிரச்சினைகள் ஏற்பட்டால் 1919 என்ற இலக்கத்தினூடாக அரசாங்க தகவல் மையத்தை தொடர்பு கொண்டு அவற் றுக்கு தீர்வுகளைப் பெற்றுக் கொள்ளலாம்.
மகாவலி அதிகார சபை, தேசிய நீர்விநியோக சபை, இலங்கை வெளிநாட்டு வேலை வாய் ப்புப் பணியகம், இலங்கை தேயிலை சபை, தொழிலாளர் திணைக்களம், ஆட்பதிவுத் திணைக்களம், புகையிரதத் திணைக்களம், பொலிஸ் திணைக்களம், தபால் திணைக்களம், மோட்டார் வாகனப் போக்குவரத்துத் திணைக்களம், ஆட்பதிவுத் திணைக்களம் என்பன பொதுமக்களுக்கான சேவைகள் குறித்த தகவல்களை வழங்கும் ஈ-சேவை மையங்களாகும். பொதுமக் களுக்கான சேவைகள், அவற்றை மக்கள் பெற்றுக்கொள்ள வேண்டிய வழிமுறைகள், அவற்றுக்கான நிபந்த னைகள் மற்றும் சட்டதிட்டங்கள் அடங் கலாக பல தகவல்களை இந்நிறுவனங்க ளின் ஈ-சேவை மையங்கள் வழங்கு கின்றன.
இவற்றுடன் இன்னும் அதிகமான சேவைகள் பொதுமக்கள் தாம் பெற் றுக்கொள்ளும் சேவைக்கான கட்டணங் களை மிகச் சொகுசான முறையில் செலுத்தும் வாய்ப்பினை ஏற்படுத்திக் கொடுத்துள்ளன. அரசாங்கப் பரீட்சைத் திணைக்களத்தின் அத்தாட்சிப்படுத்தல், பெறுபேறுகளை அத்தாட்சிப்படுத்தல், வினாத்தாள்களை மீளத் திருத்துதல் போன்றவற்றுக்கான கட்டணங்களை ஈ - சேவையின் வாயிலாக மேற்கொள் ளலாம். இத்தகைய வசதிகள் மோட்டார் வாகனப் போக்குவரத்துத் திணைக்களத்திலும் உள்ளன.
