விசர்நாய்க்கடி நோயை குணப்படுத்தி மக்களுக்கு பாதுகாப்பு அளிக்கப்படுகிறது

லக விசர்நாய் கடி எதிர்ப்புத் தினம் நேற்று இலங்கையில் அனுஷ்டிக்கப்பட்டது. வருடாந்தம் சுமார் 2 ஆயிரம் பேர் எங்கள் நாட்டில் விசர் நாய் கடியினால் பாதிப்புக்குள்ளாகி றார்கள். இவர்களுக்கு சிகிச்சையளிப்பதற்காக அரசாங்கம் வரு டாந்தம் 50 மில்லியன் ரூபாவை செலவு செய்து வருகிறது.
2014 ஆம் ஆண்டளவில் இந்த விசர் நாய் கடி நோயை முற்றாக இல்லாமல் செய்யும் இலக்கை நோக்கி, சுகாதார அமைச்சு இப் போது நடவடிக்கைகளை எடுத்தவண்ணம் இருக்கிறது. பொது இடங்களிலும், வீதிகளிலும் இருக்கும் நாய்கள் மூலமே விசர் நாய் கடி நோய் பெரும்பாலும் பரவி வருகிறது. கோடை காலத் தில் தாகம் ஏற்படும் போது, குடிப்பதற்கு நீர் இல்லாமல் இருக் கும் போதே நாய்களுக்கு இந்நோய் ஏற்படுவதாக மிருக வைத்தி யர்கள் கருதுகிறார்கள்.
வருடா வருடம் விசர் நாய் கடி நோயை தடுப்பதற்கான பாவோ என்ற தடுப்பு ஊசியை நாய்களுக்கு போடுவதன் மூலம் இந் நோயை தடுத்துவிடலாம் என்று வைத்தியர்கள் கூறுகிறார்கள். பெரும்பாலும், வீடுகளில் வளர்க்கப்படும் நாய்களுக்கு இந்த தடுப்பு ஊசியை தனியார் மிருக வைத்தியர்களிடம் பணம் கொடு த்து செலுத்தலாம். அல்லது, அரசாங்கம் மற்றும் உள்ளூராட்சி மன்றங்கள் நடத்தும் மிருக வைத்திய நிலையங்களில் இலவச மாக நாய்களுக்கு இந்த தடுப்பு ஊசிகள் போடப்படுகின்றன.
நேற்றைய தினத்தை உலக நீர் வெறுப்பு நோய் அதாவது விசர் நாய் கடி ஒழிப்பு தினம் என்று உலக நாடுகளில் அழைக்கப்படுகின் றது. இன்றைய தினத்தை முன்னிட்டு நாடு முழுவதும் மக்களு க்கு தெளிவுபடுத்தும் செயற்திட்டங்களை சுகாதார அமைச்சு முன் னெடுத்துள்ளது.
சுகாதார அமைச்சிடம் தற்போதுள்ள தரவுகளின் படி இலங்கையில் 30 இலட்சம் நாய்கள் உள்ளன. வருடாந்தம் இரண்டாயிரம் பேர் விசர் நாய் கடிக்கு ஆளாகின்றனர். வருடாந்தம் இந்நோயினால், 32 பேர் மரணிக்கிறார்கள்.
ஜனாதிபதி மஹிந்த ராஜபக்ஷ அவர்கள், கடைப்பிடித்து வரும் மிருக காருண்ய திட்டத்திற்கு அமைய, நாய்களை எவ்வித திட்ட மும் இன்றி கொன்று விடுவது முற்றாக தடைசெய்யப்பட்டுள்ளது. ஆயினும், நாய்களின் இனவிருத்தியை கட்டுப்பாட்டின் கீழ் கொண்டு வந்து இந்நோய் பரவி மக்களின் நாளாந்த வாழ்க்கை க்கு பாதிப்பை ஏற்படுத்துவதை தவிர்க்கும் முகமாக நாய்களுக்கு கருத்தடை செய்யும் நடவடிக்கைகளை சுகாதார அமைச்சு இப் போது ஏனைய அரச அமைப்புக்களின் உதவியுடன் நடை முறைப்படுத்தி வருகிறது.
நாய்களுக்கு இவ்விதம் சத்திரசிகிச்சை மூலமும் கருத்தடை தடுப்பு ஊசிகளை கொடுப்பதன் மூலமும் இந்நடவடிக்கை மேற்கொள் ளப்படுகிறது. இதுவரையில் நாடெங்கிலுமுள்ள 36 ஆயிரத்து 552 நாய்களுக்கு சத்திரசிகிச்சைகள் மூலம் கருத்தடை செய்யப் பட்டுள்ளது. மேலும் 22 ஆயிரத்து 527 நாய்களுக்கு தடுப்பு ஊசி மூலம் கருத்தடை செய்யப்பட்டுள்ளது.
வீடுகளில் வளர்க்கும் நாய்கள் மற்றும் கட்டாக்காலி நாய்களுக்கு நீர் வெறுப்பு நோய் பீடிக்கப்படாமல் இருப்பதற்கென 4 இலட்சத்து 60 ஆயிரத்து 144 தடுப்பு ஊசிகள் போடப்பட்டுள்ளன. 2011 ஆம் ஆண்டு ஜூன் 30 ஆம் திகதி வரை விசர் நாய் கடியி னால் பாதிக்கப்பட்டவர்களுக்கென 1 இலட்சத்து 52 ஆயிரத்து 524 தடுப்பு ஊசிகள் போடப்பட்டுள்ளன.
நாய்கள், பூனைகள், கீரி இனத்தைச் சேர்ந்த காட்டுப்பூனைகள், மரை நாய்கள் ஆகியவற்றிற்கும் இந்த நீர் வெறுப்பு நோய்த்தன்மை இருப்பதனால், அவற்றிலிருந்தும் மக்கள் தங்களை பாதுகாத்துக் கொள்ள வேண்டும் என்று, சுகாதார அதிகாரிகள் அறிவுறுத்து கின்றார்கள்.
இவ்விதம், இந்நோய்க்கு இலக்காகும் பொது மக்கள் காலதாமதம் இன்றி, உடனடியாக அருகிலுள்ள விசர் நாய் கடி தடுப்பு பிரி வுக்கு சென்று சிகிச்சைகளை பெற்றால், அந் நோயினால் ஏற்ப டக் கூடிய உயிராபத்தை தடுத்துவிட முடியும் என அறிவிக்கப் படுகிறது.
இவ்வருடம் பொலனறுவை, கேகாலை, களுத்துதறை, மாத்தறை, அம்பாந்தோட்டை, பதுளை, மொனராகலை, மாத்தளை, மன்னார், கிளிநொச்சி மற்றும் முல்லைத்தீவு மாவட்டங்களில் இந்நோயி னால் எவ்வித உயிரிழப்பும் ஏற்படவில்லை என்பது குறிப்பிடத் தக்கது. இம்மாதம் 30 ஆம் திகதியன்று, உலக நீர் வெறுப்பு நோய் ஒழிப்பு தினத்தின் தேசிய நிகழ்வு பொலனறுவையில் சுகாதார அமைச்சர் மைத்திரிபால சிறிசேன தலைமையில் நடை பெறவுள்ளது.
மனித குலத்தின் நாகரீகம் நைல்நதிக் கரையில் ஆரம்பித்த காலம் முதல் நாய்கள் மனிதர்களின் நம்பிக்கைக்குப் பாத்திரமான நன்றி உணர்வுடைய உற்ற தோழர்களாக இருந்து வருகின்றன. மனிதர்க ளுக்கு ஏற்படுவது போன்று நாய்களுக்கும் நோய்கள் ஏற்படுவது ண்டு. அந்நோயை குணப்படுத்தி நாய்களை மனிதர்கள் அன்பு டன் வளர்த்தால், அவர்களுக்கு அவை பூரண பாதுகாப்பை அளிப்பதுடன், எதிரிகள் உங்களை நெருங்காமல் இருப்பதற்கும் நாய்கள் உத்தரவாதம் அளிப்பது திண்ணம்.
