விவசாயத்துறை இன்று மறுமலர்ச்சியடைந்து வருகிறது


ஹிந்த சிந்தனையின் எண்ணக்கருவில் இலங்கையை ஆசியா வின் விந்தைக்குரிய நாடாக மாற்றுவதற்கு விவசாயத் துறையின் வளர்ச்சி இன்றியமையாததாக இருக்கின்றது. விவசாயத் துறைக்கு நம் நாட்டவர்கள் முக்கியத்துவம் அளித்து, அதன் மேம்பாட்டிற்காக உழைத்தால் மட்டுமே ஆசியாவின் நெற் களஞ்சியம் என்ற இலங்கை யின் பண்டைய பெருமையை நாம் மீண்டும் அடைய முடியும் என்று பிரதம மந்திரி டி. எம். ஜெயரட்ண வவுனியாவில் விதைநெல் பண் ணையை அங்குரார்ப்பணம் செய்து உரையாற்றுகையில் குறிப்பிட்டி ருந்தார்.
தேசிய விவசாயிகள் வாரத்தையும், 2011 ஆம் ஆண்டின் விவசாயக் கண் காட்சியும் திறந்து வைத்து, உரையாற்றிய பிரதம மந்திரி நாம் அரிசி யையும், காய்கறிகளையும், பழவர்க்கங்களையும் தேவையான அள வில் உற்பத்தி செய்தால், அவற்றை வெளிநாடுகளிலிருந்து இறக்குமதி செய்வதற்காக விரயமாகும் பல கோடி ரூபாக்களை சேமித்து அதனை நாட்டின்அபிவிருத்தி திட்டங்களுக்கு பயன்படுத்த முடியும் என்று தெரிவித்தார்.
நைல் நதிக்கரையில் பல்லாயிரக் கணக்கான ஆண்டுகளுக்கு முன்னர், மனித நாகரீகம் தோன்றிய போது, மனிதர்கள் சிவப்பு மண்ணையே நம்பி வாழ்க்கையை ஆரம்பித்தார்கள். அதனால் தான் அன்று விவ சாயத்தில் ஈடுபடுபவர்களை ஒரு நாட்டின் விலைமதிப்பற்ற பிரஜை கள் என்ற பெருமையும் விவசாயக் குடிமக்களுக்கு கிடைத்தது.
நம்நாட்டு மக்கள் இன்று விவசாயத்தின் முக்கியத்துவத்தை உணர்ந்து, அனேகமாக எல்லோருமே ஒரு வகையில் மண்ணை நம்பி வாழும் விவசாயிகளாக மாறியிருக்கிறார்கள். அரசாங்கம் சில காலத்திற்கு முன்னர் ஆரம்பித்த பத்து இலட்சம் இல்லங்களின் பொருளாதாரத்தை மேம்படுத்தும் திட்டத்தில் வீட்டுத் தோட்டங்கள் முக்கியத்துவம் பெற்று வந்தன.
வீட்டுத் தோட்டங்கள் இன்று வீடுகளில் மட்டுமல்ல, அரசாங்க தனியார் காரியாலயங்கள், பல்கலைக்கழகங்கள், பாடசாலைகள், வைத்தியசாலை கள் போன்ற சகல பொது இடங்களிலும் மக்களால் மிகவும் ஆர்வத் துடன் நிர்வகிக்கப்படுகின்றன.
அரசாங்கமும், விவசாயத் துறையின் வளர்ச்சிக்காக மானிய அடிப்படை யில் மிகவும் குறைந்த விலைக்கு வெறுமனே 300 ரூபாவுக்கு உர த்தை விவசாயிகளுக்கு பெற்றுக் கொடுக்கின்றது. நெல் விளைச்சலு க்கு மட்டுமன்றி காய்கறி வளர்ப்பு, தென்னை மரங்கள் போன்ற காசுப் பயிர்களுக்கும் மானிய அடிப்படையில் உரம் அரசாங்கத்தினால் வழ ங்கப்படுகிறது.
கிருமி நாசினிகள் பயன்படுத்தப்படுவதனால் நெல்லில் நச்சுத்தன்மை கல ந்துவிடுகிறது என்ற ஒரு சந்தேகம் எழுந்திருந்த போதிலும், இப் போது அதில் எவ்வித ஆதாரமோ, உண்மையோ இல்லை என்பதை விஞ்ஞான ரீதியில் மேற்கொள்ளப்பட்ட ஆய்வுகள் ஊர்ஜிதம் செய் துள்ளன.
1980 ஆம் ஆண்டின் 33ம் இலக்க கிருமிநாசினி கட்டுப்பாட்டு சட்டத்தின் கீழ், அரசாங்கம் இப்போது விவசாயத்திற்கு தீங்கிழைக்காத விஞ் ஞான ஆய்வுகள் மூலம் ஊர்ஜிதம் செய்யப்பட்ட கிருமிநாசினிக ளையே இறக்குமதி செய்து விவசாயிகளுக்கு பெற்றுக் கொடுக்கின் றது.
விவசாயத்தில் பாமர மக்கள் மட்டுமன்றி கற்றறிந்தவர்களும் பங்கு கொள்ள வேண்டும் என்ற ஜனாதிபதி அவர்களின் லட்சியக் கனவை நனவாக் குவதற்காக, அரசாங்கம் இன்று விவசாயிகளுக்கு பல்வேறு சலுகை களை அளிப்பதுடன், அவர்கள் வயோதிப காலத்தில் நிம்மதியாக இரு ப்பதற்கு வகை செய்வதற்காக ஓய்வூதிய திட்டம் ஒன்றையும் நடை முறைப்படுத்தி வருகிறது.
விளைச்சலை அதிகரிப்பதற்காக இப்போது நோய்களுக்கு தாக்குப் பிடிக்க க்கூடிய புதுவகையிலான விதைநெல்லை உற்பத்தி செய்வதிலும், கம நல சேவை ஆய்வு பிரிவைச் சேர்ந்த விஞ்ஞானிகள் நல்ல முன்னே ற்றம் அடைந்துள்ளார்கள். இதன் மூலம் ஒரு ஏக்கர் காணியில் இரு ந்து கூடுதலான விளைச்சலை பெறக் கூடியதாக இருக்கின்றது.
நெல் விளைச்சலுக்கு பயன்படுத்தப்படாமல் கைவிடப்பட்டிருக்கும் பெரு மளவு வயல் காணிகளை அவற்றின் உரிமையாளர்களிடமிருந்து அர சாங்கம் சட்டபூர்வமான முறையில் பொறுப்பேற்று, அவற்றை விவசா யம் செய்பவர்களுக்கு குத்தகை அடிப்படையில் வழங்கும் திட்டத் தையும் இப்போது படிப்படியாக நடைமுறைப்படுத்தி வருகிறது.
நெற்காணிகளை நிரப்பி அவ்விடங்களில் பெரிய கட்டடங்களை அமைப் பதற்கு அரசாங்கம் இன்று சட்டப்பூர்வமாக தடைவிதித்துள்ளது. இவ் விதம் நெற்காணிகள் படிப்படியாக குறைய ஆரம்பித்தால், எங்கள் நாட்டின் எதிர்கால சந்ததியினருக்கு பெரும் தீங்கு ஏற்படுவதை தவி ர்ப்பதற்காகவே இந்த தீர்மானம் எடுக்கப்பட்டுள்ளது.
1970 ஆம் ஆண்டு தசாப்தத்தில் யாழ்ப்பாணத்து விவசாயிகள் பொருளா தார ரீதியில் உயர் நிலைக்கு வருவதற்கு அன்றைய பிரதம மந்திரி ஸ்ரீமாவோ பண்டாரநாயக்க அம்மையார் வெளிநாடுகளிலிருந்து உண வுப் பொருட்களின் இறக்குமதிக்கு தடைவிதித்தது பிரதான காரண மாக இருந்தது. இன்றும் அதுபோன்ற ஒரு சாதகமான யுகம் வடபகுதி விவசாய பெருமக்களுக்கு தோன்றியுள்ளது. வடபகுதி விவசாயிக ளின் வெங்காயம், கிழங்கு, செத்தல் மிளகாய் மற்றும் காய்கறிகளுக்கு தம்புள்ள காற்கறி விற்பனை நிலையத்தில் நல்ல வரவேற்பு இருந்து வருகிறது.
இதுவும் இன்று காய்கறிகளின் விலை நாடெங்கிலும் கணிசமான அளவு குறைவதற்கு ஒரு தாக்கத்தை ஏற்படுத்தியுள்ளது. இவ்விதம் இன்றைய அரசாங்கம் மேற்கொண்டு வரும் விவசாய துறையின் வளர்ச்சிக்கான பாரிய திட்டங்கள் விரைவில் எமது விவசாயிகளை நம் நாட்டு மன் னர்களாக உயர்த்திவிடும் என்பதில் சந்தேகமே இல்லை.
