அரசியலில் சேரும் எண்ணம் இல்லைதிக் விஜய்சிங்கிற்கு ஹசாரே பதிலடி


ஜனாதிபதியாகும் எண்ணமோ, அரசியல் கட்சியில் சேரும் எண்ணமோ எனக்கு இல்லை என சமூக ஆர்வலர் அன்னா ஹசாரே திட்டவட்டமாக கூறினார். காங்கிரஸ் கட்சியின் மூத்த தலைவர் திக் விஜய் சிங், ஹசாரேக்கு இரண்டு கடிதம் அனுப்பியிருந்தார். 
இதற்கு பதிலளித்து, எட்டுப் பக்கக் கடிதம் ஒன்றை திக் விஜய் சிங்கிற்கு, ஹசாரே அனுப்பியுள்ளார். அதில், அவர் கூறியதாவது; நான் நடத்திய போராட்டத்தில், ஒரு ஆர்.எஸ்.எஸ். தொண்டரைக் கூட நான் பார்க்கவில்லை. காங்கிரஸ் கட்சியும், ஆர்.எஸ்.எஸ். அமைப்பும் சேர்ந்து, என் மீது களங்கம் கற்பிக்க முயற்சிக்கின்றன. எனக்கு ஜனாதிபதியாகும் ஆசையோ, அரசியல் கட்சியில் சேரும் எண்ணமோ இருந்ததில்லை. ஜன் லோக்பால் மசோதவை, வரும் குளிர்காலத் தொடரில் கொண்டு வந்தால், ஒவ்வொரு மாநிலத்திலும் லோக் ஆயுக்தா சட்டத்தை அமுல்படுத்தினால், போராட்டத்திற்கே தேவையில்லாமல் போய்விடும். காங்கிரசுக்கு ஓட்டு போடாதீர்கள் என்று சொல் வதற்கு, வேலையில்லாமல் போய்விடும். எனக்கு ஜனாதிபதியாவதற்குரிய தகுதியும் இல்லை. விருப்பமும் இல்லை. அப்படியிருக்கும் போது, காங்கிரஸ் கட்சியும், பாரதி ஜனதா கட்சியும் இந்த விஷயத்தில் என்னை சம்பந்தப்படுத்திப் பேசுவது ஏன் என்று தெரியவில்லை. எந்த அரசியல் கட்சி சுத்தமாக இருக்கிறது.
ஊழல் விஷயத்தில், ஒரு சில கட்சிகள் பட்டம் வாங்கியிருக்கிறது என்றால், சில கட்சிகள் ஊழலில் டாக்டர் பட்டமே வாங்கியிருக்கின்றன. மக்களுக்காக முழுமையாக உங்களை (திக் விஜய் சிங்) அர்ப்பணித்து இருந்தால், ம.பி. முதல்வர் பதவியிலிருந்து மக்கள் வெளியேற்றி இருக்கமாட்டார்கள். இவ்வாறு, கடிதத்தில் ஹசாரே குறிப்பிட்டுள்ளார்.
