நெஞ்சில் நிறைந்த நபிமணி பற்றி பிற சமூகத்தவர்

* முகம்மது நபியின் வாழ்க்கை வரலாற்றை நான் ஆழ்ந்து படித்திருக்கிறேன் அவரின் நெறியை எப்பொழுதும் உன்னத நோக்குடனே நினைத்துக் கொண்டிருக்கிறேன். மனித குலத்தை அழிவிலிருந்து காப்பாற்ற வந்த மாமனிதர் என்பது என் கருத்து.

* குர்ஆனின் கொள்கைகள் மெய்யானவை. மனித சமுதாயத்தை மகிழ்ச்சிப் பாதையில் அவை அழைத்துச் செல்லக் கூடியவைகளாக இருக்கின்றன.

* முஹம்மது (நபி) (ஸல்) அவர்கள் பெரிய தீர்க்கதரிசி, மாவீரர். இறைவனைத்தவிர மனிதர் ஒருவருக்கும் அஞ்சாதவர். எப்படி உணர்ந்தாரோ அப்படியே செய்தார். அவரின் வரலாற்றை நான் அறிந்திருப்பது போல் எல்லா முஸ்லிமல்லாதவரும் படித்துணர வேண்டும். அப்பொழுது தான் என்னைப் போல் எல்லோரும் அவர் பால் அன்பு கொள்வார்கள்.

* வரலாற்றில் முற்றிலும் தனிச் சிறப்பை அடையப்பெற்ற காரணத்தால் தீர்க்கதரிசி முஹம்மது நபி (ஸல்) அவர்கள் மூன்று விதமான ஸ்தாபகராய் விளங்குகிறார்கள். அவர்கள் ஒரு சமுதாயத்தின் ஸ்தாபகர், ஒரு சாம்ராஜ்யத்தின் ஸ்தாபகர், ஒரு சன்மார்க்கத்தின் ஸ்தாபகர்.

* எல்லாத் தீர்க்கதரிசிகளிலும், போதகர்களிலும் முஹம்மது நபி(ஸல்) அவர்களே மிகவும் வெற்றிகரமானவர்.
* நபிகள் நாயகத்திடம் நான் மிக மரியாதை கொண்டுள்ளேன் என்பதை வெளியிடுவதில் எனக்கு ஒரு வித திகைப்பும் இல்லை. போதகர்களுள் அவர்கள் மிக உன்னத இடத்தைப் பெற்றுள்ளார்கள் என்பது என் கருத்து.

* முஹம்மது நபியின் வெற்றிக்கு முதலாவது காரணம் அவர்கள் கொண்டிருந்த உறுதியும், ஊக்கமும், இரண்டாவது காரணம் இஸ்லாம் போதிக்கும் சமத்துவமும், சகோதரத்துவமுமாகும்.

* மனிதர்களின் மாண்பினை அளக்கக் கூடிய எந்த அளவு கோலினால் அளந்து பார்ப்பினும் எந்த மனிதன் நபி பெருமானை விட மேலானவன்? ஒருவருமில்லை.

* நாகரிகம் முற்றிய இக்காலத்தில் கூட நாம் மக்களைச் சீர்திருத்த எண்ணி முனைந்து படும் அவதிகளைப் பார்க்கும்போது அநேக ஆண்டுகளுக்கு முன் அநாகரிகத்தில் வாழ்ந்து கொண்டிருந்த காலத்தில் முஹம்மது நபி(ஸல்) அவர்கள் செய்த சாதனைகளும், சீர்திருத்தங்களும் முரடர்களுக்கும் அஹிம்சை, சகிப்புத்தன்மையை அளித்து அவர்களை உண்மையான வாழ்வின் பால் இழுத்துச் சென்று வெற்றியும் பெற்று விட்டது வெறும் நாவினால் புகழ்ந்து விடக் கூடியதல்ல.

மkதா அன்ஸார்
மோதர, மொரட்டுவ
