செயற்கை இரத்தம் தயாரித்து விஞ்ஞானிகள் சாதனை!


இங்கிலாந்தின் எடின்பர்க் &amp; பிரிஸ்டல் பல்கலைக்கழக விஞ்ஞானிகள் இணைந்து செயற்கை ரத்தம் உருவாக்கும் ஆராய்ச்சியில் ஈடுபட்டனர். இவர்கள் ஸ்டெம் செல்களில் இருந்து சிவப்பு அணுக்களை உருவாக்கி அதன் மூலம் செயற்கை இரத்தத்தை தயாரித்தனர். இந்த இரத்தத்தில் 25 இலட்சம் சிவப்பு அணுக்கள் இருக்கும். இவற்றை மனித உடலில் செலுத்த முடியும். எந்தவிதமான நோய் தொற்றும் ஏற்படாது. இன்னும் சில ஆண்டுகளில் இது பயன்பாட்டுக்கு வரும்.

இரை, தண்ணீர் இல்லாமல் பல ஆயிரம் கி. மீ. தூரம் பறக்கும் அவுஸ்திரேலிய பறவையை முன்உதாரணமாக கொண்டு சூப்பர் விமானத்தை உருவாக்கும் பணியில் அமெரிக்க நிறுவனம் ஈடுபட்டுள்ளது.
போர் விமானம், ரொக்கெட், செயற்கை கோள் பாகங்கள் பற்றிய ஆராய்ச்சி மற்றும் அவற்றின் தயாரிப்பில் முன்னணியில் இருக்கும் அமெரிக்க நிறுவனம் ‘லாக்ஹீட் மார்ட்டின்’ அமெரிக்காவின் மேரிலேண்ட் மாநிலம் பெதஸ்டா நகரை தலைமையிடமாகக் கொண்டது. அமெரிக்க அரசுக்கு தேவையான இராணுவ தளவாடங்கள், ஆயுதங்கள், ரொக்கெட் போன்றவற்றை அதிகளவில் விநியோகம் செய்து வருகிறது.
இந்நிறுவனம் தற்போது பல ஆயிரம் கி. மீ. தூரம் தொடர்ந்தும் செல்லக்கூடிய விமானத்தை வடிவமைக்கும் பணியில் தீவிரமாக இறங்கியுள்ளது. ‘ஸ்டிரேட்டோலைனர்’ என்று விமானத்துக்கு பெயர் வைக்கப்பட்டுள்ளது. இதுபற்றி விமான தலைமை வடிவமைப்பாளர் வில்லியம் பிளாக் கூறிய சுவாரஸ்ய தகவல்கள்,
அவுஸ்திரேலியாவை சேர்ந்த காட்விட் பறவை (‘கண்ணாடி உள்ளான்’ என்ற வகை) இரை, நீர் இல்லாமல் பல கி. மீ. தூரம் பறக்க கூடியது. அவுஸ்திரேலியாவில் இருந்து அமெரிக்காவின் அலாஸ்கா மாநிலத்துக்கு சுமார் 11,677 கி. மீ. தூரம் தொடர்ந்து பறந்து சாதனை படைத்தது இந்த பறவை. இதை முன் உதாரணமாக வைத்துதான் ஸ்டிரேட்டோலைனர் விமானத்தை வடிவமைத்தேன். அதாவது பொறியின் சூடு தணிக்க, எரிபொருள் நிரப்ப என்று எந்த காரணத்துக்காகவும் தரையிறங்க கூடாது தொடர்ச்சியாக வெகு நேரம் பறக்க வேண்டும் என்பதை மட்டுமே நோக்கமாக கொண்டு வடிவமைக்கப்பட்டுள்ளது. வளிமண்டலத்தின் கீழ் பகுதியைவிட மேல் பகுதியில் காற்று இடைஞ்சல் குறைவாக இருக்கும். ஆனால் அவ்வளவு உயரத்தில் விமானங்கள் பற்ற முடியாது எனவே அதிக உயரத்தில் பறப்பதற்கு ஏற்ப காட்விட் பறவை போலவே பெரிய இறக்கைகள், பின்பக்க வால் பகுதி டிசைன் செய்யப்பட்டுள்ளது.
விமானத்தை அதிக உயரத்துக்கு கொண்டு செல்வதற்காக 4 கிரையோஜெனிக் ஐதரசன் டர்போஃபேன் பொறிகள் பயன்படுத்தப்படுகின்றன. போர் விமானங்கள் போல் இது குறைந்த எரிபொருளில்கூட இயங்க முடியும். சிறிதுகூட புகையை வெளியேற்றாது என்பதால் சுற்றுச் சூழல் பாதிப்பும் தவிர்க்கப்படும் விமான வடிவமைப்பு பணிகள் நடந்து வருகின்றன. இவ்வாறு வில்லியம் பிளாக் கூறினார்.
