மனித உடலில் புதிய வகை கொழுப்பு


நமது உடலில் எச்டிஎல் மற்றும் எல்டிஎல் கொழுப்புகள் இருப்பது பற்றி நமக்குத் தெரியும். ஆனால் பெரிய அளவில் ஆபத்தை விளைவிக்கும் எம்ஜிமின் எல்டிஎல் என்ற கொலஸ்ரோல் நமது உடலில் இருப்பதாக மருத்துவ நிபுணர்கள் இப்போது கண்டு பிடித்துள்ளனர். 
கொலஸ்ரோல் என்பது நமது உடலில் இரத்தத்தில் காணப்படும் கொழுப்புப் பொருள் நமது உடலில் காணப்படும் கொழுப்புகளில் எச்டிஎல், எல்டிஎல் என்று இரண்டு வகை உள்ளன. இதில் எச்டிஎல் கொழுப்பு தீமை செய்வது. இந்த கொழுப்பு நீரில் கரையாது. இவை உணவில் இருந்து குடல் வழியாக உறிஞ்சப்பட வசதியாக பித்த நீர் தேவைப்படுகிறது.
அப்படி கரைந்த கொழுப்புகள் நுண்மூலக் கூறுகளாக இரத்தத்தில் எடுத்து செல்லப்படுகின்றன. நாம் சாப்பிடும் உணவில் கொலஸ்ரோல் இல்லாமல் இருந்தாலும், கொழுப்பு சேமிப்பு சதையில் இருந்து தேவையான கொலஸ்ரோலை உடல் உற்பத்தி செய்து கொள்ளும் கொலஸ் ரோல் இரத்தத்தில் அதிகமாக இருந்தால் இரத்தக் குழாய்களின் உட்சுவரில் படிந்து அவற்றின் உள்விட்டம் குறைந்து அவை சுருங்கி விரியும் தன்மை பாதிக்கிறது. 
இதனால் தான் இரத்த ஓட்டம் பாதிக்கிறது. மேலும், கொலஸ்ரோலை தொடர்ந்து கல்சியம் தன்மை பாதிக்கிறது. இதனால் தான் இரத்த ஓட்டம் பாதிக்கிறது. மேலும், கொலஸ்ரோலை தொடர்ந்து கல்சியம் போன்ற தாது உப்புகளும் படிந்து இரத்தக் குழாய்களை பலவீனமடையச் செய்கிறது. இந்த கொலஸ்ரோல் அயோட்டா போன்ற பெருநாடிகள் முதல் இதய தசைகளுக்கு இரத்தம் வழங்கும் சிறிய இருதய குழாய்களை பாதித்துவிடுகிறது. 
இதனால் இதய நோய், இரத்த நாடி நோய்கள், பக்கவாதம் ஆகியவை ஏற்படுகின்றன. இப்படி கொலஸ்ரோல் நம்மை பாடாய்ப்படுத்தி வரும் நிலையில் இப்போது புதியதாய் ஒரு கொலஸ்ரோல் இருப்பதாக அறிவியல் அறிஞர்கள் கண்டுபிடித்துள்ளனர். இலண்டனில் உள்ள வார்விக் பல்கலைக்கழகத்தை சேர்ந்த மருத்துவ ஆராய்ச்சிக் குழு இந்த புதிய கொலஸ்ரோல், மனித உடலில் இருப்பதை கண்டறிந்துள்ளது. இதற்கு எம்ஜி மின் எல்டிஎல் என்று பெயர் வைத்துள்ளனர்.
இந்த புதிய வகை மோசமான கொலஸ்ரோல் நமது உடலில் உள்ள எல்டிஎல் கொலஸ்ரோலை விட அடர்த்தி அதிகம் உள்ளது. இது வயதானவர்கள் மற்றும் இரண்டாம்வகை சர்க்கரை நோய் உள்ளவர்களிடம் பரவலாக காணப்படுவதாகவும் கண்டறிந்துள்ளனர். இந்த கொலஸ்ரோல் அமைப்பு இரத்த நாளங்களை தடிமனாக்கும் தன்மை ஆகியவற்றால் இரத்தம் உறைதல் மற்றும் மார் அடைப்பையும் ஏற்படுத்துமாம். 
இதுவரை எல்டிஎல் கொழுப்பை குறைப்பதற்கான சிகிச்சைகளை செய்து வந்த டாக்டர்கள் இனிமேல் எம்ஜிமின் எல்டிஎல் கொழுப்பு அதிகரித்து அதனால் ஏற்படும் இரத்த நாள நோய்களை தடுக்க போராட வேண்டியிருக்கும் என்று வார்விக் பல்கலைக்கழக மருத்துவ ஆராய்ச்சி நிபுணர்கள் கவலை தெரிவித்தனர். கொலஸ்ரோல் பரிசோதனை எடுப்பவர்கள் இனிமேல் எம்ஜிமின் எல்டிஎல் கொலஸ்ரோல் இருக்கிறதா என்பதையும் பார்க்க வேண்டும் என்று டாக்டர்கள் தெரிவிக்கின்றனர்.
