2013: வரவு - செலவுத் திட்ட யோசனைகள் பாராளுமன்றத்தில் ஜனாதிபதி ஆற்றிய வரவு செலவுத் திட்ட உரையின் தொடர்ச்சி


(நேற்றைய தொடர்)
அலகு நம்பிக்கை பொறுப்புக்களை முகாமை செய்வதை உறுதிப்படுத்துவ தற்காக அலகு நம்பிக்கை முகாமைத்துவத்திற்கு ஏற்புடையதான வரியினை 10 சதவீதமாக பிரயோகிப்பதற்கு நான் முன்மொழிகின்றேன். அத்தகைய சந்தை கொடுக்கல் வாங்கல்களுக்கு வசதியளிப்பதற்காக பகுதியளவு விற்பனை பங்கு மாற்றல்களுக்கான முத்திரைத் தீர்வையினை விலக்களிப் பதற்கு முன்மொழிகின்றேன்.
அனைத்து அக்கறை செலுத்துனர்களுடனும் கலந்துரையாடி தயாரிக்கப் பட்ட மூலதன சந்தை அபிவிருத்திக்கான பெருந்திட்டம் சந்தையில் உற்பத்திகளின் அபிவிருத்தி க்கு வசதியளிக்கும் மூலதனச் சந்தை யில் அனைத்து அக்கறை செலுத்து னர்களையும் ஈடுபடுத்தும் திட்டமான மூலதன சந்தை அபிவிருத்தி திட்டத்தினை செயற்படுத்துவதற்கு ஜனாதிபதி விசேட செயலணியினை நியமிப்பதற்கு நான் முன்மொழிகின்றேன்.
பங்கு தரகர்கள் படுகடன் பங்குசந்தை ஒத்துழைப்பில் அவர்களது உட்கட்ட மைப்பினை துரிதமாக அபிவி ருத்தி செய்வதற்கு ஊக்கமளிக்கப்படுதல் வேண்டுமென்ற வகையில், தகவல் தொழில்நுட்ப உட்கட்டமைப்பு, கிளை வலையமைப்பு மற்றும் பிற மூலதனப் பொருட்கள் மீதான தேய்வுக்கான கோரிக்கையினை பெற்றுக் கொள்ள அனுமதிப்பதற்கு நான் முன்மொழிகின்றேன்.
தேசிய காப்புறுதி நம்பிக்கை நிதியத்தினால் அறவிடப்பட்ட மீள் காப்புறுதி தொகையினை 20 சதவீதத்திலிருந்து 30 சதவீதமாக அதிகரிப்பதற்கும் இலங்கை காப்புறுதி கைத்தொழிலின் காப்புறுதி தேவைகளை ஈடுசெய்வதற்கு தனியான மீள் காப்புறுதி ஒன்றினை உருவாக்கி முழு தொகையினையும் மாற்றுவதற்கு நான் முன்மொழிகின்றேன்.
42. வெளிநாட்டுச் செலாவணி முகாமை
42.1 கெளரவ சபாநாயகர் அவர்களே, வெளிநாட்டுச் செலாவணி சம்பாத்தியத்துறையில் வளர்ந்து வரும் உள்நாட்டு தொழில் முயற்சியாளர்களின் அதிகரித்த முதலீட்டார் நம்பிக்கை, அவர்களது நிதி வழங்கல் தேவைப்பாடுகளை சர்வதேச நிதி சந்தைகளிலிருந்து திரட்டிக் கொள்வதற்கான ஆற்றல் மேம்பாடடைந்துள்ளது.
எனவே அடுத்த 3 வருடங்களின் போது நாணயச் செலாவணிக் கட்டுப்பாட்டுத் திணைக்களத்தின் அங்கீகாரமின்றி வருடமொன்றுக்கு 10 மில்லியன் ஐக்கிய அமெரிக்க டொலர்களை கடனாகப் பெறுவதற்கு கம்பனிகளுக்கு அனுமதி வழங்குவதற்கு நான் முன்மொழிகின்றேன். அடுத்த 3 வருடங்களுக்கு நாணயச் செலாவணி கட்டுப்பாட்டுத் திணைக்களத்தின் அங்கீகாரம் பெறாமல் ஒவ்வொரு வருடமும் 50 மில்லியன் ஐக்கிய அமெரிக்க டொலர்களை கடனாகப் பெறுவதற்கு உரிமமளிக்கப்பட்ட வர்த்தக வங்கிகளை அனுமதிப்பதற்கு நான் முன்மொழிகின்றேன்.
கெளரவ சபாநாயகர் அவர்களே, சுற்றுலா மற்றும் வெளிநாட்டு வியாபாரங்களுக்கு பொருட்கள் மற்றும் சேவைகளை வழங்குவதற்கு பெரும் எண்ணிக்கையிலான விரிவுப்படுத்தப்பட்ட உள்நாட்டு செயற்பாடுகளுக்கு வெளிநாட்டுச் செலாவணி கொடுக்கல் வாங்கல்களை மேற்கொள்வதற்கும் அவற்றின் வருமானத்தின் ஒரு பகுதியினை வெளிநாட்டு நாணயச் செலாவணியில் வைத்துக் கொள்வதற்கும் அனுமதி வழங்குவதானது இத்துறைகளின் மேலதிக அபிவிருத்திக்கு உதவியாக இருக்கும். எனவே, அத்தகைய சேவை வழங்குநர்கள் அனைவரையும் வெளிநாட்டு நாணயங்களை ஏற்றுக் கொள்வதற்கும் அவ்வாறு பெறப்பட்ட வெளிநாட்டு நாணயங்களை கொடுக்கல் வாங்கல் இடம்பெற்று 7 வேலை நாட்களுக்குள் வங்கிகளில் வைப்பிலிடுவதற்கும் அனுமதிப்பதற்கு நான் முன்மொழிகின்றேன்.
கைத்தறி, ஓவியங்கள், ஆடைகள் போன்ற உயர் பெறுமதி சேர்க்கப்பட்ட, உள்ளூரில் தயாரிக்கப்பட்ட பொருட்களை உள்ளூர் சந்தைகளில் சுற்றுலாப் பயணிகளுக்கிடையில் பிரபல்யப்படுத்தும் வகையில், அத்தகைய உற்பத்திகளை வெளிநாட்டு நாணயங்களில் விற்பனை செய்வதற்கும், அத்தகைய தயாரிப்பாளர்களுக்கு உள்நாட்டு வங்கிகளில் வெளிநாட்டு நாணயக் கணக்குகளை திறப்பதற்கு அனுமதி வழங்குவதற்கும் நான் முன்மொழிகின்றேன். 
அனைத்து வதிவாளர்களும் வெளிநாட்டு நாணய சம்பாத்திய கணக்குகளை தமது விருப்புக்குரிய வர்த்தக வங்கிகளில் பேணுவதற்கும் வதிவல்லாத வெளிநாட்டு திறத்தவர்களுக்கு வழங்கப்பட்ட சேவைகளுக்காக கிடைத்த வெளிநாட்டு நாணய வருமானத்தினை அவற்றில் வைப்புச் செய்வதற்கும் அனுமதிப்பதற்கும் நான் முன்மொழிகின்றேன்.
கெளரவ சபாநாயகர் அவர்களே, யுத்தத்தின் போது உரித்துக்களையும் ஆதனங்கள் பற்றிய ஆவணங்களையும் பிற சொத்துக் களையும் இழந்து வர்களுக்கு புதிய வியாபார வாழ் வினை அனுமதிப்பதற்காக எமது 2009 வரவு செலவுத்திட்ட முன்மொழிவு களில் பாராளுமன்றத்தில் அனுமதிக் கப்பட்ட திருத்தங்கள், 2009 டிசம்பரு க்கு முன் காணப்பட்ட அவர்களது பொறுப்புக்கள் மற்றும் ஏனைய வரிகளிலிருந்து விலக்களிப்புக்களை வழங்கும் வகையில் திருத்தப்பட்டன.
வளர்ந்து வரும் அபிவிருத்திச் சூழ்நிலை காணப்படும் பின்னணியில், அவ்வாறு பாதிக்கப்பட்டு வெளிநாடுகளில் வாழ்கின்றவர்கள் நீண்டகாலத்தின் பின்னர் இலங்கையினைப் பார்ப்பதற்கு வருகை தருபவர்களுக்கு குறித்துரைக் கப்பட்ட வரி விலக்களிப்புக் காலத்தினை அதிகரிப்பதற்கும் நாணயச் செலாவணி கட்டுப்பாட்டினை ரூபா 300 மில்லியனாக அதிகரிப்பதற் கும் ஏற்ற வகையில் அச்சட்டங்களை திருத்துவதற்கு நான் முன்மொழிகின் றேன். வதிவுள்ள இலங்கையர்கள் அதேபோன்று வெளிநாட்டவர்களின் வெளிநாட்டு சேமிப்புக்களின் மாற்றல்களுக்கு வசதியளிக்கும் மேலதிக ஏற்பாடொன்றினை வழங்கும் வகையில், 5 மில்லியன் ஐக்கிய அமெரிக்க டொலர்கள் வரை ஏதேனும் சாதனங்களின் முதலீடுகளை மேற்கொள்வதற்கு அத்தகைய மாற்றங்களை வெளிநாட்டு நாணயச் செலாவணி கட்டுப்பாட்டுத் திணைக்களத்தின் அங்கீகாரமின்றி மேற்கொள்வதற்கு அனுமதிப்பதற்கு நான் முன்மொழிகின்றேன்.
அத்தகைய முதலீடுகளுக்கான அவர்களது முதலீடுகளுக்கான வரி விடுமுறை காலத்தினை 3 வருடங்க ளாக நான் முன்மொழிகின்றேன். இலங்கையர்கள் நாட்டில் இல்லாத போது வதிவல்லாதவராக மாறுவதற்கு 365 நாட்கள் என்ற வரி ஒழுங்கு விதிகளின் வரையறைகள் தற்பொழுது காணப்படுகின்றன. வெளிநாடுகளில் வாழ்கின்ற இலங்கையர்கள் வெளிநாடுகளில் மேற்கொண்ட அவர்களது சேமிப்புக்களுடன் வதிவுள்ள செயற்பாடுகளை மேற்கொள்வதற்கு சுதந்திரமாக நடமாடுவதை ஊக்குவிக்கும் வகையில் இத்தேவையினை 183 நாட்களாக குறைப்பதற்கு நான் முன்மொழிகின்றேன். விதிகளை வரையறையினை இந்த ஏற்பாடுகள், யுத்தத்தின் போது நாட்டிலிருந்து வெளியேறி மீண்டும் மீள்குடியேறுவ தற்காக நாட்டுக்கு திரும்புபவர்களுக்கு வெளிநாட்டு நாணயக்கட்டுப்பாடு மற்றும் வரி விதிப்பனவு முறைகளில் காணப்படும் கஷ்டங்களை நீக்குவதற் கான பொறிமுறையொன்றாகக் காணப்படும்.
கெரளவ சபாநாயகர் அவர்களே, சிறிய மற்றும் நடுத்தர தொழில் முயற்சிகள், பெருந்தோட் டங்கள், நிர்மாணக் கைத்தொழில், பிற தயாரிப்புக் கைத்தொழில்களுக்கு நீண்ட காலமாக நிதியளிப்புக்காக ஒவ்வொன்றும் 250 மில்லியன் ஐக்கிய அமெரிக்க டொலர்களை நீண்ட வெளிநாட்டுக் கடன் அபிவிருத்தி நிதியாக 10 வருட காலத்தின் போது திரட்டுவதற்காக டி.எப்.சீ.சீ. வங்கி மற்றும் தேசிய அபிவிருத்தி வங்கி என்பவற் றினை ஊக்குவிப் பதற்கு நான் முன்வருகின் றேன்.
அத்தகைய மூலதன உருவாக்கத்தினை ஊக்குவிப்பதற்கு இந்த இரண்டு வங்கிகளுக்குமான ஊக்குவிப்பாக அத்தகைய கடன் பெறுகைகளின் நாணயச் செலாவணியை அரசாங்கம் பதிவளிப்புச் செய்யும் அத்தகைய பெறுகைகளுக் கான வட்டி வருமானத் தினை வருமான வரியிலி ருந்து விலக்களிப்பதற்கு நான் முன்மொழிகின்றேன். இந்த இரண்டு அபிவிருத்தி நிதி நிறுவனங்களையும் கடன் வரவுகள் முழுமை யாகப் பயன்படுத்தப்படும் வரை மிகை நிதியத்தில் முதலீடு செய்வதற்கு இயலுமான வகையில் அரசாங்கம் மிதக்கும் உள்நாட்டு முறிகளின் மூலம் அத்தகைய பெறுகை களுக்கு வசதியளிக்கும். இது அவர்களது முதலீடு களுக்கான குறைந்த வட்டி யுடன் நீண்ட கால கடன் பெறுகை க்கு உள்நாட்டு தொழில் முயற்சியாளர் களை ஊக்குவிக்கச் செய்யும்
கெளரவ சபாநாயகர் அவர்களே, எமது நாட்டில் இலகுவான விரிந்த வரி முறைமை ஒன்றினை அறிமுகப்படுத்துவதற்கு 2011 வரவு செலவுத்திட்டத்தில் பாரியளவிலான மறுசீரமைப்புகளை நான் அறிமுகப்படுத்தினேன். சிறிய மற்றும் நடுத்தர தொழில் முயற்சியாளர்களுக்கிடையில் வியாபார அபிவிருத்தியை பாதிக்கின்ற பல்வேறு வரிகளை நான் நீக்கியுள்ளேன். சுங்க நிலையில் பல வரிகள் விதிக்கப்பட்ட 30 நுகர்வுப் பொருட்களுக்கான விசேட நுகர்வுப் பொருள் அறவீடொன்றினை அறிமுகப்படுத்தினேன். 
ரூபா 50,000 விட குறைந்த வருமானத்தினை மாதமொன்றுக்கு பெறுகின்ற தனியாட்களுக்கான வருமான வரியினை விலக்களிப்புச் செய்தேன். ஏற்றுமதிகள்,. நிர்மாணம், சுற்றுலா, வர்த்தக விவசாயம், சிறிய மற்றும் நடுத்தர தொழில்முயற்சிகளில் ஈடுபடுகின்ற வியாபாரங்கள் தற்பொழுது 12 சதவீத வருமான வரியினை மாத்திரம் செலுத்துகின்றன.
வரி செலுத்தும் சமூகத்தின் உயர்ந்த மட்டத்தினை நோக்காகக் கொள்வதற்கு வரி நிர்வாகத்தினை இயலுமாக்கும் வகையில் எமது வரி முறைமையினை மேலும் இலகுபடுத்துவதற்கு நான் முன்மொழிகின்றேன். எனவே ரூபா 12 மில்லியனை விட குறைந்த வருடாந்த புரள்வினைக் கொண்டிருக்கின்ற வியாபாரங்களில் தேசக் கட்டுமான வரி மற்றும் பெறுமதி சேர்க்கப்பட்ட வரியிலிருந்து 2013 ஜனவரி முதல் விலக்களிப்பதற்கு முன்மொழிகின்றேன்.
கெளரவ சபாநாயகர் அவர்களே, தேசக் கட்டுமான வரி மற்றும் பெறுமதி சேர் வரி என்பன இறக்குமதி மற்றும் தயாரிப்பு நிலையில் மாத்திரமே விதிக்கப்பட்டிருந்ததுடன் பெருகி வரும் பல்சந்தை தொகுதிகள் மற்றும் ஆடம்பர வியாபார சந்தை தொகுதிகள் இவ்வரிகளின் கீழ் உள்ளடங்குவதில்லை. எனவே, இந்த இரண்டு வரிகளினதும் பரப்பெல்லையினை விசேட விற்பனை தொகுதிகள் மற்றும் ரூபா 500 மில்லியனை விஞ்சிய காலாண்டு புரள்வினை சம்பாதிக்கும் பாரியளவிலான வர்த்தக செயற்பாடுகளுக்கும் விரிவுபடுத்துவதற்கு நான் முன்மொழிகின்றேன்.
இதன் வரிவிதிப்பெல்லை உயர்வாக இருப்பதனால் சிறிய கடன்கள் மற்றும் விற்பனை நிலையங்கள் இவ்வரிகளுக்கு பொறுப்பாக்கப்பட மாட்டாது. வரி முறைமையின் பயன்பாடு உயர் செலவின சமூகத்திற்கு சென்றடையும் வகையில் வரி அடிப்படை விரிவாக்கப்படும் அதேவேளை, வரி விதிப்பனவில் சமநிலையும் பேண்படும்.
கெளரவ சபாநாயகர் அவர்களே, 27,645 வியாபாரங்களில் 11,101 கம்பனிகள் மாத்திரமே ரூபா 10 மில்லியனை விட அதிகமான புரள்வினைக் கொண்டிருக்கின்றன. அவை நிறுவன வருமான வரிக்கு மேலதிகமாக பெறுமதி சேர் வரி மற்றும் தேசக் கட்டுமான வரியிலிருந்து 97 சதவீதத்தினை சம்பாதிக்கின்றன. 
உள்நாட்டு இறைவரித் திணைக்களமானது நிறுவன துறைகளின் மீது கூடிய கவனம் செலுத்தப்படல் வேண்டும் என்பதுடன், வரி கணக்காய்வு நடவடிக்கைகளையும் துரிதப்படுத்த வேண்டியுள்ளது.
இந்நிறுவனங்களின் வரி நிர்வாகம் பாரிய நிறுவன வரி அலகொன்றுக்குள் தொடர்புடைய பிரிவுகளில் தேவைக்கேற்றவாறு ஒன்று சேர்க்கப்பட்டு ஒருங்கிணைக்கப்படும். வரி கணக்காய்வுகளை, ஏற்றுமதியாளர்களுக்கு பெறுமதி சேர் வரி மீள்கொடுப்பனவு முறைமையினை மேம்படுத்துவதற்கும் அவர்களது பிரச்சினைகளை இல்லாதாக்குவதற்கும் கடந்த வருடம் என்னால் அறிமுகப்படுத்தப்பட்ட இலகுபடுத்தப்பட்ட பெறுமதி சேர் வரி முறைமையில் தொழிற்படுவதை யும் ஒழுங்குபடுத்துவதற்கு நான் முன்மொழிகின்றேன்.
உள்நாட்டு இறைவரித் திணைக்களம் மற்றும் இலங்கை சுங்கத் திணைக்களம் ஆகிய இரண்டு நிறுவனங்களினதும் சேவைகளை மேம்படுத்துவதற்காக இவ்வருடத்தின் இறுதியில் இலங்கை சுங்கத் திணைக்களத்திற்கு திஷிவீவிஸிளிதி ASYCUDA World to Sri Lanka இணை அறிமுகப்படுத்துவதற்கும், 2014 அளவில் உள்நாட்டு இறைவரித் திணைக்களத்திற்கு வருமான நிர்வாக முகாமைத்துவ தகவல் முறைமையினை (RAMIS) அறிமுகப்படுத்துவதற்கும் திட்டமிடப்பட்டுள்ளது.
என்னால் கடந்த வருடத்தில் உருவாக்கப்பட்ட வரி மேன்முறையீட்டு ஆணைக்குழுவின் நோக்கெல்லையானது மேலும் விரிவாக்கப்படும். வரி மேன்முறையீட்டு ஆணைக்குழுவின் மூலம் வரி நிர்வாகத்தின் திறனை மேம்படுத்தும் வகையில் வரி விபரத்திரட்டுக்களை பூரணப்படுத்தவதற்கு ஏற்புடையதான காலம் 18 மாதங்களாக குறைக்கப்படுவதுடன் வரி பொருட்கோடல் குழுவினால் வழங்கப்படும் பொருட்கோடலுக்கான கால அவகாசம் 6 மாதங்களாக நிர்ணயிக்கப்படும். வருடமொன்றுக்கு ஆகக் குறைந்தது 250,000 ரூபாவினை பத்து வருடங்களுக்கு செலுத்துகின்ற வரி செலுத்துநர்களுக்கு சலுகைகளை வழங்குவதற்கு நான் முன்மொழிகின்றேன்.
2013 ஜனவரியிலிருந்து விமான நிலைய வரியினை 10 ஐக்கிய அமெரிக்க டொலர்களாகவும் இணைய வழியான விசாக் கட்டணத்தினை 5 ஐக்கிய அமெரிக்க டொலர்களாகவும் அதிகரிப்பதற்கு நான் முன்மொழிகின்றேன். பல வருடங்களாக இற்றைப்படுத்தப்படா திருக்கும் பல்வேறு நிர்வாகக் கட்டணங்கள் மற்றும் அறிவீடுகளை இற்றைப்படுத்துவதற்கு நான் மேலும் முன்மொழிகின்றேன். 
அனைத்து ஒழுங்குபடுத்தல் முகவராண்மைகள் மற்றும் அரசாங்கத் திணைக்களங்கள் அவற்றினது தாபனச் செலவினத்திற்கு மேலதிகமாக இருக்கும் அவ்வாறான வருமானங்களை மாற்றுவதற்கு ஒவ்வொரு 3 மாதமும் திரட்டிய நிதியத்திற்கு தொழிற்பாட்டு மூலதன தேவைப்பாடுகளை மாற்றுவதற்கும் தேவையான வகையில் நிதிச்சட்டத்திற்கு திருத்தங்களை அறிமுகப்படுத்துவதற்கு நான் முன்மொழிகின்றேன். சலுகை அடிப்படையில் இறக்குமதி செய்யப்பட்ட அனைத்து வாகனங்களுக்கும் ஏற்புடையதான வரி வீதத்தினை 10-20 சதவீதத்திற் கிடையில் அதிகரிப்பதற்கு நான் முன்மொழிகின்றேன்.

