யாழ், கிளிநொச்சி, முல்லைத்தீவை சேர்ந்தமுன்பள்ளி ஆசிரியைகள் 10 பேர் வாதுவை, மாலபேக்கு விஜயம்


(களுத்துறை தினகரன் நிருபர்)
பாணந்துறை பிரதேச சபைத் தலைவர் நீல் சுனேத்திரலால் பெர்னாண்டோ வின் ஏற்பாட்டில் ஹேமாஸ் நிறுவனத்தின் அனுசரணையுடன் பனந்தோப்பையும், தென்னந்தோப் பையும் இணைத்து ஒரு தாய் மக்களாக எம் தாய்த் திருநாட்டை அபிவிருத்திப் பாதையில் முன்னெடுத்து செல்லும் நோக்குடன் சகோதரத்துவ இன நல்லின சிநேகபூர்வ சுற்றுலாவொன்றை மேற்கொண்டு யாழ்ப்பாணம், கிளிநொச்சி மற்றும் முல்லைத்தீவு மாவட்டங்களைச் சேர்ந்த 10 முன்பள்ளி ஆசிரியைகளுக்கான மூன்று நாள் பயிற்சிகளுக்காக வாதுவை மற்றும் மாலபே பகுதிகளுக்கு வருகை தந்திருந்தனர்.
இதன் போது வாதுவை ‘பியவர’ முன்பள்ளிக்கு வருகை தந்த வட பகுதி முன்பள்ளி ஆசிரியைகளை சிங்கள கலாசாரத்தினை பிரதிபலிக்கும் வகையில் வெற்றிலை கொடுத்து வரவேற்கப்பட்டதுடன் இம் முன்பள்ளி சிறுவர்களின் பெற்றோர்களும், பிரதேச சபையினரும் இணைந்து மகத்தான உபசரிப்புகளுடன் பயிற்சிகளுக்கான ஏற்பாடுகளையும் செய்திருந்தமை குறிப்பிடத்தக்கதாகும்.
மேலும் இப்பயிற்சிகளின் போது சிறுவர் பராமரிப்பு, சிறுவர் நன்நடத்தைகள், சிறுவர்களை மன உள ரீதியாக அணுகும் விதிமுறைகள், சிறுவர் துஷ்பிரயோகம் அவற்றை எதிர்கொள்ளும் போது கடைபிடிக்க வேண்டிய அணுகுமுறைகள் உட்பட பல்வேறு வகையான பயிற்சிகள் மற்றும் ஆலோசனைகளும் வழங்கப்பட்டன. 
இதன் போது கருத்து தெரிவித்த பாணந்துறை பிரதேச சபை தலைவர் மற்றும் பிரமுகர்கள் எதிர்காலத்தில் மொழி, இன, ஜாதி பேதங்கள் அற்ற எமது நாட்டின் செல்வங்களாகிய இச் சிறுவர்களின் அபிவிருத்தி மற்றும் வான் எல்லை க்கு அப்பால்பட்ட உலகைக் காணக் கூடிய ஒரு சமுதாயத்தில் சிறந்த குடிமக்களாக உருவாக்கும் பொறுப்பு ஒரு தாயைவிட முன்பள்ளி ஆசிரி யை களின் கையிலேயே தங்கி இருக்கின்றது. 
ஆகையால் இப் பாரிய பொறுப்பை வகிக்கும் முன்பள்ளி ஆசிரியைகளுக்கு முறையான பயிற்சிகள் வழங்கப்பட வேண்டும் என்ற நோக்குடன் வட மாகாண முன்பள்ளி ஆசிரியைகளின் வேண்டு கோளுக்கு இணங்க வட மாகாணத் தில் பின்தங்கிய பிரதேசங் களை சேர்ந்த 10 ஆசிரியை களுக்கு இப்பயிற்சிகளை வழங்க ஏற்பாடுகள் செய்யப்பட்டிரு ந்ததாக தெரிவித்தனர்.
இப்பயிற்சிகள் பற்றிய கருத்து தெரிவித்த கிளிநொச்சி அம்பாள் நகர் கிராமத்தை சேர்ந்த சாந்தன் முன் பள்ளி ஆசிரயையான சிவக்கு மார் கமலாம்பிகை கடந்த காலங்களில் வடக்கில் நிலவிய யுத்த சூழ்நிலை காரணமாக முறையான பயிற்சிக ளையோ, வசதிகளையோ பெற்றுக் கொள்வதில் ஏற்பட்ட சிரமங்கள் என்பவற்றை கருத்தில் கொண்டு எமக்கு கிடைத்த இவ்வரிய சந்தர்ப்பத்தை போன்று ஏனைய வட பகுதி ஆசிரியைகளுக்கும் கிடைக்க வேண்டும் எனக் கேட்டுக்கொள் வதுடன் இப்பயிற்சியின் மூலம் கிடைத்த அனுபவங்களை எமது பகுதி சிறுவர்களின் நலனுக்காக பயன்படுத்திக் கொள்வதுடன் இங்கு எங்களை உபசரித்து சகல வசதிகளையும் பெற்றுக் கொடுத்த சகோதர இன மக்களின் அன்பையும், நேசத்தி னையும் மதித்து அவர்களுக்கு எங்கள் நன்றிக ளையும் தெரிவித்துக் கொள்வதாக கூறினார்.
