

லிஸ் உத்தியோகத்தர்களின் பிரதான கடமைகளில் ஒன் றாக இருப்பது, நாட்டில் சட்டத்தை நிலைநாட்டி குற்றங் களை தடுப்பதற்கும், குற்றமிழைப்பவர்களை கண்டுபிடி த்து அவர்கள் மீதான விசாரணைகளை மேற்கொண்டு, அந்த குற்றங் களை அவர்கள் செய்தார்கள் என்பதை நீதிமன்றங்களில் நிரூபிப்பதற் கான ஆதாரங்களை திரட்டுவதாகும்.
சட்டத்தையும், நீதியையும் நிலைநாட்டும் அதிகாரத்தை தன்னகத்தே கொண் டிருக்கும் பொலிஸ் திணைக்களங்களின் பணிகளும் அதிகாரங்களும் நாட்டுக்கு நாடு வேறுபடுவதுண்டு. சுமார் 130 ஆண்டுகள் இலங்கை பிரிட்டிஷ் சாம்பிராஜ்ய ஆட்சியின் கீழ் இருந்த காரணத்தினால் எமது நாட்டின் பொலிஸ் திணைக்களம் பிரிட்டனில் பொலிஸ் படையைப் போன்று அமைக்கப்பட்டது.
இலங்கையில் ரோமன் டச்சு சட்டம் கடைப்பிடிக்கப்படுகின்ற போதிலும் பிரி ட்டிஷ் சட்டம் மற்றும் இலங்கை பாராளுமன்றத்தில் நிறைவேற்றப்பட்ட சட்டங்களும் கடைப்பிடிக்கப்படுகின்றன. சில கம்யூனிஸ்ட் நாடுகளின் குற்றவியல் சட்டத்திற்கும் எமது நாட்டில் அமுலிலுள்ள சட்டத்திற்கும் இடையில் பெரிய வேறுபாடு இருக்கின்றது. அந்நாடுகளில் ஒரு குற்றம் தொடர்பாக சந்தேகிக்கப்படும் ஒருவர் நீதிமன்றத்தில் தாம் குற்றமி ழைக்கவில்லை என்பதை ஆதாரபூர்வமாக நிரூபித்த பின்னரே நிரப ராதி என்பதை ஊர்ஜிதம் செய்து, நீதிமன்றம் அவரை விடுவிக்கும்.
இலங்கையில் நடைமுறையிலுள்ள சட்டங்களின் கீழ் ஒருவர் குற்றமிழைத்து விட்டார் என்பதை பொலிஸார் நீதிமன்றத்தில் ஆதாரபூர்வமாக நிரூபிக் கும் வரை, அவர் நிரபராதி என்ற நிலையை நீதிமன்றங்கள் எடுக்கின் றன. அவர் குற்றமிழைத்துவிட்டார் என்பதை தக்க ஆதாரங்களுடன் நீதிமன்றத்தில் நிரூபிக்கப்பட்ட பின்னர் தான் அவருக்கு நீதிமன்றங்கள் தண்டனை வழங்கும்.
பக்கசார்பின்றி நடுநிலையில் இருந்து குற்றங்களை விசாரணை செய்து அக் குற்றங்களை செய்தார்கள் என்று சந்தேகிக்கப்படுபவர்களை நீதிமன்றத் தில் நிறுத்தி, சம்பந்தப்பட்டவர்களுக்கு இயற்கை நீதியை பெற்றுக் கொடு ப்பது பொலிஸாரின் கடமை என்பதை இந்த உண்மை வலியுறுத்துவ தாக அமைந்திருக்கிறது.
பொலிஸாருக்கு இருக்கும் கடமைகள், பொறுப்புக்கள் ஆகியன நம்நாட்டி லுள்ள பின்வரும் சட்டங்கள் மூலம் தெளிவாக விளக்கப்பட்டுள்ளது. பொலிஸ் சட்டப்பிரமாணம், குற்றவியல் நடைமுறை சட்டக்கோவை மற்றும் குற்றத்தடுப்பு சட்டப்பிரமாணம் ஆகியன ஒரு பொலிஸ் படை எவ்விதம் இயற்கை நீதிக்கு தீங்கிழைக்காத வகையில் செயற்பட வேண்டும் என்பதை வலியுறுத்துகின்றன.
சில சந்தர்ப்பங்களில் பொலிஸார் இத்தகைய குற்றங்கள் தொடர்பான விசா ரணைகளை மேற்கொள்ளும் நடவடிக்கைகள் தவறு என்றும், சில சமூக அமைப்புக்களும், சட்டநிபுணர்களும் வாதாடுவதும் உண்டு. ஆயினும், குற்றங்களை கண்டுபிடித்து அவை குறித்து தண்டனைகளை வழங்கும் தங்கள் கடமைகளை பொலிஸாரால் நிறைவேற்றாமல் இருக்க முடியாது என்பதை நாம் புரிந்துகொள்வது அவசியம்.
2009 ஆம் ஆண்டுக்கு முன்னர் எல்.ரி.ரி.ஈ. பயங்கரவாதிகள் நாட்டின் பாது காப்புக்கு அச்சுறுத்தலை ஏற்படுத்தக் கூடிய வன்முறைகளை கட்ட விழ்த்துவிட்டு, பல நூற்றுக்கணக்கான மக்களை பலிகொண்ட காலகட் டத்தில் நாட்டின் சுதந்திரத்தையும், இறைமையையும், தேசிய தலைவர்க ளையும், பொது மக்களையும், அரசாங்க சொத்துக்களையும் பேணிப் பாதுகாக்கும் ஒரு பாரிய பொறுப்பும் பொலிஸார் மீது சுமத்தப்பட்டது.
யுத்தத்தை வெற்றிகரமாக முடிவடையச் செய்த பின்னர், இன்று நாட்டில் மீண்டும் அமைதியும், சமாதானமும் மக்களிடையே இருந்து வந்த சந் தேக உணர்வும், பரஸ்பர நம்பிக்கையின்மையும் நீங்கி அவர்களிடையே நட்பும், நல்லெண்ணமும் வலுப்பெற்றிருக்கும் இன்றைய காலகட்டத்தில் பொலிஸாரின் கடமைகள் மக்களுக்கு பணி செய்யும் ஒரு சாதாரண சிவில் அமைப்பைப் போன்று மாற்றமடைந்துள்ளது.
குற்றமிழைத்தவர்களை பிடித்து தண்டிப்பதற்கு நடவடிக்கை எடுக்கும் பொலிஸ் கடமைகளை தவறாக நிறைவேற்றி வரும் பொலிஸார் அதை யும் விட ஒரு படி கூடுதலாக பொதுமக்களின் பிரச்சினைகளை தீர்த்து வைக்கும் பணிகளையும் இன்று வெற்றிகரமான முறையில் நிறைவேற்றி வருகிறார்கள்.
குடும்பத் தகராறுகளை தீர்த்து வைத்தல், அடையாள அட்டை, கடவுச்சீட்டு போன்ற முக்கிய ஆவணங்களைத் தொலைத்துவிட்டு கஷ்டப்படும் மக் களுக்கு அவற்றை புதிதாக பெறுவதற்கான அத்தாட்சிப் பத்திரங்களை தயார் செய்து கொடுத்தல் போன்ற சமூகப் பணிகளையும் பொலிஸார் இன்று வெற்றிகரமான முறையில் செய்து வருகிறார்கள்.
பொதுவாக எந்தவொரு நாட்டிலும், மக்கள் பொலிஸாரை தங்கள் நண்பர்க ளாக பார்ப்பதை விட தங்களுக்கு எல்லா வகையிலும் தீங்கிழைக்கும் பகைவர்களாகவே நோக்குவதுண்டு. ஆனால், இன்று இலங்கையில் அப்படியான நிலை இல்லை. மக்கள் பொலிஸாரை தங்களுக்கு உதவி செய்யும் நண்பர்களாகவே பார்க்கிறார்கள். அதனால் தான், எப்போதா வது பிரச்சினைகள் ஏற்படும்போது, மக்கள் பொலிஸ் நிலையங்களுக்கு ஓடிச் சென்ற தங்கள் துயரத்தை துடைத்துவிடுமாறு பொலிஸாரிடம் முறைப்பாடு செய்து, அவர்களின் உதவியை நாடுகிறார்கள்.
நம்நாட்டு பொலிஸார் இன்று மக்களின் நண்பர்களாகவும், அவர்களின் துய ரங்களை துடைக்கும் பணியாளர்களாகவும் தங்களை மாற்றிக் கொள் ளும் அளவுக்கு பொலிஸ் திணைக்களத்தில் இப்போது பல புரட்சிகர மான மாற்றங்கள் செய்யப்பட்டுள்ளன. ஒரு குறிப்பிட்ட பொலிஸ் அதி காரி தங்களுக்கு தீங்கிழைக்கிறார்கள் என்று எவராவது நினைத்தால், அவர்கள் பொலிஸ் மா அதிபருக்கு நேரடியாக முறைப்பாடு செய்து, நீதிகோருவதற்கான வசதியையும், இன்றைய பொலிஸ் மா அதிபர் பொது மக்களுக்கு பெற்றுக் கொடுத்திருப்பது பாராட்டுக்குரிய விடயமாகும்.
