மொழி உரிமையை 
வென்றெடுப்பதாயின் 
நடைமுறைச் சாத்தியமான 
வகையில் இடையீடு செய்தல் வேண்டும் 
 
இருளை சபிப்பதைவிட ஒரு 
தீபத்தையேனும் ஏற்றுவது 
பயனுள்ளது என நாம் 
கேள்விப்பட்டிருக்கின்றோம். 
ஆனால்‚ இவ்வாறு தீபம் 
ஏற்றுவோரை சுலபமாகக் காண 
முடியாது. 
இலங்கையின் மொழிப்பிரச்சினை 
பற்றி இத்தகைய அனுபவங்களையே 
நாம் கூற முடியும். இப்பிரச்சினை பற்றி 
கருத்துத் தெரிவித்தவாறு வசை மொழி 
கூறுவோரையும் விமர்சனங்களை 
முன்வைப்பவர்களையும் நாம் 
ஏராளமாகக் கண்டுள்ளோம். 
இப்பிரச்சினைகளுக்குத் தீர்வுகளைத் 
தேடுபவர்கள் மற்றும் தீர்வுகளை 
நோக்கிச் செயற்படுபவர்கள் மிக மிகக் 
குறைவு. 
விமர்சனங்களை முன்வைப்பதில் 
எதுவிதப் பயனும் இல்லை என்று இதன் 
மூலம் கருதவில்லை. விமர்சனத்தோடு 
தீர்வுக்கான இடையீடும் இடம் 
பெறுவதாயின் அது மிகவும் பயனுறுதி 
வாய்ந்தது. 
இம்முறை விபாஷர செய்தி மடலின் 
முதல் பக்க பிரதானச் செய்தியாக 
அத்தகைய பயனுறுதி வாய்ந்த 
அனுபவவே முன்வைக்கப்படுகின்றது. 
ஔடதங்களின் விபரங்கள் 
சிங்களத்திலும் தமிழிலும் காணப்படாமை 
இலங்கையின் சாதாரணப் பிரஜை 
தொடர்ச்சியாக அனுபவித்துவரும் 
பாரதூரமான பிரச்சினையாகும். ஆனால் 
இப்பிரச்சினைக்குத் தீர்வு காண முடியும் 
என அனேகமானோர் நம்பவில்லை. 
எனவே‚ பெரும்பான்மையினர் 
பிரச்சினைகளோடு வாழப் பழகினர். 
எப்போதாகிலும் ஒரு விமர்சனம் 
முன்வைக்கப்பட்டிருக்கலாம். 
என்னும் மாற்றுக்கொள்கைகளுக்கான 
நிலையம் இப்பிரச்சினைக்கு தீர்வொன்று 
உண்டு என புரிந்து கொண்டதோடு 
மேற்படி தீர்வை. பெறுவதற்கு 
செயற்பாட்டு ரீதியில் இடையீடு 
செய்தது. மாற்றுக் கொள்கைகளுக்கான 
நிலையத்தின் லயனல் குருகே‚ 
இப்பிரச்சினை பற்றி முதல் முதலாக 
2012 யூன் மாதம் 08ம் திகதி இலங்கை 
மனித உரிமைகள் ஆணைக்குழுவிடம் 
முறையிட்டார். 
இப்பிரச்சினை காரணமாக இலங்கைவாழ் 
சிங்கள – தமிழ் மொழிகளைப் 
பயன்படுத்துவோர் எதிர்நோக்கும் 
இரண்டு முக்கிய பிரச்சினைகளைத் தமது 
முறைப்பாட்டில் வலியுறுத்தினார். 
முதலாவது ஆங்கில மொழி 
புரியாத காரணத்தினால் உரிய 
ஆலோசனைகளைப் பெற முடியாமல் 
மேற்படி சனசமூகம் எதிர்நோக்கும்‚ 
சுகாதாரம் மற்றும் வாழ்க்கை தொடர்பான 
அபாய வாய்ப்புக்கள் 
இரண்டாவது இக்காரணங்களினால் 
சிங்கள தமிழ் மொழிகளைப் 
பயன்படுத்துவோர் பாரபட்சத்திற்கு 
ஆளாக்கப்படுகின்றனர். 
மேற்படி காரணங்களினால் இச் 
சனசமூகங்கள் எதிர்நோக்கும் 
பிரச்சினைகளைத் தீர்ப்பதற்கு 
சிங்களம் -தமிழ் ஆகிய மொழிகளில் 
ஔடதங்களின் விபரங்களையும் 
ஆலோசனைகளையும் பிரசுரிக்குமாறு 
கோரிக்கை விடுக்கப்பட்டது. 
இதனை அமுல்படுத்து வேண்டிய 
ப ின்வரும் நிறுவனங்களினதும் 
உத்தியோகத்தர்களினதும் பெயர்களை 
லயனல் குருகே திட்டவட்டமாக 
பிரதிவாதிகளாகக் குறிப்பிட்டார். 
அலங்காரப் பொருட்கள் மற்றும் 
ஔடத உசாத்துணை செயற்குழுவின் 
தவிசாளர்‚ நுகர்வோர் பாதுகாப்பு அதிகார 
சபையின் தவிசாளர்‚ வைத்திய வழங்கல் 
பிரிவின் பணிப்பாளர்‚ அரச மருந்துக் 
கூட்டுத்தாபனத்தின் (ஒசுசல) பொது 
முகாமையாளர். 
முறைப்பாடு இலக்கம் ர்சுஊஃ2249ஃ12 
இன் கீழ் இலங்கை மனித உரிமைகள் 
ஆணைக்குழுவிற்கு முறைப்பாடு 
செய்யப்பட்டு விசாரணையும் நடந்தது. 
இலங்கை அரசியலமைப்பின் 12(2) 
உறுப்புரை மூலம் உத்தரவாதம் 
செய்யப்பட்டுள்ள அடிப்படை 
உரிமையான மொழி உரிமை 
மீறப்பட்டமையும் இவ்விசாரணையின 
போது மாற்றுக்கொள்கைகளுக்கான 
நிலையத்தினால் எடுத்துக் கூறப்பட்டது. 
“விமர்சனங்களை முன்வைப்பதில் எதுவிதப் 
பயனும் இல்லை என்று இதன் மூலம் 
கருதவில்லை. விமர்சனத்தோடு தீர்வுக்கான 
இடையீடும் இடம் பெறுவதாயின் மிகவும் 
பயனுறுதி வாய்ந்தது” 
முறைப்பாடு தொடர்பான 
விசாரணைகளின் முடிவில் 2012- 
10-17 திகதியிடப்பட்ட பின்வரும் 
கடிதம் இலங்கை மனித உரிமைகள் 
ஆணைக்குழுவிடம் இருந்து கிடைத்து. 
“மேற் குறிப்பிட்ட தங்கள் கடிதத்திற்கு அமைய 
2012-08-07ம் திகதி ஆணைக்குழு நடத்திய 
விசாரணையின் பின்னர் பிரதிவாதித் தரப்பு 
மொழிக்கொள்கையை நடைமுறைப்படுத்துவது 
தொடர்பாக முன்னேற்றகரமான 
நடவடிக்கைகளை எடுத்துள்ளமையால் 
இது தொடர்பாக மேலும் நடவடிக்கை 
எடுக்கப்படமாட்டாது என்பதை இத்தால் 
அறவிக்கின்றோம்” 
இது தொடர்பான நடவடிக்கைகளை 
எடுக்கும் பொருட்டு சகல 
ஔடத உற்பத்தியாளர்கள் 
மற்றும் இறக்குமதியாளர்கள்‚ 
விநியோகஸ்தர்கள் என்போருக்கு‚ 
சுகாதார அமைச்சின் வைத்திய 
வழங்கல் பிரிவின் பணிப்பாளர் மனித 
உரிமைகள் ஆணைக்குழுவிற்கு 
அனுப்பிய பதில் கடிதத்தின் பிரதியும் 
இணைக்கப்பட்டிருந்தது. 
இலங்கை மக்களின் பெரும்பான்மையினர் 
நீண்டகாலமாக அமைதியான முறையில் 
சகித்துக்கொள்ள பழக்கப்பட்டிருந்த 
பிரச்சினைக்கு ஓரளவு தீர்வு கிட்டியது. 
இது இறுதியான தீர்வும் அல்ல. இதை 
அடியொட்டி வேறு பிரச்சினைகளும் 
ஏற்படலாம். சில வேளை இது 
வெறும் வாக்குறுதியாக மாத்திரம் 
அமையலாம். அவ்வேளையிலும் 
சகித்துக்கொண்டிருப்பது தீர்வாக 
அமையமாட்டாது. பெற்ற வெற்றியை 
முன்னெடுத்துச் செல்வதற்கு செயற்பட 
வேண்டும். இதுவரை ஏதாவது வெற்றி 
கிட்டியிருந்தால் நடவடிக்கைகளை 
முன்னெடுப்பதன் மூலமே அவை 
சாத்தியமாகியுள்ளன. 
இதுவரை இத்தகைய முப்பதுக்கும் 
மேற்பட்ட நானாவித முறைப்பாடுகளை 
மனித உரிமைகள் ஆணைக்குழுவிடம்‚ 
மாற்றுக்கொள்கைகளுக்கான நிலையம் 
சமர்ப்பித்துள்ளது. அரச கரும மொழிகள் 
ஆணைக்குழுவிடமும் இத்தகைய 
எண்ணிக்கையிலான முறைப்பாடுகளைச் 
செய்துள்ளோம். இவற்றின் மூலம் 
நாம் வென்றெடுத்த வெற்றிகளைப் 
பொருட்படுத்தாமல் இருக்க முடியாது. 
ஓளடத விபரப்பட்டியல் தொடர்பான 
வெற்றிக்கு மேலதிகமாக அண்மையில் 
நாம் பெற்ற விசேட வெற்றி இலங்கை 
நாணயத் தாள்களில் மொழி 
உரிமையைப் பேண முடிந்தமையாகும். 
தற்போது நாணயத்தாள்களில் தனிச் 
சிங்களத்தில் மாத்திரம் இடம்பெற்றுள்ள 
சில முக்கிய வாசகங்கள் எதிர்காலத்தில் 
மும்மொழிகளிலும் இடம்பெறும் 
என்ற உறுதி மொழியை மத்திய 
வங்கி வழங்கியுள்ளது. இதுவும் 
மாற்றுக்கொள்கைகளுக்கான நிலையம் 
செய்த முறைப்பாட்டின் - பிரதிபலனாகும். 
இத்தகைய பல இடையீடுகளின் 
பிரதிபலனாகவே‚ மொழி 
உரிமைகள் பற்றிய வரலாற்று 
முக்கியத்துவம் வாய்ந்த 
பெறுபேறுகளை இலங்கை சமூகம் 
வெற்றி கொள்ள முடிந்தது. 
இதற்குச் சமாந்திரமாக 
நாடு பூராவும் மேற்கொண்ட 
அறிவூட்டல் நிகழ்ச்சிகளைப் 
பற்றியும் இங்கு வலியுறுத்திக் 
கூற விரும்புகின்றோம். பொது 
மக்கள் மத்தியிலும் அரச 
உத்தியோகத்தர்கள் மத்தியிலும் 
இத்தகைய பல நிகழ்ச்சிகளை நாம் 
அமுலாக்கினோம். 
ஆனால்‚ இத்தகைய விழிப்புணர்வு 
நடவடிக்கைகளின் இறுதிப் 
பெறுபேறுகளை அடைவதாயின் 
பெற்ற அறிவைப் பயன்படுத்தி 
பரந்துபட்ட சமூகச் செயற்பாடாக 
அதனை மேம்படுத்த 
வேண்டும். ஔடத பட்டியல்கள் 
தொடர்பான வெற்றியும்‚ 
நாணயத் தாள்கள் தொடர்பான 
வெற்றியும் இவ்வுண்மையையே 
உறுதிப்படுத்துகின்றது. 
முழுமையான வெற்றியை 
அடைவதாயின் வெறும் அறிவும் 
விமர்சனமும் மாத்திரம் போதாது. 
அதற்கான இடையீடும் 
செயற்பாடும் அவசியமாகும். 
வேறு உரிமைகளைப் போலவே 
மொழி உரிமையையும் 
வெற்றி கொள்வதாயின் 
இவ்வழிமுறையையே நாம் கையாள 
வேண்டியுள்ளது என்பதை கடந்த 
காலத்தில் நாம் பெற்ற நானாவித 
வெற்றிகள் உறுதிப்படுத்துகின்றன. 
இவ்வெற்றிகள் சிறிய வெற்றிகளாக 
இருக்கலாம். ஆனால் அவற்றை 
உணரக்கூடிய முழுமையான 
வெற்றிகளாக முன்னகர்த்த 
வேண்டுமாயின் விழிப்புடன் 
செயற்பட வேண்டும். 
