பூஜாப்பிட்டியில் நவீன வசதிகளுடன்கோப்சிற்றி திறந்து வைப்பு


(கம்பளை தினகரன் நிருபர்)
ஹாரிஸ்பத்துவ பலநோக்கு கூட்டுறவுச் சங்கத்தினால் பூஜாபிட்டியவில் நவீன வசதிகள் கொண்ட கோப் மெகா சிற்றி வர்த்தக நிலையம் ஒன்று அண்மையில் திறந்துவைக்கப்பட்டுள்ளது.
இந்நிலையத்தை மத்திய மாகாண முதலமைச்சர் சம்பிரதாயபூர்வமாக திறந்துவைத்தார். மஹிந்த சிந்தனைக்கமைய கூட்டுறவு தற்போது நவீனமயப்படுத்தப்பட்டு வருவதாகவும் நுகர்வோரின் திருப்திக்கமைய நவீன அமைப்பிலான வர்த்தக நிலையங்கள் சிறந்த பங்களிப்பு வழங்கும் எனவும் தனதுரையில் மத்திய மாகாண முதலமைச்சர் சரத் ஏக்கநாயக்கா நம்பிக்கை தெரிவித்தார்.
தனியார் வர்த்தக நிலையங்களுடன் போட்டியிட்டு நுகர்வோருக்கு குறைந்த விலையில் நாட்டிலுள்ள கூட்டுறவு மெகா சிற்றி விற்பனை நிலையங்கள் சேவை வழங்குவதால் நுகர்வோர் தமது பெருமளவு நுகர்வுப் பொருட்களை இவ்வாறான நிலையங்களில் கொள்வனவு செய்வதில் ஆர்வம் காட்டி வருவதாகவும் திறப்பு விழாவின்போது பேசிய முதலமைச்சர் மேலும் தெரிவித்தார். இப்பிரதேசத்தில் கிராமிய வங்கிக் கிளையொன்றும் திறந்துவைக்கப்பட்டது. (ஐ-ஞ)
