பலத்தொட்ட ஓயா நீரோடைமாசடைவதால் மக்கள் பாதிப்பு


(பாத்ததும்பறை விசேட நிருபர்)
பாத்ததும்பறை குண்டசாலை நிருவாக எல்லைக்குள் மலசல கூட கழிவு நீரை பலத்தொட்ட ஓயா நீரோடைக்குள் (மழை காலங்களில்) திருப்பி விடுவதால் பாத்ததும்பறை குண்டசாலை பிரதேச மக்கள் அந்நீரையே பின்னர் குடிக்கும் நிலைமையில் உள்ளனர். பலதொட்ட ஓயா நீரோடைக்கு அருகாமையில் உள்ள பல வீடுகளின் மலசல கூடங்கள் மழை காலங்களில் வடிகாண்கள் ஊடாக அந்நீரோடைக்குள் ஓடவிடப்படுகின்றன. 
இதனால் மழை காலங்களிலும், ஏனைய காலங்களிலும் இப்பிரதேசம் நாற்றமெடுத்த வண்ணமே இருப்பதாகப் பிரதேச மக்கள் தெரிவிக்கின்றனர். சம்பந்தப்பட்டவர்கள் இவ்விடயத்தில் கூடிய கவனஞ் செலுத்தவேண்டுமெனவும் பிரதேச மக்கள் வேண்டுகின்றனர். (ஐ-ஞ)
