பாவமன்னிப்புப் பெற்று 
இறையரசை பரிசாக்குவோம்


தவக்காலத்திற்கான ஆயத்தங்கள் அர்த்தமுள்ளதாகட்டும் !
விண்ணரசை நோக்கியே கிறிஸ்தவப் பயணம் இவ்வுலகில் நிகழ்கின்றது. உலகில் அன்றாடம் நிகழும் நிகழ்ச்சிகளை நோக்கும்போது உலகம் அழிந்துவிடுமோ எல்லாம் முடிந்துவிடுமோ என்ற ஏக்கம் எழுகின்றது. திருமுழுக்கினால் முதல் பாவம் என்ற நச்சு நீக்கப்பட்டுவிட்டது. ஆனால் இந்தப் பாவத்தின் நச்சுவேர்கள் முழுவதும் நம்மிடமிருந்து களையப்படவில்லை. 
மனிதனுள் உள்ள பாவ நாட்டங்களே இந்த நச்சு வேர்கள் ஆகையால்தான் தவறுவது மனித இயல்பு என்ற உண்மையை கடவுளும் ஏற்றுக்கொள்கின்றார். இந்தப் பாவ நாட்டங்களை எதிர்த்துப் போராடி ஆன்ம பயனும் புனிதமும் அடைய மனிதனுக்கு வாய்ப்புகளை உருவாக்கி தரும் வண்ணம் கடவுள் அவைகளை விட்டு வைத்திருக்கிறார். 
என புனித தாமஸ் அக்வினா கூறுகிறார். முதல் பாவத்தின் விளைவாக மனிதகுலம் ஆன்மீக காயம் அடைந்துள்ளது. காயமடைந்த மனித இயல்பு தம்மை இணைத்துக் கொண்ட கடவுள் தாமே தெய்வீக மருந்தாக வருகிறார். ஆகவே பாவம் என்ற நச்சுவேர்களிட மருந்து மனிதன் விடுபட மனம் மாறி கடவுளை மன்றாடி பாவமன்னிப்பு பெற்று மீட்பு அடைதல் வேண்டும்.
பாவத்திற்கு கிடைக்கும் கூலி மரணம் என்பது இரண்டாம் மரணம் அல்லது நித்திய தண்டனைத் தீர்ப்பு என்பதாகும். நரகம் உண்டு அது ஒரு நெருப்புக் கடல் பாவிகள் சேருமிடம் என்பது கத்தோலிக்க விசுவாசம். 20 ஆம் நூற்றாண்டின் துவக்கத்தில் நரகம் இல்லை என்ற பொய்ப் பிரசாரம் நிலவியது.
1917 ஜுலை 13 அன்று இறைவன் பாத்திமாவில் அன்னை மரியாவின் காட்சியின் வழியாக நரகத்தையும் அதில் அழுது ஓலமிட்டு எரிந்து கொண்டிருந்த மனம் திரும்பாத மரித்த பாவிகளின் ஆண்மாக்களையும் அந்த மூன்று குழந்தைகளும் காணச் செய்தார். இரக்கமும் அன்பும் மிக்க கடவுள் கொடுமையையும் குற்றத்தையும் பாவத்தையும் மன்னிப்பார் (விப 34-7) அழிவை விரும்பாதவர். 
‘நீங்கள் ஏன் சாகவேண்டும் எவருடைய சாவிலும் நான் இன்பம் காண்பதில்லை எனவே மனம் மாறி வாழ்வு பெறுங்கள்’ (எசே 18:31-32) என்று கடவுள் நம்மை அழைக்கின்றார் உன்குற்றத்தை நீ ஏற்றுக்கொண்டால் போதும் என்கிறார். மனம் மாறிய பாவியைக் குறித்தே விண்ணகத்தில் மிகுதியான மகிழ்ச்சி உன்டாகும் என்கிறார். இயேசு (லூக் 15:7)
‘பகுத்தறிவோடு நடந்துகொள்ளுங்கள் ஆண்டவரைத் தேடுங்கள் நேர்மையை நாடுங்கள் மனத் தாழ்மையை தேடுங்கள்’ என்று இறைவாக்கினர் செப்பானியா அழைக்கிறார். ‘மனம் மாறுங்கள் ஏனெனில் விண்ணரசு நெருங்கிவிட்டது(மத் 21:2) என்று திருமுழுக்கு யோவானும் இயேசும் பறை சாற்றுகின்றனர். 
ஆர்வம் கொண்டு மனம் மாறு இதோ நான் கதவு அருகில் நின்று தட்டிக்கொண்டிருக்கிறேன் யாராவது என் குரலைக் கேட்டுக் கதவைத் திறந்தால் நான் உள்ளே சென்று அவர்களோடு உணவு அருந்துவேன் அவர்களும் என்னோடு உணவு அருந்துவார்கள். நான் வெற்றி பெற்று என் தந்தையின் அரியணையில் அவரோடு வீற்றிருப்பது போல வெற்றி பெறும் எல்லோருமே எனது அரியணையில் என்னோடு வீற்றிருக்கும் உரிமை அளிப்பேன் (திவெ 3:20-21) என்று நம்மேல் எல்லையில்லா அன்புகொண்ட இயேசு வாக்களிக்கின்றார்.
பாவச் சேற்றில் உழன்றுகொண்டிருந்த நினிவே மன்னனும் மக்களும் மனம் மாறினார் கடவுளும் செய்யப்போவதாக அறிவித்திருந்த தீங்கை செய்யாமல் விட்டுவிட்டார். (யோனா 3:10) தாவீது மனம் வருந்தி ஆண்டவருக்கு எதிராகப் பாவம் செய்துவிட்டதை அறிக்கையிட இறைவாக்கினர் நாத்தான். 
‘ஆண்டவரும் உன்பாவத்தை நீக்கிவிட்டார் என்று கூறி பாவ மன்னிப்பை உறுதிப்படுத்துகிறார். (2 சாமு 12:13) ஊதாரி மகன் மனம் மாறி வீடு திரும்பி கடவுளுக்கும் தன்தந்தைக்கும் எதிராக செய்த பாவத்திற்காக வருந்த தந்தை மகனைப் பிரிந்த வாட்டம் நீங்கி பெரு மகிழ்ச்சி அடைகிறார். (லூக் 15:11-32) காணாமல் போன ஆட்டைத் தேடும் நல்ல ஆயன் இயேசு சமாரியப் பெண்ணைத் தேடிப் போய் மனமாற்றம் அடையச் செய்கிறார். 
ஆனால் மனமாற்றம் அடைந்து இயேசுவை நாடி மீட்பு பெற்றவர் பலர், இயேசுவின் காலடிகளை கண்ணீரால் நான் கூந்தலில் துடைத்து முத்தமிட்டு நறுமணத்தைப் பூசி பாவமன்னிப்பு பெற்ற பாவிப் பெண் (லூக் 7:36-50) சக்கேயு மற்றும் மனம்மாறி விண்ணரசை அடைந்த நல்ல குற்றவாளி (லூக் 23:42- 43) போல மனிதர் யாவரும் மனம் மாறி கடவுளைத் தேடி மீட்பு அடையவேண்டும்.
பாவம் நம்மிடம் இல்லை என்போமென்றால் நம்மையே நாம் ஏமாற்றிக்கொள்வோம். உண்மையும் நம்மிடம் இராது. மாறாக நம் பாவங்களை நாம் ஒப்புக்கொள்வோம் என்றால் நம் பாவங்களை மன்னித்து குற்றம் அனைத்திலுமிருந்து நாமைத்தூய்மைப்படுத்துவார். மனம்மாறுவதில் தாமதம் கூடாது. 
களஞ்சியத்தைப் பெரிதாக்கி சேர்த்துவைத்து காலமெல்லாம் ஓய்வெடுத்து உண்டு குடித்து மகிழ்ந்திடுவேன் என்ற செல்வந்தனிடம் கடவுள் கூறுவார் இன்றிரவே உன் உயிர் உன்னைவிட்டுப் பிரிந்து விடும் சாவு திருடனைப் போல் வரும் அதேபோல் மானிட மகனும் நாம் நினையாத நேரத்தில் வருவார். எனவே மனம்மாறி பாவ மன்னிப்பைப் பெற்று ஆயத்தமாய் இருக்கவேண்டும். இறந்த பிறகு நரகத்திலிருந்து விண்ணகத்தை நோக்கிக்கத்தறுவதால் என்ன பயன்? (லூக் 18:2-4)
ஆகையால் காலம் தாழ்த்தாமல் தீமைகளிலிருந்து விடுபட நோன்பிலிருந்து மன்றாடி நற் செயல்கள் தருமங்கள் செய்து மனம் திரும்பி பாவமன்னிப்பு பெற்று இறையரசை பரிசாகப் பெற்றிட இலக்கை நோக்கி பயணம் செய்வோமாக.


