இலங்கைக்கு அழுத்தம் கொடுத்த போதும் தேசிய பிரச்சினைக்குத் தீர்வு ௭ட்டப்படவில்லை: புதிய அமெரிக்கத் தூதுவர்


இலங்கையின் தேசிய பிரச்சினைக்குத் தீர்வு காணுமாறு அரசாங்கத்துக்கு பல்வேறு சந்தர்ப்பங்களிலும் அழுத்தங்களைக் கொடுத்துவருகின்றோம். அதற்கான தீர்வுகள் இன்னமும் ௭ட்டப்படவில்லை ௭ன்று இலங்கைக்கான புதிய அமெரிக்கத் தூதுவர் மிச்செல் ஜே. சிசன் தெரிவித்தார். 
யாழ். மாவட்ட மக்கள் கவலைக்கு மத்தியில் வாழ்கின்றனர். அவர்களுக்கு அதிகளவிலான தேவைகள் இருக்கின்றன. அவற்றை நிறைவான விதத்தில் பெற்றுக் கொடுக்க வேண்டும். சிறிய அளவிலான உதவிகளைச் செய்வதற்கு உதவுவோம் ௭ன்றும் அவர் குறிப்பிட்டார். 
யாழ்ப்பாணத்துக்கான விஜயத்தினை மேற்கொண்டுள்ள அமெரிக்கத் தூதுவர், யாழ். ஆயர் இல்லத்தில் ஆயர் தோமஸ் செளந்தரநாயகத்தைச் சந்தித்துக் கலந்துரையாடினார். இதன்போது, அரசியல் தீர்வை நோக்கி நகர அரசாங்கத்துக்குக் கூடிய அழுத்தங்களைக் கொடுக்குமாறும் கற்றுக்கொண்ட பாடங்கள் மற்றும் நல்லிணக்க ஆணைக்குழுவின் பரிந்துரைகளை செயற்படுத்த வலியுறுத்துமாறும் அமெரிக்கத் தூதுவரிடம் யாழ். ஆயர் வேண்டுகோள் விடுத்தார்.

