பார்வையை மீட்டுத் தரும் அகச் சிவப்புக்கண் உட்பொருத்திகள்


பெரும்பாலான பார்வை கோளாறு நோய்கள் கண்களின் ஒளி உணரும் புரதங்கள் அல்லது ரிசெப்டர்களை சேதப் படுத்துவதாலேயே பார்வை இழப்பு ஏற்படுகிறது. அதிர்ஷ்டவசமாக இந்த நோய்கள் எதுவும் கண்களின் உட்பகுதியில் இருக்கும் நரம்புத் தொகுதியை பாதிப்பதில்லை.
கண் பார்வை சிகிச்சைக்கு பயன்படும் இம்பிளான்ட் எனப்படும் விழித்திரை உட்பொருத்திகள், கண்களின் ஆரோக்கியமான ஒளி ரிசெப்டர்களை தூண்டி மூளைக்கு சமிக்ஞைகளை அனுப்புவதன் மூலம் கண் பார்வையை மீட்டுத் தருகின்றன.
இத்தகைய இம்பிளான்ட்கள் மிகவும் பயனுள்ளவைதான் என்றாலும் இவற்றை பயன்படுத்துவதில் பல சிக்கல்கள் உண்டு. உதாரணமாக இவை அளவில் பெரியவை மற்றும் சிக்கலானவை. மேலும் இவை செயல்பட பல கேபிள்களும் சுருள்களும் தேவைப்படுவதால் இவற்றை பயன்படுத்துவது மிகவும் கடினம்.
இத்தகைய சிக்கல்கள் இல்லாத புதுயுக விழித்திரை இம்பிளான்ட் களை கண்டுபிடித்திருக்கிறார்கள். அமெரிக்காவின் ஸ்டான்போர்ட் பல்கலைக்கழக ஆய்வாளர்கள் இந்த புதிய கருவி இம்பிளான்ட் செயல்பாடு தகவல் சேகரிப்பு மற்றும் பராமரிப்புக்குத் தேவையான மின்சாரத்தை அகச் சிவப்புக் கதிர்களில் இருந்து எடுத்துக் கொள்ளும்படி வடிவமைக்கப்பட்டுள்ளது.
ஆய்வாளர் ஜேம்ஸ் லெளடின் மற்றும் அவரது சகாக்கள் முதலில் தன்னிச்சையாக செயல்படும் சிலிக்கன் போட்டோ டையோட்களை விழித்திரை இம்பிளான்ட்களுடன் பொருத்தினார்கள். பின்னர் இந்த கருவி சோதனைக்கூட எலிகளின் கண்களில் பொருத்தப்பட்டது.
தன் பிறகு, வீடியோ கெமராவால் படம் பிடிக்கப்பட்ட ஒரு காட்சி சிறிய கணனி மூலம் சேகரிக்கப்பட்டு நியர் இன்ப்ரா ரெட் வகை ஒளிக் கதிர்கள் மூலம் எலிகளின் கண்கள் முன் காட்டப்பட்டது.
பின்னர் விழித்திரை இம்ப் ளாண்ட்களில் இருக்கும் போட்டோ டையோடுகள் இன்ப்ரா ஒளிக்கதிர்கள் மூலமாக வரும் படங்களை மின்சார பல்ஸ்களாக மாற்றி விழித்திரைக்கு அனுப்புகின்றன. விழித்திரைக்கு வந்து சேரும் பல்ஸ்கள் பின்னர் பார்வைக்கு தேவையான மூளை செயல்பாடுகளை தூண்டுகிறது.
ஆரோக்கியமான கண்களால் காணப்படும் காட்சிகளும் முதலில் ஒளியிலிருந்து மின்சார பல்ஸ்களாக மாறி விழித்திரைக்கு சென்ற பின்னர்தான் பார்வையாக உருப் பெறுகின்றன என்பது குறிப்பிடத் தக்கது.
தற்போது கண்களில் அணிந்து கொள்ளக்கூடிய கண்ணாடியைப் போல வடிவமைக்கப்பட்டுள்ள இந்த புதுயுக விழித்திரை இம்பிளான்ட் வரும் காலங்களில் கண்களுக்கு உள்ளே முழுமையாக பொருத்தப் படக்கூடிய அகச்சிவப்பு லேசர் இம்பிளான்ட்களாக புதுவடிவம் பெற்றுவிடும் என்பது மகிழ்ச்சியான செய்தி.
சாதாரண ஒளிக்கதிர்கள் நரம்புகளை தூண்டுவதற்கு தேவையான ஒளிக்கதிர்களைவிட வலுவில் ஆயிரம் மடங்கு குறைவானவை என்பதாலேயே இந்த ஆய்வில் அகச் சிவப்பு கதிர்கள் பயன்படுத்தப்பட்டன என்கிறார்கள். ஆனால் அகச் சிவப்பு கதிர்களை பயன்படுத்துவதிலும் சில சிக்கல்கள் இருக்கத்தான் செய்கின்றன.
உதாரணமாக அகச் சிவப்பு கதிர்கள் விழித்திரை மற்றும் அதனைச் சுற்றியுள்ள தசைகளையும் உஷ்ணப்படுத்தி விடும். இதனால் ஏற்படும் பாதிப்புகளை தவிர்க்க லெளடின் மற்றும் அவரது சகாக்கள் மிகவும் குறைவான அளவு அகச் சிவப்பு கதிர்களை கொண்டு நரம்புகளை தூண்ட முயற்சித்தார்கள். அதாவது, மனித கண்களை பாதிக்கும் அளவுகளைவிட மிகவும் குறைந்த அளவு அகச் சிவப்பு கதிர்களை பயன்படுத்தினார்கள்.
கண்களின் வடிவத்துக்கு ஏற்றவாறு வளையும் தன்மையுள்ள சிலிக்கன் இதில் பயன்படுத்தப்பட்டுள்ளதால் கண் அசைவு மற்றும் பார்வை இரண்டுக்குமான தொடர்பினை பாதிக்காமல் செயல்படும் திறன் இந்த புதிய இம்பிளான்ட் கருவிக்கு உண்டு. இதன்மூலம் அதிகமான மற்றும் துல்லியமான காட்சித் தகவல்களை விழித்திரைக்கு முன்னே திரையிடும் திறன் இந்த இம்பிளான்ட்டுக்கு கிடைக்கிறது என்பது குறிப்பிடத்தக்கது. ஆக மொத்தத்தில் பார்வையிழந்தவர்களின் வாழ்வில் ஒளியூட்ட ஒரு புதுயுக விழித்திரை இம்பிளான்ட் தயாராகி விட்டது.
