திறமையிருந்தும் வசதி குறைந்த பிள்ளைகளுக்கு உதவ திட்டம்


(கொட்டகலை குறூப் நிருபர்)
கற்பதற்கு அதி திறமையிருந்தும் போதிய பொருளாதார வசதியில்லாத நிலையில் சிரமப்படும் பாடசாலைப்பிள்ளைகளுக்கு பொருளாதார உதவி வழங்கும் வேலைத்திட்டம் ஒன்றை மாத்தளை சிங்க சங்கம் ஆரம்பித்துள்ளது. 
இதனடிப்படையில் 2011ஆம் ஆண்டுக்கான தேர்ந்தெடுக்கப்பட்ட பிள்ளைகள் குழுவுக்கு மாணவர் நிதி வழங்கும் வைபவம் அண்மையில் மாத்தளை சிங்க சங்க காரியாலயத்தில் நடைபெற்றது.
மாத்தளை சிங்க சங்க தலைவர் அஜந்த த. சில்வா மாணவர்களுக்கான நிதியுதவியை வழங்கி வேலைத்திட்டத்தை ஆரம்பித்து வைத்தார். திருகோணமலை 306 டி. சிங்க சங்க சிங்காதிபதி டி. ஜயரஞ்சனும் இந்நிகழ்வில் கலந்து கொண்டு சிறப்பித்தார். (ஐ-ஞ)
