தயாநிதி மாறன், கலாநிதி மாறன்வீடுகளில் சி. பி. ஐ. சோதனை


முன்னாள் தொலைத் தொடர்புத்துறை அமைச்சர் தயாநிதி மாறன் மற்றும் அவரது சகோதரர் கலாநிதி மாறன் ஆகியோரது வீடுகள் அலுவலகங்கள் உள்ளிட்ட வற்றில் நடந்த சோதனை நேற்று முன்தினம் காலை தொடங்கி மாலை வரை கிட்டத்தட்ட 10 மணி நேரம் நடந்தது.
இந்த சோதனையில் என்ன சிக்கியது என்பது குறித்து சி. பி. ஐ. தரப்பில் எதுவும் தெரிவிக்கவில்லை. தயாநிதி மாறன் மற்றும் அவரது சகோதரர் கலாநிதி மாறன், ஆனந்த கிருஷ்ணன் மற்றும் ரால்ஃப் மார்ஷல் ஆகியோர் மீது இந்திய குற்றவியல் சட்டம் 120 பி பிரிவு 13 (2), 13 (1) (டி) மற்றும் ஊழல் தடுப்பு சட்டப் பிரிவு 7, 12 ன் கீழ் வழக்கு பதிவு செய்யப்ப ட்டுள்ளது. 
மேலும் இதே பிரிவுகளின் கீழ் சன் தொலைக் காட்சி மாக்சிஸ் கம்யூனி கேசனஸ், அஸ்ட்ரோ நெட்வொர்க் ஆகிய மூன்று நிறுவனங்கள் மீதும் வழக்குகள் பதிவு செய்யப் பட்டுள்ளன. 
இதைத் தொடர்ந்து நேற்று மாறன் சகோதரர்களின் சென்னை போட் களப் வீடு, சென்னை, அலுவலகம், ஹைதராபாத் டில்லி வீடுகள் உள்ளிட்ட இடங்களில் சி. பி. ஐ. சோதனை நடத்தியது. 
இடைவிடாமல் நடந்த இந்த சோதனை மாலை ஐந்தரை மணிக்கு மேல் முடிவடைந்தது. கிட்டத்தட்ட 10 மணி நேரம் நடந்த சோதனை யின் போது வழக்குக்கு உபயோகரமான முக்கிய ஆவணங்கள் எதுவும் சிக்கியதா என்பது தெரியவில்லை. சோதனையை முடித்துவிட்டு வெளியே வந்த அதிகாரிகளிடம் செய்தியாளர்கள் என்ன கிடைத்தது என்று கேட்டபோது இப்போது எதுவும் சொல்ல முடியாது என்று கூறிச் சென்றனர்.
