உலக உணவுப் பாதுகாப்பு விடயத்தில் சட்டங்கள் நிறைவேற்றப்பட வேண்டும்

தெஹ்ரான் அணி சேரா மாநாட்டில் பிரதமர் மன்மோகன் சிங்
உலக பொருளாதார வளர்ச்சிக்கு வளர்ந்து வரும் நாடுகள் ஒத்துழைப்பு மிக அவசியமாக இருக் கிறது. 
இவை இணைந்து செயற்பட வேண்டும். அத்துடன் உலக அளவில் உணவுப் பாதுகாப்பு விடயம் உன்னிப்பாக கவனித்து இது தொடர்பான சிறப்பு சட்டங்கள் நிறைவேற்றப்பட வேண்டும் என்று பிரதமர் மன்மோகன் சிங் அணி சேரா நாடுகள் பங்கேற்ற மாநாட்டில் பேசினார்.
நான்கு நாள் பயணமாக ஈரான் சென்றுள்ள பிரதமர் மன்மோகன் சிங் தலைநர் டெஹ்ரானில் அணிசேரா மாநாட்டில் பங்கேற்று பேசியதாவது,
கடந்து வந்த காலத்தில் சக்திகளை பரிமாறிக் கொண்டதன் விளைவாக இன்றைய உலக ஆளுமை திறன் வளர்ந்துள்ளது. 
வளர்ந்து வரும் நாடுகளின் பங்களிப்பு உலக அளவில் மிக அவசியமானதாக உள்ளது. இந்நாடுகள் உலக வளர்ச்சிக்கு வழி வகுக்க முடியும். இதன் குரல் இப்போது ஓங்கி ஒலிக்கிறது.
சிரியாவில் உள்ள நிலை இந்தியாவுக்கு பெரும் கவலை அளிக்கிறது. உலக அளவில் ஜனநாயகத்தை நிலைநிறுத்த இந்தியா எப்போதும் உறுதுணையாக இருக்கும். 
மேற்கு ஆசியா, வட ஆபிரிக்கா வளர்ச்சி பாதையில் சென்று கொண்டிருப்பது மகிழ்ச்சி அளிக்கிறது. பொருளாதார வளர்ச்சி தொடர்பான விடயத்தில் முழுக்கவனம் செலுத்த வேண்டும். உணவு பாதுகாப்பு மிக அவசியமானது. பல நாடுகளில் இந்த பிரச்சினை கடுமையான பாதிப்பை ஏற்படுத்துயுள்ளது.
உலக அளவில் மனித வளம் பயன்பாட்டை வளர்த்து இதில் கவனம் செலுத்த வேண்டும். பயங்கரவாதம் மற்றும் சைபர் கிரைம் ஒழிப்பு விடயத்தில் அனைவரும் இணைந்து செயலாற்ற வேண்டும். அப்போதுதான் சவால்களை எதிர்கொள்ள முடியும். 
மாநாட்டின் போதி பாகிஸ்தான் அதிபர் சர்தாரியை சந்தித்து இருநாட்டு விவகாரம் குறிப்பாக சமீபத்திய கசாப் தொடர்பான வழக்கில் சுப்ரீம் கோர்ட் அளித்த தீர்ப்பு குறித்தும் பேசிக்கொள்வர் என எதிர்பார்க்கப்படுகிறது.
