


இஸ்லாம் தனித்துவம் மிக்க மார்க்கம். அது இறை விசு வாசிகளுக்கென இரண்டு நாட் களை மகிழ்ச்சிக்குரிய பெரு நாட்களாகப் பிரகடனப்படுத்தி இருக்கின் றது. அதில் ஒரு நாள்தான் ‘ஈதுல் பித்ர்’ நோன்புப் பெருநாள் தினமாகும்.
இஸ்லாமிய வருடக் கணிப்பின் ஒன்பதா வது மாதமான ரமழானில்தான் மனிதனின் ஈருலக வாழ்விலும் சுபீட்சத்தைப் பெற்றுக் கொடுக்கக் கூடிய அருள் மறையாம் அல் – குர்ஆன் அருளப்பட ஆரம்பமானது. அதனால் இம் மாதத்தில் நோன்பு நோற் பதை இஸ்லாத்தின் பிரதான கடமைகளில் ஒன்றாக இறைவன் ஆக்கி வைத்திருக் கின்றான்.
இறைவனின் கட்டளைக்கு ஏற்ப இஸ்லாத்தின் இறுதித் தூதரான முஹம்மத் (ஸல்) அவர்களின் வழிகாட்டல்களின் அடிப்படையில் இவ் வருடத்திலும் முஸ் லிம்கள் ரமழான் மாதம் முழுவதும் நோன்பு நோற்று இறை வணக்கங்களி லும், நற்கருமங்களிலும், ஈடுபட்டார்கள். இதன் மூலம் சிறந்த உடல், உளப் பயிற்சியையும், பக்குவத்தையும் இவர்கள் பெற்றுக்கொண்டிருக்கின்றார்கள்.
இவ்வாறான நிலையில், ரமழான் மாதம் பூர்த்தியானதும் ஆரம்பித்திருக்கின்ற ஷவ் வால் மாதத்தின் முதல் நாளை வழமை போன்று முஸ்லிம்கள் நோன்பு பெருநாள் தினமாகக் கொண்டாடுகின்றார்கள். 
இது மகிழ்ச்சிக்குரிய பெரு நாள் தினம். என்றாலும் இறைவனை மறந்து செயற்பட முடியாத நாள். அதனால் இத்தினத்தில் இறைவனை அதிகமதிகம் நினைவுகூற வேண்டும் என இஸ்லாம் வலியுறுத்தி யுள்ளது.
அதேநேரம் நோன்புப் பெருநாளில் ஏழைகளுக்கு உதவியளிப்பதற்கு அதிக முக்கியத்துவமும் அளித்திருக்கப்பட்டிருக் கின்றது. 
நோன்புப் பெருநாள் தொழுகைக் காக வீட்டை விட்டு வெளியேற முன்னர் “ஸகாதுல் பித்ர்” எனப்படும் நோன்பு¡ பெருநாள் தர்மம் வழங்கப்பட வேண்டும். இது கட்டாயக் கடமையாகும். 
நோன்பு நோற்றவரும், நோன்பு நோற்காதவரும் இக் கடமையை நிறைவேற்றுவது மிகவும் அவசியம். இத் தர்மம் ஒன்றுதிரட்டியே சமூகத்திலுள்ள ஏழை, எளியோருக்கு வழங்கப்பட வேண்டும். அதுவே அதிக நன்மை பயக்கும்.
இவ்வாறு செய்வதனால் முஸ்லிம் ஏழை எளியோருக்கு வழங்கிய பின்னர் மேலதிக மாக இருக்கின்ற தர்மப் பொருட்களை முஸ்லிம் சமூகத்தின் மத்தியில் வாழ்கின்ற மாற்று மதத்தினருக்கும் வழங்கக் கூடிய தாக இருக்கும். இதனை நவீன கால இஸ்லாமிய அறிஞர்கள் சிலரும், ஆரம்ப கால இஸ்லாமிய சிந்தனையாளர்கள் சிலரும் சிறந்த செயலெனக் குறிப்பிட்டி ருக்கின்றார்கள்.
இந்த ஏற்பாடு முஸ்லிம்கள் மத்தியில் வாழ்கின்ற ஏழை, எளியோருக்கு மாத்திர மல்லாமல் முஸ்லிம்களுக்கு மத்தியில் வாழும் மாற்று மதத்தினருக்கும் சிறந்த நிவாரணமாகவும் இருக்கும்.
நோன்புப் பெருநாள் தினத்தை ஏழை, பணக்காரன் என்ற வேறுபாடுகள் இன்றி சகல முஸ்லிம்களும் சந்தோஷமாகவும் மகிழ்ச்சியாகவும் கொண்டாட வேண்டும். 
அதுவே இஸ்லாத்தின் எதிர்பார்ப்பாகும். இந்த அடிப்படையில் தான் இஸ்லாம் நோன்புப் பெருநாள் தர்மத்திற்கு அதிக முக்கியத்துவம் அளித்திருக்கின்றது.
இஸ்லாத்தின் சமத்துவக் கோட்பாட்டை நன்கு தெளிவுபடுத்தக் கூடிய ஏற்பாடாக நோன்புப் பெருநாள் தர்மம் விளங்குகின் றது. அது மனித நேயத்திற்கு முக்கியத்து வம் அளிக்கும் ஒரு காரியமாகவும் திகழு கின்றது.
ஆகவே நோன்புப் பெருநாள் தர்மத்தின் சிறப்பையும் அதன் பரந்துபட்ட நோக்கத் தையும் புரிந்துகொண்டு செயற்பட வேண் டியது முஸ்லிம்களின் பொறுப்பாகும்.
அதேநேரத்தில் ரமழான் மாதத்தில் பெற் றுக்கொண்டிருக்கும் சிறப்பான உடல், உள பயிற்சியின் மூலம் வருடம் முழுவ தும் நன்மைகளைப் பெற்றுக் கொள்ளக் கூடிய வகையில் தம் வாழ்வை அமைத்துக் கொள்ளவும் இந் நன்னாளில் ஒவ்வொரு வரும் திடசங்கற்பம் பூண வேண்டும்!
