ஹதரலியத்த ரங்கமுவவில் 400 வறிய குடும்பங்களுக்கு குடிநீர் வசதி


(மத்திய மாகாண மேலதிக குறூப் நிருபர்)
“ஐ. தே. கட்சி மற்றும் ம. வி. முன்னணி உள்ளிட்ட எதிர்க்கட்சிகள் அரசாங்கத்துக்கு எதிராக உலகளாவிய ரீதியில் மேற்கொண்டிருக்கும் நடவடிக்கைகளால் எமது நாட்டுக்கான வெளிநாட்டு உதவிகளில் எவ்விதக் குறையும் ஏற்படவில்லை” என்று வெளிநாட்டு மூலதன ஒத்துழைப்பு சிரேஷ்ட அமைச்சர் கலாநிதி சரத் அமுனுகம ஹதரலியத்த ரங்கமுவவில் 400 வறிய குடும்பங்களுக்கு குடிநீர் வசதி வழங்கும் திட்டத்தை ஆரம்பித்து வைத்து உரையாற்றுகையில் குறிப்பிட்டார்.
அமைச்சர் கலாநிதி சரத் அமுனுகம தொடர்ந்து உரையாற்றுகையில் மேலும் கூறியதாவது:- இந்நாட்டு மக்களின் அத்தியாவசியத் தேவைகளான குடிநீர் வசதி, மின்சாரம் மற்றும் பாதைகள் உள்ளிட்ட உணவுத் தேவைகளை உயர்தர அடிப்படையில் நிறைவேற்றிக் கொடுப்பது அரசின் தலையாய இலக்காகும் என்றார்.
இங்கு உரையாற்றிய உடரட்ட அபிவிருத்தி அதிகார சபையின் தலைவர் அமரானந்த வீரசிங்க இவ்வாறு குறிப்பிட்டார்: கலகெதர, ஹதரலியத்த போன்ற பின் தங்கிய கிராம மக்கள், நகர வாழ் மக்கள் அனுபவிக்கும் சகல வசதிகளையும் போல அனுபவிப்பதற்கு எம்மிடம் போதிய நிதி மூல வளங்கள் உள்ளன என்றார்.
தும்பனை பிரதேச சபைத் தலைவர் லால் கிரிஹாகம, சர்வோதய அமைப்பின் கண்டிக்கிளை பிரதம அதிகாரி திசாநாயக்க ஆகியோரும் உரையாற்றினர். (ஐ-ஞ)
