நூதனசாலை திருட்டு: பெண்கள் இருவர் கைது


கொழும்பு தேசிய நூதனசாலையில் இருந்து வரலாற்றுச் சிறப்புமிக்க சில பொருட்கள் திருடப்பட்ட சம்பவத்துடன் தொடர்பட்டவர்கள் என சந்தேகிக்கப்படும் பெண்கள் இருவர் பொலிஸாரால் கைது செய்யப்பட்டுள்ளனர்.
பிலியன்தல பகுதியில் வைத்து கைது செய்யப்பட்ட குறித்த பெண்களிடமிருந்து நூதனசாலையிலிருந்து திருடப்பட்ட சில பெறுமதியான பொருட்களையும் பொலிஸார் கைப்பற்றியுள்ளனர்.
மார்ச் 16ஆம் திகதி நள்ளிரவன்று நூற்றாண்டுகள் பழமையான வாள்களும் நாணயங்களும் அடங்கலாக விலை மதிப்பற்ற பல பொருட்கள் இனந்தெரியாத நபர்களால் கொள்ளையிடப்பட்டிருந்தது.
அரச மாளிகைகளில் பயன்படுத்தப்பட்ட 7 வாள்களும் தங்க ஆபரணங்களும், 18ம் நூற்றாண்டைச் சேர்ந்த பல நாணயங்களும் கொள்ளையிடப்பட்டிருந்தமை குறிப்பிடத்தக்கது.

