ஜஸ்வந்த் சிங் வேட்பு மனுத் தாக்கல்


கூட்டணி சார்பில் குடியரசுத் துணைத் தலைவர் வேட்பாளராக போட்டியிடும் ஜஸ்வந்த் சிங் நேற்று வெள்ளிக்கிழமை வேட்பு மனுத் தாக்கல் செய்தார். அவர் தனது வேட்பு மனுவை குடியரசுத் துணைத் தலைவர் தேர்தல் அதிகாரி டி.கே. விஸ்வநாதனிடம் தாக்கல் செய்தார்.
காங்கிரஸ் தலைமையிலான ஐக்கிய முற்போக்குக் கூட்டணி சார்பில் குடியரசுத் துணைத் தலைவர் வேட்பாளராக இப்போது உள்ள ஹமீது அன்சாரி அறிவிக்கப்பட்டுள்ளார். இவரை எதிர்த்து பாரதிய ஜனதா தலைமையிலான தேசிய ஜனநாயகக் கூட்டணி சார்பில் முன்னாள் மத்திய அமைச்சர் ஜஸ்வந்த் சிங் நிறுத்தப்பட்டுள்ளார். இவர் முன்பு வெளியுறவு, நிதி மற்றும் பாதுகாப்புத் துறை அமைச்சராக இருந்துள்ளார்.
பாரதிய ஜனதா மூத்த தலைவர் அத்வானி, கட்சியின் தேசியத் தலைவர் நிதின் கட்கரி, மக்களவை எதிர்க்கட்சித் தலைவர் சுஷ்மா ஸ்வராஜ் மற்றும் கூட்டணிக் கட்சித் தலைவர்கள் மனுவை முன்மொழிவார்கள்.
