நோர்வேயில் அதிகரித்துவரும் குழந்தை கடத்தலும் பாரிய மனித அவலமும் : ஜெனிவா பேரவையின் மௌன மர்மம் என்ன?

<p><img style="float: right;" src="../image_article/norwa-article.jpg" alt="" width="400" height="234" />தனி மனித சுதந்திரமும் அடிப்படை உரிமைகளும் பாதுகாக்கப்பட்டு அது பூரணத்துவம் அடைகின்ற பட்சத்திலேயே மனித உரிமையின் அடிப்படையானது நிலைபேறாகின்றது.</p><p>மனித உரிமைகள், பெண்ணுரிமைகள் மற்றும் சிறுவர் உரிமைகள் என உரிமைகளுக்கு பல பெயர்கள் சூட்டப்பட்டு அது வியாக்கியானத்துக்கும் விமர்சனத்துக்கும் ஆட்பட்டிருக்கின்ற நிலையில் ஐக்கிய நாடுகள் அமையத்தின் வரையறைக்குள் இயங்குவதான சர்வதேச மனித உரிமைகள் பேரவையானது மேற்போன்ற விடயங்களில் இன்னும் அதன் இறுக்கத்தன்மையைப் பிரயோகிக்கவில்லை என்பது தெளிவாகும்.</p><p>தனிநபர் ஒருவரது அடிப்படை உரிமை மீறப்பட்டிருந்தாலும் ஒரு சமூகம் அதற்கு இலக்காகியிருந்தாலும் இங்கு பிரச்சினை ஒன்றுதான் என்பது புரியப்பட்டிராத ஒன்றல்ல.<br /><br />யுத்தம் மற்றும் சர்வாதிகார ஆட்சி ஆகியவற்றினூடாக மீறப்பட்டுள்ள, மீறப்படுகின்ற மனித உரிமைகள், அடிப்படை உரிமைகள் மற்றும் சர்வதேச சட்டங்கள் ஆகியவை தொடர்பிலேயே உலகளவிலான கருத்தாடல்கள் இடம்பெற்று வருகின்றன. விமர்சனங்கள் முன்வைக்கப்பட்டும் குற்றச்சாட்டுக்கள் சுமத்தப்பட்டும் வருகின்றன.<br /><br />ஆனாலும் யுத்தமே இல்லாத அதேபோன்று சர்வாதிகாரமே இல்லாத ஜனநாயகம் நிறைந்த நாடாக தம்மைக்காட்டிக்கொள்கின்ற பல நாடுகளும் இருக்கின்றன. இந்த வகையில் நோர்வே நாட்டினை ஜனநாயகமற்ற எதேச்சாதிகாரம் கொண்ட ஓர் நாடாக சித்தரிக்க முடியும்.<br />மனித உரிமைகள் குறித்தும் ஏனைய நாடுகளின் மனிதாபிமான செயற்காடுகள் குறித்தும் சதா அலட்டிக்கொண்டிருக்கின்ற தற்போதைய நோர்வே அரசாங்கம் இன்று உள்நாட்டிலும் சர்வதேச நாடுகளின் முன்னிலையிலும் இன்னும் கூறப்போனால் ஐக்கிய நாடுகள் சபையின் முன்னிலையிலும் பல்வேறு விமர்சனங்களுக்கும் குற்றச்சாட்டுக்களுக்கும் இலக்காகியுள்ளது என்று கூறினால் அதில் தவறு இருக்க முடியாது.<br /><br />பணபலம் பொருந்திய நோர்வே நாட்டில் அந்நாட்டு பிரஜைகளுக்கு சமமாக வந்தேறு குடிகள் இங்கு பல்கிப்பெருகி காணப்படுகின்றனர். அரச துறையிலும் சரி தனியார் துறையிலும் சரி வெளிநாட்டவர்களின் ஆதிக்கம் அங்கு அதிகரித்திருப்பது அந்நாட்டு அரசாங்கத்தினால் ஜீரணிக்க முடியாத ஒன்றாகியுள்ளது போலும்.<br /><br />இதன் காரணத்தினாலேயே மிக நீண்டகால திட்டத்தின் அடிப்படையில் இராஜதந்திர ரீதியில் காய் நகர்த்தி வருகின்ற நோர்வே, தமது நாட்டில் குடியேறியுள்ள வெளிநாட்டவர்களின் குழந்தைகளை நோர்வே பிரiஐகளாக்கும் ஒரு சூட்சுமமான நாடகத்தை அரங்கேற்றிக்கொண்டிருக்கின்றது. <br /><br />அந்த வகையில் 2011 ஆம் ஆண்டு வரையான காலப்பகுதிக்குள் மாத்திரம் நோர்வே நாட்டு ஊடகங்களின் தகவலின் பிரகாரம் 13200 குழந்தைகள் பலவந்தமாக பெற்றோரி;டமிருந்து பிரித்து தனித்து வைக்கப்பட்டிருப்பதாக தகவல்கள் வெளிவந்துள்ளன. <br /><br />அத்துடன் வருடமொன்றுக்கு 1000 குழந்தைகளை அதாவது வெளிநாட்டு பெற்றோர்களிடமிருந்து 1000 குழந்தைகளை ஏதோவொரு காரணத்தைக்காட்டி பிரித்தெடுப்பதே நோர்வே அரசாங்கத்தின் திட்டமாகும்.<br /><br />நோர்வே அரசாங்கத்தில் மிக இரகசியமாகவும் நாசுக்காகவும் இது இடம்பெற்று வருகின்றது. இதன் பின்னணியில் பொலிஸ்துறை, நீதித்துறை மற்றும் சட்டத்துறை என்பனவும் உடந்தையாக செயற்பட்டு வருவதால் குழந்தைகளை பறித்துச்செல்கின்ற சிறுவர் காப்பகங்கள் எந்தவித தயக்கமுமின்றி தான் தோன்றித் தனமாகவே செயற்பட்டு வருகின்றன.<br /><br />வெளிநாட்டுப் பெற்றோர் அவர்களது குழந்தைகளை முறையாகப் பாராமரிப்பதில்லை என்பதே நோர்வே சிறுவர் காப்பகங்களின் பிரதான குற்றச்சாட்டாகும் இவ்வாறு இக்குற்றச்சாட்டுக்களை முன்வைக்கின்ற நிலையில் காப்பகங்கள் தவறுகளை சுட்டிக்காட்டி அதனைத்திருத்திக்கொள்வதற்கான சந்தர்ப்பங்களை வழங்குவதே நியாயமாகும்.<br /><br />எனினும் இந்த நிலைமைக்கு அங்கு இடமில்லை பெற்றோரால் தவறிழைக்கப்படுவதாக உரிய பெற்றோருக்கும் அறிவிக்காத நிலையில் குழந்தைகள் கதறக் கதறக் பாடசாலைகளில் இருந்தவாறே தூக்கிச்செல்கின்றமை, வைத்தியாசாலைக்கு வருகின்ற பிள்ளைகளை அப்படியே இழுத்துச்செல்கின்றமை மற்றும் அறிவித்தலே இன்றி நேரடியாக வீட்டுக்கு வந்து பெற்றோரை பொலிஸாரைக் கொண்டு மிரட்டி குழந்தைகளை பலவந்தமாக இழுத்துச்செல்கின்றமை எல்லாம் ஒரு காட்டுமிராண்டித்தனமான செயற்பாடுகளாகும். இங்கு மனிதாபிமானமோ மனித உரிமைகள் பாதுகாக்கப்படவோ அல்லது தனிமனித சுதந்திரம் பாதுக்க்கப்படவோ இல்லை.<br /><br />குழந்தைகளை பெற்றோரிடமிருந்து அதுவும் பெற்றதாயிடமிருந்து பிரிப்பதென்பது சர்வதேச சட்டத்துக்கு முரணானதாகும்.<br />இவ்வாறு பிரிக்கப்படுகின்ற குழந்தைகள் பெற்றோரிடத்திலிருந்து தூரப்படுத்தியும் சந்திப்பதற்கு அனுமதி மறுத்தும் தமது குழந்தைகளை அரவணைப்பதற்கும் தடைகளை விதிக்கின்ற நோர்வே காப்பகங்களால் பெற்றோர் தமது பிள்ளைகளை சந்திப்பதற்கு காலமும் நேரமும் ஒதுக்கப்படுகின்ற துர்ப்பாக்கிய நிலைமைக்கு முகம் கொடுக்க வேண்டியுள்ளது. <br /><br />இவ்வாறு சிறுவர் காப்பகங்களால் பறித்துச் செல்லப்பட்ட குழந்தைகளில் இதுவரையில் 72 க்கும் அதிகமான குழந்தைகள் மரணத்திருப்பதாகவும் 200 க்கும் அதிகமான பெற்றோர் செத்து மடிந்திருப்பதாகவும் மேலும் பல பெற்றோர் பித்தர்களாக மாறிவிட்டிருப்பதாகவும் நோர்வே நாட்டுத்தகவல்ககள் தெரிவிக்கின்றன.<br /><br />நோர்வே நாட்டின் இத்தகைய அராஜகம், குழந்தைக்கடத்தல், பொய்ப்பித்தலாட்டங்கள், அப்பட்டமான குற்றச்சாட்டுக்கள் மற்றும் தான்தோன்றித்தனமான செயற்பாடுகள் ஆகியவற்றால் இலங்கை, இந்தியா, பாகிஸ்தான், ரஷ்யா, கானா, எத்தியோப்பியா, பிலிப்பைன், சூடான், நைஜீரியா, சோமாலியா உள்ளிட்ட பல்வேறு நாடுகள் நோர்வே அரசாங்கத்தின் மீது அதிருப்தியையும் தமது கடும்போக்கினையும் வெளிப்படுத்தி வருகின்றன.<br /><br />சிறுவர்களை பெற்றோரிடம் இருந்து பிரிப்பதன் மூலம் அவர்கள் தமது பெற்றோருடன் இருப்பதற்கான அடிப்படை உரிமை, மொழி, கலாசார உரிமைகள், சுதந்திரம் என அனைத்தும் மறுக்கப்பட்டவர்களாக ஆக்கப்படுகின்றனர். இதே நிலைதான் பெற்றோருக்கும் இடம்பெறுகின்றது. <br /><br />நோர்வே சிறுவர் காப்பகங்களைப் பொறுத்தவரையில் அங்கு சிறுவர் கடத்தல் அதிகரிக்கப்பட்டிருக்கின்றது. நோர்வேயின் இத்தகைய தான்தோன்றித்தனமானதும் அதேநேரம் அடிப்படைத்தத்துவங்களையே மீறியதுமான செயற்பாடுகளுடனான இந்த குழந்தை கடத்தல் தொடர்பான விடயங்களை கடந்த 2012 செப்டெம்பர் மாதம் 30 ஆம் திகதி முதல் ஒக்டோபர் மாதம் 9 ஆம் திகதி வரையான 10 நாள் காலப்பகுதியில் நோர்வேயின் தலைநகரான ஒஸ்லோவில் அமைந்துள்ள டொம் தேவாலயத்தில் இலங்கையின் யாழ்ப்பாணத்தைச் சேர்த்த இரண்டு தாய்மாரினால் மேற்கொள்ளப்பட்ட உண்ணாவிரதப் போராட்டத்தின் மூலம் சர்வதேசத்துக்கு படம்பிடித்துக் காட்டப்பட்டது. <br /><br />இதனையடுத்து நோர்வே சிறுவர்க காப்பகங்களுக்கு எதிராக குரல்கள் ஒலித்தமையால் தற்போது அங்கு வெளிநாட்டுப் பெற்றோரை பழிவாங்கும் படலம் ஆரம்பித்துள்ளது. <br /><br />பல வந்தமாக பிரித்தெடுத்துச் செல்லப்படுகின்ற குழந்தைகளை வருடக்கணக்கில் தடுத்து பெற்றோரிடமிருந்து பிரித்து வைக்கின்ற நோர்வே சிறுவர் காப்பகங்கள் பிற்காலத்தில் குறித்த பிள்ளை அதன் தாய்மொழியை மறந்துவிட்டதாகவும், கல்வி முக்கியமென்றும் ஆகவே அதே பாடசாலைக்கு குறித்த பிள்ளை செல்லவேண்டும் என்பதாலும் பிள்ளையை பெற்றோரிடம் ஒப்படைக்க முடியாது என்று கூறுகின்ற நிலைமைகள் அதிகரித்திருக்கின்றன.<br /><br />இது இவ்வாறிருக்க கடந்த இரண்டு வாரங்களுக்கு முன்னர் கூட Nழுசுறுயுலு டீநுசுபுயுN இல் உள்ள குழந்தைகள் காப்பகத்தின் பொறுப்பில் உள்ள ஊர்ஐடுடுலு நாட்டைச் சேர்ந்த ஆயுசுவுயு என்ற தாயின் 13 வயது நிரம்பிய ஆயுசுபுழு என்ற சிறுவன் அவனது வளர்ப்புப் பெற்றேர் வீடடிலிருந்து இரவு வேளையில் அடித்து துன்புறுத்தி வெளியில் துரத்தி விடப்பட்ட சம்பவம் ஒன்றும் இடம்பெற்றுள்ளது.<br /><br />துரத்தப்பட்ட மேற்படி ஆயுசுபுழு என்ற 13 வயது சிறுவன் பனியிலும் குளிரிலும் நடுங்கியவனாய் தனது பாடசாலை நண்பனின் வீட்டுக்கு சென்று அங்கிருந்து தனது தாயுடன் தொடர்புகொண்டு தனக்கு நேர்ந்ததை கூறியுள்ளான். இவ்விடயம் தொடர்பில் அந்த சிறுவனின் தாயார் பொலிஸாருக்கும் தனது சட்டத்தரணிக்கும் உடனடியாகவே அறிவித்த போதிலும் அங்கு சடுதியான நடவடிக்கைகள் எடுக்கப்படவில்லை என்றும் தனது பிள்ளைக்கு அநீதி இழைக்கப்பட்டு கொடுமை இழைக்கப்படுவதாகவும் கூறியுள்ளார்.<br /><br />இவ்வாறுதான் அங்கு சிறுவர் காப்பகங்களால் கடத்திச்செல்லப்பட்டுள்ள ஆயிரமாயிரம் குழந்தைகளும் தமது வளர்ப்புப்பெற்றோரிடத்தில் துன்பங்களையும் கொடுமைகளையும் அனுபவித்து வருகின்றனர். மேற்படி சிறுவனுக்கு கடந்த 7 ஆம் திகதியே (07.03.2013) இந்த கொடூரம் இடம்பெற்றுள்ளது. பிறந்து இரண்டுநாள் குழந்தையைக்கூட தாயிடமிருந்து பிரித்து கடத்திச் செல்லும் அளவில் நோர்வேயின் அராஜகம் கலந்த மிருகத்தனமான செயற்பாடு இடம்பெற்று வருகின்றது.<br /><br />மனிதாபிமானமே அற்ற இத்தகைய நிலைப்பாடுகள் குறித்து சர்வதேச நாடுகள் ஏன் கண்டுகொள்ளவில்லை, ஐக்கிய நாடுகள் சபையும் அதன் கீழான மனித உரிமை பேரவையும் சர்வதேச சிறுவர் பாதுகாப்பபு மையமும் ஏன் வாயிருந்தும் மௌனிகளாக இருக்கின்றன என்பது தான் இங்கு ஜீரணித்துக்கொன்ன முடியாத கேள்வியாக உள்ளது.<br /><br />மனித உரிமைகள் குறித்து தம்பட்டம் அடிக்கின்ற ஜெனீவா பேரவை நோர்வேயின் கொடூரப்பிடியில் சிக்கித்தவித்துக்கொண்டிருக்கும் பல்லாயிரக்கணக்கான பெற்றோரையும் பெற்றோரிடமிருந்து பிரித்து ஒரு திறந்த வெளி சிறைச்சாலையில் அடைத்து வைத்திருக்கும் அவர்களது குழந்தைகளையும் கண்டுகொள்ளாதிருப்பது ஏன்? <br /><br />மேற்படி சிறைகளில் வாடுகின்ற சிறுவர்களை விடுவிப்பதற்கு ஜெனீவா பேரவை ஐ.நா, பேரவை முயற்சிக்காதது ஏன்?<br />நோர்வேயில் வதியும் வெளிநாட்டுப் பெற்றோரினதும் அவர்களது பிள்ளைகளினதும் அவலக்குரலுக்கு சர்வதேசம் செவிசாய்க்காதிருப்பதன் நோக்கம் தான் என்ன? <br /><br />எந்த அடிப்படையில் இந்த குழந்தைகள் பெற்றோரிடமிருந்து வருடக்கணக்கில் பிரித்து வைக்கப்பட்டுள்ளனர் என்பதை ஐ.நா.இதுவரையில் ஆராயாதிருப்பது ஏன்? நோர்வேயின் குழந்தை கடத்தலை மூடி மறைக்க ஜெனீவா உள்ளிட்ட சர்வதேச நாடுகள் முயற்சிக்கின்றனவா?<br />ஜெனீவா பேரவை நோர்வேயில் இடம்பெற்றுவரும் சிறுவர் உரிமை மீறல்கள் மற்றும் அடிப்படை உரிமை மீறல்கள், பாரிய மனித உரிமை மீறல்கள் தொடர்பில் இன்னும் மௌனமாக இருக்குமெயானால் அது பாரிய அவப்பெயரை சம்பாதிக்கும் என்பதில் ஐயமில்லை.</p><p><strong>-ஜே. ஸ்டீபன்</strong></p>