மண்முனைப் பாலம் கட்டுமானப்பணிகள் நாளை ஆரம்பம்


மட்டக்களப்பில் மண்முனைப் பாலம் கட்டுமானப்பணியானது பொருளாதார அபவிருத்தி அமைச்சர் பசில் ராஜபக்ஷ மற்றும் இலங்கைக்கான ஜப்பானிய தூதுவர் நொபுஹிட்டோ ஹோபோ ஆகியோரால் நாளை செவ்வாய்க்கிழமை ஆரம்பித்துவைக்கப்படுகின்றது.
இவ்வைபவத்தில் நெடுஞ்சாலைகள் பிரதி அமைச்சர் நிர்மலா கொத்தலாவல, ஜப்பானிய சர்வதேச ஒத்துழைப்பு நிறுவன (ஜெய்கா) உயர் பிரதிநிதி .ஹரூமி ஆஓ மற்றும் கிழக்குமாகாண முதலமைச்சர் நஜீப் ஏ.மஜீட் ஆகியோர் பங்கேற்கின்றனர்.
இப்பாலம் கட்டுமானப்பணிக்காக 1,206 மில்லியன் ஜப்பானிய ஜென் (அண்ணளவாக 2 பில்லியன் இலங்கை ரூபாய்) ஜெய்கா நிறுவனத்தினால் நன்கொடையாக வழங்கப்படுகின்றது. 
பாலம் அமையவுள்ள இவ் வாவியின் கிழக்குமுனையில் மட்டக்களப்பு நகரமும் மேற்கு முனை விவசாயப் பகுதியாகவும் கொண்டுள்ளது. தற்போது கிழக்கிற்கும் மேற்கிற்குமான போக்குவரத்துக்காக இயந்திரப்பாதை சேவை நடத்தப்பட்டுவரும் நிலையில் அவை அடிக்கடி பழுதடைந்து இடைநிறுத்தப்படுவதனால் மக்கள் சுற்றுபாதை வழியாகபயணிக்கவேண்டியிருக்கின்றது.
வாவியின் இருமருங்கிலும் 210 நீளமான புதிய பாலத்துடன் இரு பக்கவீதியாலும் இணைக்கப்படும். இது மேற்கு பகுதி விவசாய மக்களுக்கு கிழக்கு பகுதியுடன் இலகுவாக இணைந்து மற்றய இடங்களுக்கான ஒருமாற்றுப் பாதையாக அமைகின்றது.
இத்திட்டமானது வீதிப் போக்குவரத்து மற்றும் துறைமுக பெருந்தெருக்கள் அமைச்சினாலும் ஜெய்க்காவினாலும் நெறிப்படுத்தப்படுகின்றது. இலங்கைக்கான ஜெய்கா உயர் பிரதிநிதி.ஹருமி அஓ கூறுகையில், 
'இலங்கைக்கான ஜப்பானுக்காக 60 வருட இராஜதந்திரஉறவுபுர்த்தியடையுடம் இவ்வருடத்தில் இவ் மண்முனைப்பாலம் ஆரம்பிக்கப்படுவது எங்களுக்கு சந்தோஷமளிக்கின்றது. 
இது பிராந்திய வேறுபாடுகளை குறைக்கவும், இலங்கை மக்களிடையே சிறந்த இணக்கப்பாட்டினையும் ஊக்குவிக்கும் என நம்புகிறோம்.
ஜெய்க்காவின் அபிவிருத்திக்கான கடனுதவியிலிருந்து தற்போது கிழக்குமாகாணத்தில் கிராமிய மீள்கட்டுமானப்பணி மற்றும் தேசிய வீதிகள், புதிய கல்லடிப் பாலம், நீர் விநியோக அபிவிருத்தி மற்றும் வெள்ளத்தினால் பாதிக்கப்பட்ட வீதிகளின் அபிவிருத்தி, நீர்பாசனக் கட்டுமானப் பணிகள் மேற்கொள்ளப்படுகின்றது.
அத்துடன் ஜெய்க்காவினால் மானியமுறையில் ஏ5 மற்றும் ஏ15 வீதிகளில் 5 பாலங்கள் அமைக்கப்படுகின்றன.
வடமத்தியமாகாணத்தில் மகாவலிகங்கைக்கு குறுக்காக மன்னம் பிட்டிகப்பாலமும் வடமாகாணத்தில் மன்னார் இணைப்புப் பாலமும் ஜெய்காவினால் மானியமுறையில் முடிக்கப்பட்டவையாகும்.

