இலங்கையிலிருந்து பலமான வர்த்தகக் குழு பங்கேற்பு


எக்ஸ்போ - 2012 சர்வதேச கண்காட்சி தென்கொரியாவில் மே மாதம் 12 ஆம் திகதி முதல் ஓகஸ்ட் மாதம் 12 ஆம் திகதி வரை நடைபெற்று வருகின்றது.
		டாக்டர் 
		எம். ஜி. எம். எஸ். சுர்பிக்
இக் கண்காட்சியின் குறிக்கோள் The living Ocean and Coast என்பதாக அறிவிக்கப்பட்டுள்ளது. இக் கண்காட்சி தென்கொரியாவின் யூசு நகரில் நடைபெறுகிறது. யூசு என்பதன் பொருள் அழகான தண்ணீர்(Beautiful water) என்பதாகும்.
எக்ஸ்போ 2012 சர்வதேச கண்காட்சி தொடர்பாக இலங்கையின் வர்த்தக ஊக்குவிப்பாளரும் சிறந்த இரத்தினக்கல் கண்காட்சிப்படுத்துனருமாக விளங்கும் டாக்டர் எம். ஜி. எம். எஸ். சுர்பிக் சிறந்த கருத்துகளை முன்வைத்ததோடு கண்காட்சிகள் தொடர்பாக தமது அனுபவங்களையும் பகிர்ந்து கொள்கின்றார்.
கொரிய எக்ஸ்போ - 2012 வர்த்தக கண்காட்சியை இலங்கை முகவர்கள், முதலீட்டாளர்கள் சிறந்த முறையில் பயன்படுத்திக் கொள்ள வேண்டுமென்று டாக்டர் சுர்பிக் கேட்டுக் கொண்டுள்ளார்.
இலங்கையில் நடைபெற்ற கண்காட்சி ஒன்றில் ஜனாதிபதி மஹிந்த ராஜபக்ஷ அவர்கள் ஆற்றிய உரை தம்மை மிகவும் கவர்ந்ததாகவும் அதையிட்டு தாம் பெருமைப்படுவதாகவும் குறிப்பிட்ட சுர்பிக் முப்பது வருடங்களுக்கு முன்னர் ஜப்பானில் நடைபெற்ற மாணிக் கக் கல் ஆபரணங்கள் கண் காட்சியில் இலங்கையிலிருந்து முதன் முதலில் பங்குபற்றிய இலங்கையர் தாமே என்றும் பெருமையோடு குறிப்பிட்டார்.
அத்தோடு உலகின் இரண்டாவது (நீல மாணிக்கக் கல்) 400 கரட் மாணிக்கக் கல் இளவரசி டயானாவின் திருமணத்தின் போது காட்சிப்படுத்தப்பட்ட பின்னர் ஜப்பானில் நடைபெற்ற ஒரு கண்காட்சியில் தாம் காட்சிக்கு வைத்ததாகவும் இதன் மூலம் இலங்கையின் மாணிக்கக் கல்லுக்கு சர்வதேச சந்தையில் பெரும் சந்தை வாய்ப்பை ஏற்படுத்திக் கொடுத்ததாகவும் குறிப்பிட்டார்.
கொரியாவில் நடைபெற்று வரும் சர்வதேச எக்ஸ்போ 2012 கண்காட்சி மூலம் தானியம், ஆடை ஏற்றுமதித்துறை மட்டுமன்றி இலங்கை இளைஞர்களுக்கு தொழில்நுட் பத்துறை சார்ந்த (Skilled) வேலை வாய்ப்புக்களை பெருக்கிக் கொள்வதும் முக்கியம் என்று குறிப்பிட்ட அவர் கைத் தொழில் வணிக அலுவல்கள் அமைச்சர் றிஷாட் பதியூதீன் அவர்கள் கண்காட்சிகள் தொடர்பில் காட்சி வரும் ஆர்வமும், ஊக்கமும் பாராட்டுதற்குரியது எனக் குறிப்பிட்ட டாக்டர் ஏற்றுமதி அபிவிருத்திச் சபை தலைவர் தம்மிக்க பெரேரா அவர்கள் காட்டிவரும் ஆர்வமும் பாராட்டுதற்குரியது என்றார்.
எக்ஸ்போ 2012 கண்காட்சியில் இலங்கையின் கண்காட்சிக் கூடம் தனித் தனி இடங்களாக அன்றி எல்லாம் ஒரே கூரையின் கீழ் அமையும் என்றும் தெரிவித்த டாக்டர் சுர்பிக் அந்தக் கூட்டத்தில் வர்த்தக விரிவாக்கல் கருத்தரங்குகள் சந்திப்புக்களையும் ஏற்பாட்டாளர்கள் ஏற்படுத்தியுள்ளதாகவும் குறிப்பிட்டார்.
பல்வேறு விளையாட் டுத்துறைசார், சமூக சேவைகள் துறைகளில் விற்பன்னரான டாக்டர் எம். ஜே. எம். சுர்பிக் பல்கன் இன்டர்நஷனல் நிறுவனத்தின் சார்பாக எக்ஸ்போ 2012 கண்காட்சியில் பங்கு பற்றக் கூடிய வாய்ப்புக் கிட்டியி ருப்பதையும் மகிழ்வுடன் கூறினார்.
ஆசியாவின் வர்த்தக மத்திய நிலையமாக மிளிர விருக்கும் இலங்கைக்கு கொழும்பு துறைமுகத்தோடு ஹம்பாந் தோட்டை துறைமுகமும் பலம் சேர்க்கவுள்ளது. இது ஒரு கேந்திர முக்கியத்துவம் வாய்ந்த வர்த்தக மையமாக திகழப்போகின் றது. அதற்குக் கட்டியம் கூறும் முகமாக இந்த கொரிய எக்ஸ்போ 2012 சர்வதேச வர்த்தக கண்காட்சி அமையும் என்பது திண்ணம்.
இந்து சமுத்திரம், அரபிக் கடல், பசுபிச் சமுத்திரம் மத்திய தரைக்கடல் பிராந்தியங்களை ஒன்றிணைக்கும் கப்பற் பாதையில் எமது இலங்கை அமைந்திருப்பதும் எமது முயற்சிக்கு பெரும் பலம் சேர்க்கும் என்றார் சுர்பிக்.
