பிரமாணப் பத்திரம் தாக்கல் செய்யஊடகங்களுக்கு உத்தரவு


மேற்கு வங்க முதல்வர் மம்தா பானர்ஜி நீதித் துறையை அவமதித்ததற்காக அவர் மீது நீதிமன்ற அவமதிப்பு நடவடிக்கை எடுக்க வேண்டுமென்று கொல்கத்தா உயர் நீதிமன்றத்தில் தாக்கல் செய்யப்பட்ட மனுவில் இரு தினசரிகள், இரு தொலைக்காட்சி சேனல்கள் பிரமாணப் பத்திரம் தாக்கல் செய்ய வேண்டுமென வியாழக்கிழமை உத்தரவிடப்பட்டது.
மேற்கு வங்க சட்டப் பேரவையின் வைர விழாவையொட்டி நடந்த கருத்தரங்கில் கலந்து கொண்ட முதல்வர் மம்தா, நமது சமூகத்தில் ஊழல் ஒரு முக்கிய தூணாகிவிட்டது என்றும் பல நீதிமன்றத் தீர்ப்புகள் பணம் கொடுத்துப் பெறப்படுகின்றன என்றும் பேசினார்.
மேலும் அதுபோன்ற சம்பவங்கள் நடந்துள்ளன என்பது தனக்குத் தெரியும் என்றார். இவ்வாறு பேசியதற்காகத் தாம் தண்டிக்கப்படலாம். சிறை செல்லவும் நேரலாம் என்றும் அவர் கூறினார்.
அவருடைய இந்தக் கருத்து வழக்குரைஞர்களிடையே பெரும் கொந்தளிப்பை ஏற்படுத்தியது. நீதித் துறையை அவமதித்ததற்காக அவர் மீது நீதிமன்றம் தானாகவே நடவடிக்கை எடுக்க வேண்டும் என்று உயர் நீதிமன்ற தலைமை நீதிபதி ஜே.என். படேல் மற்றும் நீதிபதி ஜயமால்ய பாக்சி ஆகியோர் முன்னிலையில் வழக்குரைஞர்கள் வலியுறுத்தினர்.
