அபிவிருத்தியையும் ஐக்கியத்தையுமே மக்கள் எம்மிடமிருந்து எதிர்பார்க்கின்றனர்


இரண்டாவது பதவியேற்புக்கு பின்னர் ‘இந்து’வுக்கு ஜனாதிபதி பேட்டி
(நேற்றைய தொடர்)

விடுதலைப் புலிகளின் உறுப்பினர்களென ஒப்புக் கொள்ளப்பட்டவர்கள் அல்லது ஆதரவாளர்கள் என பதினொராயிரம் பேர் தடுத்து வைக்கப்பட்டிருப்பதாக எனக்குக் கூறப்பட்டுள்ளது. இந்தப் பிரச்சினைக்கு எவ்வாறு தீர்வு காண்பீர்கள்.
ஏற்கனவே சிலருக்குப் புனர் வாழ்வளிக்கப்பட்டுள்ளது. நாலாயிரம் பேர் வீடுகளுக்குச் சென்றுள்ளனர். பிள்ளைகள், முதியவர்களை நாங்கள் விடுவித்துள்ளோம். சிலர் போக விரும்பவில்லை. தமது சொந்த நன்மைக்காக அவர்கள் எம்முடன் இருக்கின்றனர்.
தங்களின் ஐ. நா. உரையில் இலங்கைப் பிரஜைகளான புலம்பெயர்ந்த தமிழர்களை நாட்டின் அபிவிருத்தியில் இணைந்து கொள்ளுமாறு பகிரங்க அழைப்பைத் தாங்கள் விடுத்திருந்தீர்கள். அது தொடர்பாக நல்ல விதமான பதில் கிடைத்துள்ளதா?
ஆம், அதிகளவு பதில் கிடைத்திருக்கிறது. இரட்டைப் பிரஜாவுரிமை விரும்பும் புலம்பெயர்ந்தவர்கள் உட்பட பலரிடமிருந்து பதில் கிடைத்துள்ளது. ஆனால், ஏனைய காரணங்களுக்காக அங்கு சென்றவர்களும் உள்ளனர். மோதலைக் காட்டிச் சென்றவர்களும் உள்ளனர். இலங்கையர்கள் பலர் வெளிநாடுகளுக்குச் சென்று ஏனைய நாடுகளின் பிரஜாவுரிமைகளைப் பெற்றுள்ளனர்.
இந்தியத் தலைவர்களுடன் நீங்கள் நெருக்கமான தொடர்பைப் பேணி வருகிaர்கள். இந்தியாவுக்கு வருகை தந்தீர்கள். பொதுநலவாய விளையாட்டுப் போட்டியின் இறுதி வைபவத்தில் பிரதம விருந்தினராக வருகைதந்துள்Zர்கள். தொடர்ந்தும் தொடர்புகளைப் பேணி வருகிaர்கள். யுத்தம் முடிவடைந்த பின்னர் இந்த நடவடிக்கைகளில் இந்தியாவின் பங்களிப்பு மட்டம் குறித்து நீங்கள் திருப்தியடைந்துள்Zர்களா?
ஆம். உறவுகள் பிரமாதமாகவுள்ளன. யுத்தத்தின் பின்னரும் யுத்தம் முடிவதற்கு முன்னரும் உறவுகள் சிறப்பாக இருந்து வருகின்றன. இரு நாடுகளின் தலைவர்களும் நெருக்கமான தொடர்பைப் பேணி வருகின்றோம். உதாரணமாக வடக்கிலுள்ள இடம்பெயர்ந்த மக்களின் வீட்டுப் பிரச்சினைகளுக் காக 50 ஆயிரம் வீடுகள் நிர் மாணிக்கப்படவுள்ளன. வடக்கில் ரயில் பாதை கட்டமைப்புப் புனர மைக்கப்படுகிறது. பலாலி விமானத்தளம், காங்கேசன்துறை துறைமுகம், வீதி அபிவிருத்தித் திட்டங்கள், கிழக்கில் சம்பூரில் மின்சக்தித் திட்டங்கள் என்பன மேற்கொள்ளப்படுகின்றன. இந்தத் திட்டங்கள் யாவும் இந்தியாவுக்குக் கொடுக்கப்பட்டுள்ளன. ஆனால் இப்போது சில பத்திரிகைகள் எமது திட்டங்கள் தொடர்பாக பாரியளவில் விடயங்களைக் கூறுகின்றன. சீனாவுக்கு நாம் வழங்கியவற்றுடன் ஒப்பீடுகளை மேற்கொள்கின்றன.
இந்திய அரசாங்கம், அரசியல் தலைவர்கள் அல்லது அதிகாரிகள் இது தொடர்பாக கவலையை வெளிப்படுத்தியிருந்தார்களா?
இல்லை. இல்லை. அவர்கள் அதிகளவுக்கு முதிர்ச்சியைக் கொண்டுள்ளனர். ஏனெனில் சகலதுமே முதலில் அவர்களுக்குத் தான் வழங்கப்பட்டது. துறைமுகம், விமான நிலையம், அம்பாந் தோட்டைத் துறைமுகம், சம்பூர் என்பன நான்கு வருடங்களுக்கு முன்னர் அவர்களுக்கே வழங்கப் பட்டது. எமக்குத் தேவை துரித அபிவிருத்தியாகும். இது வடக்கு மக்களுக்கு தமிழர்களுக்கு அதிகள வுக்கு உதவியாக அமையும். விடு தலைப்புலிகளுக்கு ஆதரவளித்தவர் களே இந்தத் திட்டங்கள் தொடர்பாக குழப்பங்களைக் கொண்டுள்ளனர். பேராசிரியர் சுவாமிநாதனின் வடக்கில் விவசாய, மீன்பிடித்துறை அபிவிருத்தித் திட்டம் உட்பட இவை குறித்து குழப்பகரமான விடயங்களை அவர்கள் உருவாக்கி யிருந்தனர். இதனை உணர்ந்து கொள்ள வேண்டும்.
இரண்டாவது பதவிக்காலத்தை ஆரம்பித்திருக்கும் நிலையில் உங்கள் மக்களுக்கும் சர்வதேச சமூகத்துக்கும் நீங்கள் விடுக்கும் செய்தி என்ன? இலங்கையின் புதிய நிலைவரம் தொடர்பாக அவர்கள் எவ்விதம் பதிலளிக்கக்கூடும்.?
நான் அபிவிருத்திப் பணியில் கவனத்தைச் செலுத்துகின்றேன் என்பது எனது மக்களுக்கு விடுக்கும் செய்தியாகும். அறிவு, சக்தி, வர்த்தகம், கடல் வழிப்போக்கு வரத்து, விமானப் போக்குவரத்துப் போன்றவற்றில் அபிவிருத்தியடைந்த இலங்கையை உருவாக்க விரும் புகின்றேன். இதனை வெற்றி கொள்ள எமது மக்கள் ஒன்று பட்டிருப்பது அவசியமாகும். மக்களுக்காக அரசாங்கத்தின் ஆதரவளிக்க வேண்டும். சர்வதேச சமூகத்துக்கு நான் விடுக்கும் செய்தி எமது நிலைப்பாட்டை அவர்கள் புரிந்துகொள்ள வேண்டுமென்பதாகும். நாங்கள் பயங்கரவாதிகளைத் தோற்கடித்திருக்கிறோம். சுதந்திரப் போராளிகளை அல்ல. முழு உலகுமே இப்பிரச்சினையை எதிர்கொண்டுள்ளது. ஆதலால் நாங்கள் எதனை வென்றெடுத்துள் ளோம் என்பதை அவர்கள் உணர்ந்து கொண்டு நாட்டை வடக்கு, கிழக்கை அபிவிருத்தி செய்ய உதவ வேண்டும். சமூகங்களுக்கிடையே இடை வெளியை அதிகரிப்பதற்கு அல்லாமல் அவர்களை நெருக்கமாக்குவதற்கு அவர்கள் உதவ வேண்டும். கடந்து சென்றது கடந்து சென்றவை தான். காயங்களைக் கிளற வேண்டாம். எதிர்மறையாக அல்லாமல் நாம் சாதகமாகச் சிந்திப்பது அவசியம்.
