பா.ஜ.க. கூட்டணியில் கருத்து ஒற்றுமை இல்லை :தேசிய ஜனநாயகக் கூட்டணியின் கூட்டம் முடிவின்றி நிறைவு


குடியரசுத் தலைவர் தேர்தலில் போட்டியிடுவதா, வேண்டாமா? அப்படி போட்டியிடுவது என்றால் வேட்பாளர் யார் என்பதில் முடிவு காண முடியாமல் பாரதிய ஜனதா தலைமையிலான தேசிய ஜனநாயகக் கூட்டணியின் ஆலோசனைக் கூட்டம் முடிவடைந்தது.
டில்லியில் ஞாயிற்றுக்கிழமை இந்தக் கூட்டம் சுமார் 2 மணி நேரம் நடந்தது. ஐக்கிய முற்போக்கு கூட்டணி சார்பில் இப்போதுதான் வேட்பாளர் பெயர் அறிவிக்கப்பட்டுள்ளது என்பதால் தங்க ளுடைய தரப்பை முடிவு செய்ய அவகாசம் இருப்பதாக கூட்டணித் தலைவர்கள் தெரிவித்தனர்.
பிரணாபுக்கு ஐக்கிய ஜனதா தளம், சிவசேனை ஆதரவு காங்கிரஸ் தலைமை யிலான ஐக்கிய முற்போக்குக் கூட்டணி அறிவித்துள்ள வேட்பாளரான நிதியமைச்சர் பிரணாப் முகர்ஜியையே ஆதரித்துவிடலாம் என்று ஐக்கிய ஜனதா தளம் வலியுறுத்தியது. இந்தக் கூட்டத்துக்கு வராத தோழமைக் கட்சியான சிவசேனையும் முகர்ஜியை ஆதரிக்க சேண்டும் என்று கருத்து தெரி வித்திருந்தது.
முதல்வர்களுடன் ஆலோசனை கலக்க முடிவு இது தொடர்பாக தேசிய ஜன நாயக கூட்டணி ஆட்சி செய்யும் மாநிலங் களைச் சேர்ந்த முதலமைச்சர் களுடனும் முக்கியத் தலைவர்களுடனும் ஆலோசனை கலந்து பிறகு முடி வெடுக்கலாம் என்று இக்கூட்டத்தில் தீர்மானிக்கப்பட்டது.
பட்நாயக், ஜெயலலிதா கருத்துக்கு ஆதரவு ஒரிசா முதல்வர் நவீன் பட்நாயக்கும் தமிழக முதல்வர் ஜெயலலிதாவும் ஆதரித்துள்ள பி. ஏ. சங்மாவை ஆதரிக்கலாம் என்ற கருத்துக்கு பாரதிய ஜனதா தலை வர்களிடையே ஆதரவு இருந்தது.
2014 மக்களவை பொதுத் தேர்தலுக்கு முன்னதாக தேசிய ஜனநாயகக் கூட்டணியை வலுப்படுத்த இதை நல்ல வாய்ப்பாகப் பயன்படுத்திக் கொள்ளலாம். நவீன் பட்நாயக் ஜெயலலிதா, மம்தா பானர்ஜி ஆகியோரை மீண்டும் கூட்டணியில் சேர்த்துக்கொள்ள அவர்களுடனும் கலந்து ஆலோசிக்கலாம் என்ற கருத்தை எல்லா தலைவர்களும் ஏற்றுக்கொண்டனர். காங்கிரஸ் கட்சி நிறுத்தியுள்ள வேட்பாளர் அனுபவசாலி, திறமைசாலி என்றாலும் எதிர்த்துப் போட்டியிடாமல் விடக் கூடாது என்ற கருத்தை அத்வானியும் சுஷ்மா ஸ்வராஜும் வலியுறுத்தினர்.
முகர்ஜியை எதிர்த்துப் போட்டியிட வேண்டாம் என்று கருத்துத் தெரிவித்த சரத் யாதவ்கூட ‘தேர்தல் என்றால் போட்டியில்லாமல் இருக்கக் கூடாது’ என்ற கருத்தை ஆமோதித்தார்.
பிகார் முதல்வர் நிதீஷ்குமாருக்கு மிகவும் நெருக்கமானவர் என்று கருதப்படும் சிவானந்த திவாரி (ஐக்கிய ஜனதா தளம்) முகர்ஜீக்கு எதிராகப்போட்டி யிடக்கூடாது என்று வன்மையாக வாதிட்டார்.
முகர்ஜியை ஏன் ஆதரிக்கக் கூடாது? இப்போது பிரணாப் முகர்ஜியை ஆதரித்தால் காங்கிரஸ் கூட்டணி எடுத்த எல்லா மக்கள் விரோத நடவடிக்கைகளையும் நாமும் ஏற்று ஆதரித்ததாகவே கருதப்படும் என்று பாரதிய ஜனதா உள்ளிட்ட சில கட்சிகளின் தலைவர்கள் சுட்டிக்காட்டினர். அடுத்த மக்களவை பொதுத் தேர்தலின் போது மக்களைச் சந்திக்கும் போது இதை அவர்கள் சுட்டிக்காட்டவும் கூடும் என்று எச்சரித்தனர்.
ஆளும் கூட்டணி நிறுத்தும் வேட்பாளர் வாக்குவலிமை காரணமாக வெற்றி பெறக்கூடும் என்பதற்காகப் போட்டியிடாமல் இருக்கக் கூடாது என்றும் குறிப்பிட்டனர்.
போட்டியிடுவது உறுதி என்று சங்மா மீண்டும் அறிவித்திருக்கிறார். கலாம் போட்டியிடச் சம்மதிக்கவில்லை. எனவே சங்மாவுக்கு மம்தா பானர்ஜியின் ஆதரவை யும், கேட்க வேண்டும் என்ற கருத்தும் கூட்டத்தில் தெரிவிக்கப்பட்டது.
ஜெயலலிதா நவீன் பட்நாயக் உள்ளிட்ட முதல்வர்களுடன் பேசி அவர்களுடைய கருத்தைத் தெரிந்துகொள்ளும் பொறுப்பு அத்வானியிடம் விடப்பட்டது.
சிவசேனை எதிர்ப்பது புதிதல்ல கடந்த தேர்தலின்போது காங்கிரஸ்காரராகவே இருந்தாலும் மராட்டியர் என்ற காரணத் துக்காக பிரதிபா பாட்டீலை சிவசேனை ஆதரித்தது. குடியரசுத் தலைவர் பதவிக்கு போட்டியிட்ட பாரதிய ஜனதா தலைவர் பைரோன் சிங் ஷெகாவத்தை ஆதரிக்க மறுத்தது.
