தேர்தல் தொகுதி பங்கீடு தி.மு.க. தேர்தல் குழுவினருடன் அருந்ததி மக்கள் கட்சி பேச்சு



தி.மு.க. தொகுதி பங்கீட்டு குழுவுடன் அருந்ததி மக்கள் கட்சியினர் நேற்று அண்ணா அறிவாலயத்தில் பேச்சுவார்த்தை நடத்தினர். சட்டசபை தேர்தலில் தொகுதி கள் ஒதுக்கீடு தொடர்பாக தி.மு.க. கூட்டணி கட்சிகளுக்கு இடையே பேச்சு வார்த்தை நடந்து வருகிறது. 
அருந்ததி மக்கள் கட்சி தலைவர் வலசை ரவிச்சந்திரன், மாநில துணை தலைவர் கோவிந்தசாமி, அமைப்பு செயலாளர் துரைசாமி ஆகியோர் நேற்று முன்தினம் அண்ணா அறிவாலயத் துக்கு வந்தனர். 
அங்கு தி.மு.க தொகுதி பங்கீட்டு குழுவில் இடம்பெற்றுள்ள துணை முதல்வர் மு. க. ஸ்டாலின், அமைச்சர்கள் ஆற்காடு வீராசாமி, பொன்முடி, டி. ஆர். பாலு எம்.பி. ஆகியோருடன் பேச்சுவார்த்தை நடத்தினர். பின்னர் வெளியில் வந்த வலசை ரவிச்சந்திரன், நிருபர்களிடம் கூறுகையில், ‘தி.மு.க. கூட்டணியில் எங்கள் கட்சிக்கு 6 தொகுதிகள் ஒதுக்கும்படி கேட்டோம். 
துணை முதல்வர் மு. க. ஸ்டாலின் தலைமையிலான தொகுதி பங்கீட்டு குழுவினர் இந்த கோரிக்கையை முதல்வர் கருணாநிதியிடம் தெரிவித்து தொகுதிகள் ஒதுக்க பரிசீலனை செய்வதாக தெரிவித்தனர் என்றார்.
