சசிகலா மோசடிக்காரர் என்பதை 25 வருட காலம் அறியாமல் இருந்தாரா ஜெயலலிதா?

&quot;சசிகலா மோசமானவர்... மோசடியானவர் என்பதாகவே இருக்கட்டும்... 25 ஆண்டுகள் அந்த மோசடிக்காரருடன் சேர்ந்திருந்ததால், சசிகலாவின் மோசடிகள் அனைத்துக்கும், முதல்வர் ஜெயலலிதாவும் பொறுப்பாளர் தானே? என்னமோ ஜெயலலிதா ஒன்றுமே தெரியாத அப்பாவி போலவும் சசிகலா மற்றும் குடும்பத்தினரால்தான் அவர் முழுமையாக மோசடி செய்யப் பட்டதாகவும் கூறுவது எத்தனை அபத்தம். அப்படிப் பார்த்தால் ஜெயலலிதாவுக்கு உண்மையிலேயே ஒன்றுமே தெரியாதா?....&quot; என்பதுதான் சசிகலாவுக்கு ஆதரவாகக் கிளப்பியிருக்கும் வாதம்!
இன்னொரு பக்கம் இப்போதைய ஜெய லலிதா நடவடிக்கையை வைத்து ஜெய லலிதாவை புனிதராக்கவும் சசிகலாவை வில்லன் போலவும் மாற்றும் முயற்சியில் சசிகலா எதிர்ப்பு ஊடகங்கள் மும்முரமாக இருப்பதாகவும் ஒரு தரப்பு அரசியல் விமர்சகர்கள் கருத்து வெளியிட்டுள்ளனர்.
சசிகலா தவறானவர் என்பது 25 வரு டங்கள் கழித்துதானா முதல்வர் ஜெய லலிதாவுக்கு தெரிந்தது? அப்படியெனில் 1991 ஆம் ஆண்டு ஆட்சிக்கு வந்ததிலிருந்து இருவரும் இணைந்தே செய்த தவறுகளுக்கு யார் பொறுப்பேற்பது? சொத்துக் குவிப்பு வழக்கு என்பது சசிகலா குடும்பத்தினர் மீது மட்டுமில்லையே.... அதில் பிரதான குற்றவானியே முதல்வர் ஜெயலலிதாதானே!
சசிகலாவுடன் இணைந்து ஜெயலலிதா வாங்கிக் குவித்த சொத்துக்கள் எந்த கணக்கில் சேரும்? சிறுதாவூர், கொடநாடு, பையனூர் தேயிலை தோட்டங்கள் என அத்தனை சொத்துக்களும் சசிகலா, பெயரில் அல்லது அவரது உறவினர்கள் பெயர்களில் பதிவு செய்யப்பட்டது. எதனால்? ஜெயலலிதாவின் நம்பிக்கை யானவராக அவர் இருந்ததால் தானே?
ஜெ-சசி இருவரும் இணைந்தே அனைத்து காரியங்களையும் செய்தனர். அதற்காகவே சசிகலாவை கணவரிடமிருந்து பிரித்து தன்னுடனே வைத்துக் கொண்டார் ஜெயலலிதா. அ.தி.மு.க. செயற்குழு உறுப்பினர் பதவி தொடங்கி யாருடன் கூட்டணி வைக்கலாம். யார் யாரை கட்சிக்குள் இழுக்கலாம் என்பதில் முதன்மை ஆலோசகர் பதவி வரை! இத்தனையும் செய்ய தேவைப்பட்ட சசி இப்போது மட்டும் சதியாளரா?
&quot;ஜெயலலிதா தன்னை விரட்டி விட்டாரே என்ற கோபத்தில் அவருக்கு எதிராக எதையும் செய்யக்கூடியவரல்ல சசிகலா. இதற்கு முன்பு ஜெயலலிதா அவரை விரட்டிய போதும் விசுவாசமாகவே நடந்து கொண்டார். சசியின் குடும்பத்தினரும் அப்படியே. அதேபோல வெளிப்படையாக அவர்களை விலக்கி வைத்தாலும் மீண்டும் எந்த நேரத்திலும் அவசியம் அல்லது நெருக்கடி கருதி ஜெயலலிதா அவர்களைச் சேர்த்துக் கொள்வது சாத்தியமே.
இது பிரபல தேசிய இந்திய ஆங்கிலப் பத்திரிகையின் ஒரு மூத்த பத்திரிகையாளரின் கருத்து.
இந்நிலையில் முதல்வர் ஜெயலலிதா மீதான சொத்து குவிப்பு வழக்கை ஜனவரி 18ம் திகதிக்கு ஒத்திவைப்பதாக பெங்களூர் சிறப்பு நீதிமன்றம் அறிவித்துள்ளது.
