ஊட்டியில் உறை பனி


ஊட்டியில் இந்த ஆண்டு, சற்று முன்னதாகவே பனிக்கலாம் தொடங்கியுள்ளதால், குறைந்தபட்ச வெப்பநிலை 8 பாகை செல்சியசாக மாறியுள்ளது.
கடந்த செவ்வாய்க்கிழமை முதல், வெயில் தலைகாட்ட தொடங்கியதால், மக்கள் சற்று நிம்மதி அடைந்தனர். ஆனால், மழையால் ஏற்பட்ட குளிரின் கடுமையை விட, கூடுதலான குளிர் நிலவும் வகையில், ஊட்டியில் கடந்த செவ்வாய்க்கிழமை நள்ளிரவு முதல் உறை பனிக்கலாம் தொடங்கியது. நேற்றுமுன்தினம் அதிகாலையில் ஊட்டியில் சுற்றுப்புற பகுதிகளில் உள்ள புல்வெளிகள், “வெள்ளை கம்பளம்” போர்த்தியதைப் போல காணப்பட்டன. 
இந்த திடீர் காலநிலை மாற்றத்தால், குறைந்தபட்ச வெப்பநிலை, 8 பாகை செல்சியசாக குறைந்துள்ளது. மழை பெய்யாமல் இருந்தால், உறை பனி பொழிவு அதிகரித்து, வெப்பநிலை பூச்சியம் பாகை செல்சியசாக மாறவும் வாய்ப்புள்ளது. ஜனவரி வரை பனி பெய்யும் என எதிர்பார்க்கப்படுகிறது.
