மக்களின் ஒத்துழைப்பின்றிடெங்குநோயை ஒழிக்க முடியாது


அப்பாவி மனித உயிர்களை பலி கொள்ளும் டெங்கு நோயு டன் மலேரியா நோயும் இன்று கொழும்பு, கம்பஹா, களுத் துறை மாவட்டங்களில் பரவக்கூடிய ஆபத்துக்கள் அதிக மாக இருப்பதாக வைத்திய ஆராய்ச்சி நிலையம் அரசாங்கத் திணைக் களங்களுக்கும், பொது மக்களுக்கும் அபாய அறிவித்தல் ஒன்றை விடுத்துள்ளது.
டெங்கு நோயைக் கட்டுப்படுத்துவதற்காக நாடெங்கிலும் சுகாதார அமை ச்சர் மைத்திரிபால சிறிசேனவின் சிறந்த தலைமைத்துவத்தின் கீழ் டெங்கு நோயைப் பரப்பும் நுளம்புகள் இனவிருத்தி செய்யப்படும் இடங்களை இனங்கண்டு அவற்றை சுத்தம் செய்து வருகின்ற போதி லும் டெங்கு நோயைப் பரப்பும் நுளம்புகள் இன்னமும் பெருமளவில் இனப்பெருக்கமடைந்து வருவதாக வைத்திய ஆராய்ச்சி நிலையம் மேலும் தெரிவித்துள்ளது.
1932 ஆம் ஆண்டளவில் இலங்கையின் வடமத்திய மாகாணத்தில் மலே ரியா நோய் கோரத் தாண்டவம் ஆடிய காரணத்தினால் ஆயிரக்கண க்கானோர் இந்நோயினால் பலியானார்கள். நாம் உடனடியாக இந்த நோய் பரவுவதைக் கட்டுப்படுத்தாவிட்டால் இலங்கை முழுவதும் மலே ரியா நோயினால் பெரும் பாதிப்புக்குள்ளாகும் என்று அஞ்சிய அன் றைய பிரிட்டிஷ் ஆட்சியாளர்கள், இந்நோயைக் குணமாக்கும் குயி னின் என்ற மருந்தைக் கண்டுபிடித்து அதனை நாட்டு மக்களுக்கு இல வசமாக விநியோகித்ததினால் மலேரியா நோய் இலங்கையில் கட்டுப் பாட்டின் கீழ் கொண்டுவரப்பட்டது.
வைத்திய ஆராய்ச்சி நிலையம் கொழும்பு, கம்பஹா, களுத்துறை மாவட் டங்களில் இரண்டு பாடசாலைகள் உட்பட 31 வழிபாட்டுத் தலங்களி லும் 15 ஹோட்டல்கள் மற்றும் வாடிவீடுகளிலும் நடத்திய ஆய்வின் மூலமே டெங்கு நோயும் மலேரியா நோயும் மேலும் பரவக்கூடிய ஆப த்து அதிகரித்து இருக்கின்றது என்ற உண்மை இப்போது புலனாகி இருக்கின்றது.
மீன்களை வளர்ப்பதற்காக மக்கள் பாரிய தொட்டிகளில் நீரை நிரப்பி இரு ப்பதனால் அவற்றிலும் நுளம்புகள் இனவிருத்தி செய்கின்றன என்பது கண்டுபிடிக்கப்பட்டுள்ளது. அந்தத் தொட்டிகளில் உள்ள மீன்கள் இவ ற்றில் சில குடம்பிகளை உணவாக எடுத்தாலும் மீன்களால் அழித்து விட முடியாத அளவுக்கு இந்தத் தொட்டிகளில் ஆயிரக்கணக்கில் குட ம்பிகள் இனவிருத்தியாவது இப்போது ஊர்ஜிதம் செய்யப்பட்டுள்ளது.
வீட்டுக் கூரைகளில் இருந்து வடியும் மழை நீரை வடிகான்களுக்கு இணை க்கும் பிளாஸ்டிக் குழாய்கள் சேதமடைந்திருப்பதனால் அந்த நீர் இந் தக் குழாய்களிலேயே தேங்கி இருந்து நுளம்புகள் இனவிருத்தி செய் வதற்கு ஒரு உகந்த இடமாக மாறி இருப்பதாகவும் சுகாதார அமைச் சின் அதிகாரி ஒருவர் தெரிவித்தார். சிரட்டைகள் மற்றும் பிளாஸ்டிக் பொருட்களும் நீரைத் தேக்கி வைத்து நுளம்புகள் இனவிருத்தி செய் வதற்கு உதவுகின்றன என்றும் இவர்கள் கூறுகிறார்கள்.
நுளம்பு ஒழிப்புத் திட்டம் பற்றி வியாக்கியானம் அளித்த ஒரு சமூக ஆய் வாளர் நுளம்பு ஒழிப்பு செயற்பாடுகள் நாடெங்கிலும் மேற்கொள்ளப் படுகின்ற போதிலும் அது இன்னமும் திருப்திகரமான முறையில் நடை முறைப்படுத்தப்படாத காரணத்தினால்தான் டெங்கு நோய் அச்சுறுதல் தொடர்ந்தும் இருந்து வருகின்றது என்று கூறினார்.
ஒரு பிரதேசத்தில் டெங்கு நோய் ஒழிப்பு நடவடிக்கைகள் ஓரிரு தினங் களுக்கு வெற்றிகரமாக நடத்தி முடித்த பின்னர் பொது சுகாதார பரி சோதகர்களோ சுகாதார அமைச்சின் அதிகாரிகளோ ஓரிரு வாரங்க ளுக்குப் பின்னர் அப்பிரதேசத்துக்கு சென்று கண்காணிக்கத் தவறுவத னால் சுத்தம் செய்யப்பட்ட அப்பிரதேசங்கள் மீண்டும் பழைய நிலை க்கு திரும்பி மீண்டும் அங்கு குப்பை கூளங்களும், சிரட்டைகளும் வீசப்படுவதனால் ஒரு நொடிப் பொழுதில் அப்பிரதேசங்களை நுளம் புகள் ஆக்கிரமிப்புச் செய்கின்றன என்றும் அந்த சமூகவியலாளர் தெரிவித்தார்.
இவ்விதம் டெங்கு நோயும் ஒரு தொற்று நோயைப் போன்று பொது மக் களின் கவனக்குறைவினால் மக்களின் நிம்மதியைச் சீர்குலைத்துவரு வதனால் அரசாங்க அதிகாரிகளினாலோ, பொலிஸாரினாலோ அல்லது முப்படை வீரர்களினாலோ இந்த கைங்கரியத்தை வெற்றிகரமான முறை யில் முன்னெடுத்துச் செல்வது சாத்தியம் அல்ல. இந்தப் பணியைப் பொதுமக்களே நாட்டுப்பற்றுடனும் சமூகப் பொறுப்புடனும் மேற்கொ ள்ள வேண்டும்.
ஒவ்வொரு வீட்டு குடியிருப்பாளர்களும் தங்கள் வீடுகளை அண்டியுள்ள சுற்றுப் புறத்தை சுத்தமாக வைத்து குப்பை கூளங்களை கண்டகண்ட இடங்களில் எறிவதையும் பிளாஸ்டிக் கப்கள், சிரட்டைகள், இளநீர்க் கோம்பைகள் ஆகியவற்றை பாதுகாப்பான முறையில் தரையில் புதை த்துவிட வேண்டும் என்றும், தங்கள் சுற்றுப் புறத்தில் மழைநீர் தேங்கி நிற்கும் இடங்களில் மண்ணை நிரப்பி இவ்விதம் நீர் தேங்கி நிற்ப தற்கு இடமளிக்கலாகாது.
இவ்விதம் எங்கள் நாட்டின் ஒவ்வொரு பிரஜையும் தன்னுடைய சமூகப் பொறுப்பை உணர்ந்து அரசாங்கமும், அரசாங்கத் திணைக்களங்களும், பொலிஸாரும், இராணுவத்தினரும் டெங்கு ஒழிப்புப் பணியில் ஈடு படவேண்டும் என்று எதிர்பார்க்காமல் தங்கள் சுற்றுப் புறங்களை தாங் களே சுத்தமாக வைத்திருந்தால் டெங்கு நோயும் மலேரியாவும் பரவு வதை தடுத்துவிடலாம்.
இவ்விதம் சுயநலப் போக்கின்றி மக்கள் பொதுநலத்துக்கு முக்கியத்துவம் அளித்து டெங்கு நோயைப் பரப்பும் நுளம்புகள் இனவிருத்தி செய் யும் இடங்களை தேடிக் கண்டுபிடித்து அவற்றைச் சுத்தம் செய்தால் ஓராண்டுக்குள் டெங்கு நோயை எங்கள் நாட்டில் முற்றாக ஒழித்துக் கட்டிவிடலாம். எனவே இந்த டெங்கு நோய் ஒழிப்புப் பணியை மக் கள் வாரத்துக்கு ஒரு நாளாவது தங்களுக்கு ஓய்வுகிடைக்கும் போது தங்கள் வீடுகளின் சுற்றுப்புறங்களில் மேற்கொள்வது அவசியமாகும்.
