பொலிஸ்-பொதுமக்கள் நல்லுறவுஇன்று வலுப்பெற்று விளங்குகிறது



கடந்த 30 ஆண்டு கால பயங்கரவாத யுத்தத்தின் போது, பொது மக்களுக்கு பணிவிடை செய்யும் பொறுப்புடன் பயங்கரவாதிக ளுக்கு எதிரான, இராணுவ ரீதியிலான நடவடிக்கைகளில் முழு மையாக ஈடுபட்டு வந்த எமது நாட்டின் பொலிஸ் திணைக்களம் இன்று நாட்டில் பூரண சமாதானமும் அமைதியும் திரும்பியதை அடு த்து, மக்களின் துயரங்களை தீர்க்கும் ஒரு அமைப்பாக மீண்டும் செயற்பட ஆரம்பித்திருக்கிறது.
கடந்த காலத்தில் வீட்டுக்கு வீடு சென்று சோதனையிடல், வீதி தடை களை வைத்து பொதுமக்களை சோதனை செய்தல் போன்ற ஆயுதப் படையினரின் பணிகளையும் செய்து வந்த பொலிஸார் இன்று, மக் கள் சேவையே மகேசன் சேவை என்ற ஜனாதிபதியின் கூற்றுக்கு அமைய பொதுமக்களின் நண்பனாகவும், பொதுமக்களின் தொண்ட னாகவும் செயற்பட ஆரம்பித்திருப்பது உண்மையிலேயே இந்நாட்டு மக்கள் அனைவரையும் மகிழ்ச்சி கடலில் ஆழ்த்தும் என்பது திண் ணம்.
பயங்கரவாதம் உச்சகட்டத்தில் இடம்பெற்றுக்கொண்டிருந்த காலகட்டத் தில், மக்கள் பொலிஸ் நிலையங்களுக்கு செல்லவே அஞ்சினார்கள். அவர்கள் தங்களின் நாளாந்த வாழ்க்கையில் ஏற்படக் கூடிய பிரச் சினைக்களுக்கு பொலிஸ் நிலையங்களின் மூலம் நிவாரணம் பெறுவ தற்கும் முடியாத நிலை அன்று தோன்றியிருந்தது. 
தேசிய அடை யாள அட்டையை தொலைந்து விட்டவர் அல்லது ஏதாவது ஒரு முக்கிய அரச ஆவணத்தை இழந்தவர் அதுபற்றி உறுதிப்படுத்துவத ற்கு அன்று பொலிஸ் நிலையங்களின் மூலம் சான்றிதழ் பெறுவதும் கஷ்டமாக இருந்தது. 
ஒவ்வொரு பொலிஸ் நிலையத்திலும் உள்ள 90 சதவீதமான உத்தியோகஸ்தர் பாதுகாப்பு பணிகளில்24 மணிநேரமும் ஈடுபட்டு வந்த காரணத்தினால் பொலிஸாரினால் பொதுமக்களின் குறை களை உடனுக்குடன் தீர்த்து வைப்பதிலும் அன்று சங்கடம் ஏற்பட் டதை நாம் மறந்துவிட முடியாது.
இன்று நாட்டில் மீண்டும் சமாதானமும் அமைதியும் சகஜ நிலையும் தோன்றியிருப்பதை அடுத்து பொலிஸார் மக்களின் குறைகளை தீர்க் கும் ஒரு பெரும் பணியை இப்போது மீண்டும் ஆரம்பித்துள்ளார் கள். இதனால், இன்று பொலிஸ் நிலையங்களுக்கு தங்கள் பிரச்சனை களுடன் செல்லும் பொதுமக்கள் அங்குள்ள பொலிஸ் உத்தியோகஸ் தர்களினால் கண்ணியமாகவும் அன்புடனும் உதவி செய்வதற்கும் தயக்கம் காட்டுவதில்லை.
பொலிஸ் மா அதிபர் கலாநிதி மஹிந்த பாலசூரிய இனிமேல் பொலிஸா ரின் செயற்பாடுகள் பொதுக்களுக்கு இடையூறு விளைவிக்காத வகை யில் அவர்களுக்கு ஒவ்வொரு சந்தர்ப்பத்திலும் உதவி செய்யக் கூடி யதாக இருக்க வேண்டும் என்று உத்தரவு பிறப்பித்துள்ளார்.
குடும்ப பிரச்சினைகள், அயலவர்களுடனான சிறிய பிணக்குகள் போன்ற புகார்களுடன் பொலிஸ் நிலையங்களுக்கு வரும் பொதுமக்களுக்கு பொலிஸார் இனிமேல் ஆபத்பாந்தவர்களாக இருந்து அவர்களின் குறைகளை தங்களால் முடிந்தளவுக்கு சமாதானமாக தீர்த்து வைக்க வேண்டும் என்றும் பொலிஸ் மா அதிபர் உத்தரவு பிறப்பித்துள்ளார்.
கடந்த காலத்தில் பொலிஸ் நிலையங்களில் சிங்களம் தெரிந்த உத்தி யோகத்தர்களே அதிகளவில் இருந்தார்கள். இதனால், தமிழ் மொழி மாத்திரம் தெரிந்த தமிழ் மற்றும் முஸ்லிம் மக்கள் பெரும் பிரச்சினை களை எதிர்நோக்கினார்கள். 
தாங்கள் செய்யும் முறைப்பாடுகள் சரி யான முறையில் பொலிஸ் நிலையத்தில் உள்ள உத்தியோகத்தர்கள் சிங்களத்தில் பதிவு செய்கிறார்களா என்பதை தமிழ் மட்டும் தெரிந்த மக்கள் ஊர்ஜிதம் செய்ய முடியாத நிலையில் கஷ்டப்பட்ட நிகழ் வுகளும் கடந்த காலத்தில் இடம்பெற்றன. இதனால் ஒருவர் செய்த முறைப்பாடு தவறான முறையில் பொலிஸ் நிலையங்களில் பதிவு செய்வதற்கான வாய்ப்புக்களும் இருந்தன.
இவற்றை நிவர்த்தி செய்வதற்காக ஜனாதிபதி மஹிந்த ராஜபக்ஷ அவர்க ளின் பணிப்புரையின் கீழ் ஒவ்வொரு பொலிஸ் நிலையத்திலும் தமிழ் தெரிந்த தமிழ் அல்லது முஸ்லிம் உத்தியோகத்தர்களை அல் லது தமிழ் கற்றறிந்த சிங்கள உத்தியோகத்தர்களை நியமிப்பதற்கு பொலிஸ் மா அதிபர் விடுத்த பணிப்புரை இப்போது நாடெங்கிலும் உள்ள பொலிஸ் நிலையங்களில் வெற்றிகரமான முறையில் நிறை வேற்றப்பட்டு வருகின்றது.
கொள்ளை, கொலை, ஆள்கடத்தல், பாலியல் துஷ்பிரயோகம், சிறுவர் துஷ்பிரயோகம் போன்ற குற்றச் செயல்களில் ஈடுபடுவோர்களை கைது செய்து தண்டிக்கும் பணிகளுடன் பொலிஸார் இப்போது பொது வான பொலிஸ் கடமைகளில் நாடெங்கிலும் ஈடுபட்டு வருகிறார்கள். துப்பாக்கிகளை ஏந்தி வெளியில் செல்லும் செயற்பாடுகளை கூடிய வரையில் குறைத்துக் கொண்டுள்ள பொலிஸார் வாகன போக்கு வரத்து சட்டங்களை மீறி நடக்கும் வாகன சாரதிகளை கண்டுபிடித்து அவர்களை நீதிமன்றங்களின் மூலம் தண்டிக்கும் பொறுப்பையும் இன்று சரியான முறையில் நிறைவேற்றி வருகிறார்கள்.
இனிமேல் பொதுமக்கள் பொலிஸ் உத்தியேகத்தர்களை கண்டு அஞ்சு வதற்கான அவசியம் இருக்காது. குற்றமிழைப்பவர்கள் மாத்திரமே பொலிஸாரை பார்த்து பயப்பட வேண்டுமே ஒழிய சட்டத்தையும், ஒழுங்கையும் மதித்து நடந்துகொள்ளும் பொதுமக்கள் பொலிஸாரை தங்கள் நண்பர்களாகவும் உடன்பிறப்புக்களாகவும் மதித்து நடந்தால் பொலிஸ் பொதுமக்கள் நல்லுறவு மேலும் வலுப்பெறும் என்று நாம் நம்பிக்கை கொண்டுள்ளோம்.
